text:
1ပေႃး ပဵၼ် ၸိူဝ်ႉ ၼင်ႇ ၼႆ ၸိုင်၊ဢႃႇပြႃႇႁၢမ်ႇ၊ဢၼ် ပဵၼ် ပေႃႈ ၵူၼ်း မဵဝ်း ၸိူဝ်ႉၶိူဝ်း ႁဝ်း ၼၼ်ႉ ႁဵတ်း ႁိုဝ် ပဵၼ် ၵူၼ်း သိုဝ်ႈ တေႃႇ မႃး။- 2ပေႃး မၼ်း လႆႈ ပဵၼ် ၵူၼ်း သိုဝ်ႈ တေႃႇ မႃး ၵွပ်ႈပိူဝ်ႈ တၢင်းၵမ် တၢင်းၵျၢင်ႉ မၼ်း ၸိုင်၊မၼ်း မီး လွင်ႈ တႃႇ တေ ဢုပ်ႇ ယွင်ႈ တူဝ်ၸဝ်ႈၵဝ်ႇ ဢေႃႈ။ ၵူၺ်းၵႃႈ၊မၼ်း ဢမ်ႇ ၸၢင်ႈ လႆႈ ဢုပ်ႇ ယွင်ႈ တူဝ် မၼ်း ၽၢႆႇၼႃႈ ၽြႃးပဵၼ်ၸဝ်ႈ။- 3ၼႂ်း ၵျၢမ်းလိၵ်ႈ တႅမ်ႈ ဝႆႉ လႄႈ ဝႃႈ၊ "ဢႃႇပြႃႇႁၢမ်ႇ၊ယုမ်ႇမၢတ်ႈ ဢိင်ပိုင်ႈ ၽြႃးပဵၼ်ၸဝ်ႈ လႄႈ ၵွပ်ႈပိူဝ်ႈ တၢင်းယုမ်ႇမၢတ်ႈ မၼ်း ၼၼ်ႉ မၼ်းၸဝ်ႈ မၢတ်ႈ မၼ်း ပဵၼ် ၵူၼ်း သိုဝ်ႈ တေႃႇ ဢေႃႈ၊" ဝႃႈ ၼင်ႇ ၼႆ ဢေႃႈ။- 4ၵေႃႉ ဢၼ် ႁဵတ်းၵၢၼ် တၵ်း လႆႈ ငိုၼ်း ၵႃႈႁႅင်း မၼ်း ဢေႃႈ။ ငိုၼ်း ၵႃႈႁႅင်း ၼၼ်ႉ ပိူၼ်ႈ ဢမ်ႇ မၢတ်ႈ ပဵၼ် ၶွင်ၽၢၵ်ႇ လၢၵ်ႈသွင်ႇ လႄႈ မၢတ်ႈ ပဵၼ် ငိုၼ်း ၵႃႈ ၸၢင်ႈ ဢၼ် မၼ်း ထိူၵ်ႈ လႆႈ ၼၼ်ႉ ဢေႃႈ။- 5ၵူၺ်းၵႃႈ၊ၵေႃႉ ဢၼ် ဢမ်ႇ ဢိင်ပိုင်ႈ တၢင်းၵမ် တၢင်းႁဵတ်း တူဝ် မၼ်း လႄႈ ယုမ်ႇမၢတ်ႈ ဢိင်ပိုင်ႈ ၽြႃးပဵၼ်ၸဝ်ႈ ဢၼ် ၽေႇ ဢပျတ်ႈ ၶဝ် ၸိူဝ်း ဢၼ် ပိူင်ႈ လွႆး ၽြႃး တြႃး ၼၼ်ႉ ၽြႃးပဵၼ်ၸဝ်ႈ မၢတ်ႈ မၼ်း ပဵၼ် ၵူၼ်း သိုဝ်ႈ တေႃႇ ၵွပ်ႈပိူဝ်ႈ မၼ်း ယုမ်ႇမၢတ်ႈ ဢေႃႈ။- 6ၵွပ်ႈၼႆ လႄႈ ၶုၼ်ႁေႃၶမ်း တႃႇဝိတ်ႈ၊ၸင်ႇ လၢတ်ႈ လွင်ႈ မၢင်ႇၵလႃႇ တၢင်းလီ ၵူၼ်း ၵေႃႉ ဢၼ် ၽြႃးပဵၼ်ၸဝ်ႈ မၢတ်ႈ ပဵၼ် ၵူၼ်း သိုဝ်ႈ တေႃႇ၊ပိၵ်ႉသမ်ႉ မၼ်း ဢမ်ႇ ဢိင် တၢင်းၵမ် တၢင်းၵျၢင်ႉ ၼၼ်ႉ လႄႈ တႅမ်ႈ ဝႆႉ ဝႃႈ ၸမ်ႉ။ 7"ၶဝ် ၸိူဝ်း ဢၼ် ၽြႃးပဵၼ်ၸဝ်ႈ ပွႆႇ ၶႂၢင်း ပၼ် ဢပျတ်ႈ ၶဝ် လႄႈ ႁူမ်ႇ ပၼ် တၢင်းၽိတ်း ၶဝ် ၼၼ်ႉ မီး မၢင်ႇၵလႃႇ ဢေႃႈ။ 8ၶဝ် ၸိူဝ်း ဢၼ် ၸဝ်ႈၽြႃး ဢမ်ႇ တွင်း ဢမ်ႇ မၢတ်ႈ၊ လွင်ႈ တၢင်းၽိတ်း ၶဝ် ၼၼ်ႉ မီး မၢင်ႇၵလႃႇ ဢေႃႈ၊" ဝႃႈ ၼင်ႇ ၼႆ ဢေႃႈ။ 9မၢင်ႇၵလႃႇ တၢင်းလီ ဢၼ် ၶုၼ်ႁေႃၶမ်း လၢတ်ႈ ဝႃႈ ၼႆႉ ပဵၼ် ပုၼ်ႈတႃႇ ၶဝ် ၸိူဝ်း ဢၼ် လႆႈ ၶၢမ်ႇ ဢဝ် မၢင်ႇၵလႃႇ ပၢတ်ႇပၢႆၼင် ဝႆႉ ၼၼ်ႉ ၵူၺ်း ႁိုဝ်း။ ဢမ်ႇၼၼ် ပုၼ်ႈတႃႇ ၶဝ် ၸိူဝ်း ဢၼ် ဢမ်ႇ လႆႈ ၶၢမ်ႇ ဢဝ် မၢင်ႇၵလႃႇ ပၢတ်ႇပၢႆၼင် ဝႆႉ ၼၼ်ႉ ၵေႃႈ ပႃး ႁိုဝ်း။ ႁဝ်း လၢတ်ႈ ဝႃႈ၊ "ဢႃႇပြႃႇႁၢမ်ႇ၊ယုမ်ႇမၢတ်ႈ ဢိင်ပိုင်ႈ ၽြႃးပဵၼ်ၸဝ်ႈ လႄႈ ၵွပ်ႈပိူဝ်ႈ တၢင်းယုမ်ႇမၢတ်ႈ မၼ်း ၼၼ်ႉ မၼ်းၸဝ်ႈ မၢတ်ႈ မၼ်း ပဵၼ် ၵူၼ်း သိုဝ်ႈ တေႃႇ ဢေႃႈ၊" ဝႃႈ ၼင်ႇ ၼႆ ဢေႃႈ။- 10ၽြႃးပဵၼ်ၸဝ်ႈ မၢတ်ႈ မၼ်း မိူဝ်ႈလႂ်။ ဢွၼ်တၢင်း မၼ်း လႆႈ ၶၢမ်ႇ ဢဝ် မၢင်ႇၵလႃႇ ပၢတ်ႇပၢႆၼင် ၼၼ်ႉ ႁိုဝ်း။ ဝၢႆး လင် ၼၼ်ႉ ႁိုဝ်း။ ၽြႃးပဵၼ်ၸဝ်ႈ မၢတ်ႈ မၼ်း ပဵၼ် ၵူၼ်း သိုဝ်ႈ တေႃႇ ဝၢႆး လင် ၶၢမ်ႇ ဢဝ် မၢင်ႇၵလႃႇ ပၢတ်ႇပၢႆၼင် ၼၼ်ႉ ဢမ်ႇၸႂ်ႈ။ မၢတ်ႈ ပဵၼ် ၸဵမ်မိူဝ်ႈ ဢွၼ်တၢင်း ၼၼ်ႉ ယဝ်ႉ ဢေႃႈ။- 11တၢင်း ဢၼ် မၼ်း လႆႈ ၶၢမ်ႇ ဢဝ် မၢင်ႇၵလႃႇ ပၢတ်ႇပၢႆၼင် ၼၼ်ႉ ပဵၼ် သၢၵ်ႈသေႇ တၼ်းသိၵ်ႈ လွင်ႈ ဢၼ် ၽြႃးပဵၼ်ၸဝ်ႈ မၢတ်ႈ မၼ်း ပဵၼ် ၵူၼ်း သိုဝ်ႈ တေႃႇ ၵွပ်ႈပိူဝ်ႈ မၼ်း ယုမ်ႇမၢတ်ႈ ၸဵမ်မိူဝ်ႈ ဢွၼ်တၢင်း မၼ်း ဢမ်ႇ ပႆႇ ၶၢမ်ႇ ဢဝ် မၢင်ႇၵလႃႇ ပၢတ်ႇပၢႆၼင် ၼၼ်ႉ ဢေႃႈ။ ၽြႃးပဵၼ်ၸဝ်ႈ ႁႂ်ႈ မၼ်း ႁဵတ်း ၼင်ႇ ၼႆ ပုၼ်ႈ လွင်ႈ ၼင်ႇ ႁိုဝ် ဢႃႇပြႃႇႁၢမ်ႇ၊တၵ်း လႆႈ ပဵၼ် ပေႃႈ ၸႃႇတိ ဝိၺိၺ်ႇ တီႈ ၵူၼ်း တင်းသဵင်ႈတင်းလူင် ၸိူဝ်း ဢၼ် ပိၵ်ႉသမ်ႉ ယင်း ဢမ်ႇ ပႆႇ လႆႈ ၶၢမ်ႇ ဢဝ် မၢင်ႇၵလႃႇ ပၢတ်ႇပၢႆၼင် သေၵေႃႈ ၵွပ်ႈပိူဝ်ႈ ယုမ်ႇမၢတ်ႈ လႄႈ လႆႈ ၶၢမ်ႇ တၢင်း ဢၼ် ၽြႃးပဵၼ်ၸဝ်ႈ မၢတ်ႈ ပဵၼ် ၵူၼ်း သိုဝ်ႈ တေႃႇ ၸိူဝ်း ၼၼ်ႉ ဢေႃႈ။- 12လိူဝ် သေ ၼၼ်ႉ မၼ်း ၵေႃႈ လႆႈ ပဵၼ် ပေႃႈ ၶဝ် ၸိူဝ်း ဢၼ် ၶၢမ်ႇ ဢဝ် မၢင်ႇၵလႃႇ ပၢတ်ႇပၢႆၼင် ၼၼ်ႉ ဢေႃႈ။ ၵူၺ်းၵႃႈ၊မၢတ်ႈ ပဵၼ် ၵွပ်ႈပိူဝ်ႈ ၶဝ် ၶၢမ်ႇ ဢဝ် မၢင်ႇၵလႃႇ ပၢတ်ႇပၢႆၼင် ဢမ်ႇၸႂ်ႈ လႄႈ၊မၢတ်ႈ ပဵၼ် ၵွပ်ႈပိူဝ်ႈ ၶဝ် ပႆ ၸွမ်း သဵၼ်ႈတၢင်း တၢင်းယုမ်ႇမၢတ်ႈ ဢၼ် ပေႃႈ ႁဝ်း ဢႃႇပြႃႇႁၢမ်ႇ၊လႆႈ ပႆ ၵႂႃႇ ၸဵမ်မိူဝ်ႈ ဢၼ် မၼ်း ဢမ်ႇ ပႆႇ ၶၢမ်ႇ ဢဝ် မၢင်ႇၵလႃႇ ပၢတ်ႇပၢႆၼင် ၼၼ်ႉ ဢေႃႈ။ 13ၽြႃးပဵၼ်ၸဝ်ႈ ပၼ် ၵတိ ဝႆႉ တီႈ ဢႃႇပြႃႇႁၢမ်ႇ၊ဢိၵ်ႇတင်း တီႈ ၸိူဝ်ႉၶိူဝ်း မၼ်း ဝႃႈ၊ၶဝ် တၵ်း လႆႈ ၶၢမ်ႇ ဢဝ် မိူင်း ၶူင်းၵၢင် ၼႆႉ ပဵၼ် ဢမူၺ်ႇ ၶဝ် ဢေႃႈ။ မၼ်းၸဝ်ႈ ပၼ် ၵတိ ၼႆႉ ၵွပ်ႈပိူဝ်ႈ ဢႃႇပြႃႇႁၢမ်ႇ၊ၵမ်ၵျၢင်ႉ ၸွမ်း တြႃး ပိင်းၺၢပ်ႈ ၸဝ်ႈ ဢမ်ႇၸႂ်ႈ။ ပၼ် ၵတိ ၵွပ်ႈပိူဝ်ႈ မၼ်း ယုမ်ႇမၢတ်ႈ လႄႈ ၽြႃးပဵၼ်ၸဝ်ႈ မၢတ်ႈ မၼ်း ပဵၼ် ၵူၼ်း သိုဝ်ႈ တေႃႇ ဢေႃႈ။- 14လွင်ႈ မၼ်း ၸမ်ႉ၊ပေႃး ၶဝ် ၸိူဝ်း ဢၼ် တၵ်း လႆႈ ႁပ်ႉ ဢဝ် ဢမူၺ်ႇ ၼၼ်ႉ လႆႈ ႁပ်ႉ ဢဝ် ၵွပ်ႈပိူဝ်ႈ ၶဝ် ၵမ်ၵျၢင်ႉ ၸွမ်း တြႃး ၸဝ်ႈ ၸိုင်၊တြႃး တၢင်း ဢၼ် ယုမ်ႇမၢတ်ႈ တၵ်း ဢမ်ႇ မီး ဢၵျူဝ်း လႄႈ ၵႂၢမ်း ၵတိ ၽြႃးပဵၼ်ၸဝ်ႈ ၵေႃႈ တၵ်း ဢမ်ႇ ပွင်ႇလွင်ႈ ၵႃႈသင် ယဝ်ႉ။- 15ပိင်းၺၢပ်ႈတြႃး ၸဝ်ႈ ၼၼ်ႉ ၸၢင်ႈ ႁႂ်ႈ ၵူၼ်း လႆႈ ၶၢမ်ႇတၢမ်ႇ ဢပျတ်ႈ တီႈ ၸဝ်ႈၽြႃး ဢေႃႈ။ ၵူၺ်းၵႃႈ၊ပေႃး ဢမ်ႇ မီး ပိင်းၺၢပ်ႈတြႃး ၸိုင်၊ဢပျတ်ႈ တၢင်း ဢၼ် ၽိတ်းပိူင်ႈ ပူၼ်ႉလိူဝ် ၼၼ်ႉ ဢမ်ႇ မီး။ 16ပိူဝ်ႈ ၼႆ လႄႈ ၵတိ ၸဝ်ႈ တႄႇ ၼိူဝ် တၢင်းယုမ်ႇမၢတ်ႈ ဝႆႉ ပုၼ်ႈ လွင်ႈ ၼင်ႇ ႁိုဝ် ၵတိ ၸဝ်ႈ တၵ်း ပဵၼ် ၶိူင်ႈ ဢႃႇမႃႉၶၢမ်ႇ ဢၼ် ဝႃႈ သု ၵျေးၸူး ၸဝ်ႈ ဢၼ် ဢမ်ႇ ဢဝ် ၵႃႈ ဢဝ် ၶၼ် ပၼ် တီႈ လုၵ်ႈလၢၼ် ၸိူဝ်ႉၶိူဝ်း ဢႃႇပြႃႇႁၢမ်ႇ၊တင်းသဵင်ႈတင်းလူင် ၸႃႉၸဵမ် ၶဝ် ၸိူဝ်း ဢၼ် ၵမ်ၵျၢင်ႉ ၸွမ်း တြႃး ၸဝ်ႈ ၵူၺ်းဢမ်ႇၵႃး၊ပၼ် တီႈ ၶဝ် ၸိူဝ်း ဢၼ် မီး တၢင်းယုမ်ႇမၢတ်ႈ မိူၼ် ၸိူဝ်ႉ ၼင်ႇ ဢႃႇပြႃႇႁၢမ်ႇ၊ယုမ်ႇမၢတ်ႈ ၼၼ်ႉ ဢေႃႈ။ လွင်ႈ မၼ်း ၸမ်ႉ၊ဢႃႇပြႃႇႁၢမ်ႇ၊ပဵၼ် ပေႃႈ ၸႃႇတိ ဝိၺိၺ်ႇ တီႈ ႁဝ်း တင်းသဵင်ႈတင်းလူင် ၼၼ်ႉ၊- 17ၸွမ်းၼင်ႇ ဢၼ် တႅမ်ႈ ဝႆႉ ၼႂ်း ၵျၢမ်းလိၵ်ႈ ဝႃႈ၊ "ၸဝ်ႈၽြႃး လၢတ်ႈ ဝႃႈ၊ 'ၵဝ် ယွင်ႈ တၢင်ႇ မႂ်း ႁႂ်ႈလႆႈ ပဵၼ် ပေႃႈ ၵူၼ်း မဵဝ်း ၼမ်ၼႃႇ ဢေႃႈ' ဝႃႈ ၼင်ႇ ၼႆ ဢေႃႈ၊" တႅမ်ႈ ဝႆႉ ၼင်ႇ ၼႆ ဢေႃႈ။ ပိူဝ်ႈ ၼႆ ၸင်ႇ ဢႃႇပြႃႇႁၢမ်ႇ၊လႆႈ ပဵၼ် ပေႃႈ ႁဝ်း ၸွမ်းၼင်ႇ ၵတိ ၸဝ်ႈ၊ၽၢႆႇၼႃႈ ၽြႃးပဵၼ်ၸဝ်ႈ၊ၸဝ်ႈ ဢၼ် မၼ်း ယုမ်ႇမၢတ်ႈ ဢိင်ပိုင်ႈ၊ၸဝ်ႈ ဢၼ် ႁဵတ်း ႁႂ်ႈ ၵူၼ်းတၢႆ လုၵ်ႉ ၶိုၼ်းလိပ်း မႃး၊ၸဝ်ႈ ဢၼ် ႁဵတ်း ႁႂ်ႈ လွင်ႈတၢင်း ဢၼ် ဢမ်ႇ ပႆႇ မီး ပေႃႇ ပဵၼ် မႃး ၼၼ်ႉ ဢေႃႈ။- 18ဢႃႇပြႃႇႁၢမ်ႇ၊ၼၼ်ႉ ယုမ်ႇမၢတ်ႈ ၵႂၢမ်း ၵတိ ၸဝ်ႈၽြႃး လႄႈ မုင်ႈမွင်း ယူႇ ၼႂ်း မိူဝ်ႈ ဢၼ် ဢမ်ႇ ထၢင်ႇ တေ ပဵၼ် လႆႈ ၼၼ်ႉ သေယဝ်ႉ၊လႆႈ ပဵၼ် "ပေႃႈ ၵူၼ်း မဵဝ်း ၼမ်ၼႃႇ" မႃး၊မႅၼ်ႈ ၸွမ်းၼင်ႇ ၵျၢမ်းလိၵ်ႈ တႅမ်ႈ ဝႆႉ ဝႃႈ၊ "ၸိူဝ်ႉၶိူဝ်း မႂ်း တၵ်း ၼမ် ၵိုၼ်း ၼႃႇ ဢေႃႈ၊" ဝႃႈ ၼင်ႇ ၼႆ ၼၼ်ႉ ဢေႃႈ။- 19မိူဝ်ႈ ဢၼ် မၼ်း ဝူၼ်ႉ တူၺ်း တူဝ် မၼ်း၊ပိၵ်ႉသမ်ႉ ဝႃႈ ဢသၢၵ်ႈ မၼ်း ၸမ် ထူၼ်ႈ ပၢၵ်ႇ ပီ ယဝ်ႉ လႄႈ တူဝ် မၼ်း မိူၼ်ၼင်ႇ ၵူၼ်းတၢႆ ဝႆႉ၊ဢိၵ်ႇတင်း မိူဝ်ႈ ဢၼ် ဝူၼ်ႉ တူၺ်း မေး မၼ်း ၸႃႇရႃႇ၊ၵေႃႈ ပဵၼ် မႄႈယိင်း မၼ် ဝႆႉ သေၵေႃႈ တၢင်းယုမ်ႇမၢတ်ႈ မၼ်း ဢမ်ႇ သုတ်ႉ ဢမ်ႇ ယွမ်း ၵႂႃႇ။- 20မၼ်း ယင်း ယုမ်ႇမၢတ်ႈ ယူႇ သေ ဢမ်ႇ မီး ၸႂ် ထၢင်ႇ ၽိတ်း ၼိူဝ် ၵတိ ၸဝ်ႈ လႄႈ ယင်း ယွင်ႈယေႃး ၽြႃးပဵၼ်ၸဝ်ႈ ယူႇ လႄႈ ၵွပ်ႈပိူဝ်ႈ တၢင်းယုမ်ႇမၢတ်ႈ မၼ်း ယဵင်ႈၶႅၼ်း မၼ်ႈၶိူင်ႇ ဢေႃႈ။- 21မၼ်း ယုမ်ႇ တႄႉတႄႉ ဝႃႈ ဝႃႈ လွင်ႈ ဢၼ် ၽြႃးပဵၼ်ၸဝ်ႈ ၸၢင်ႈ ႁဵတ်း ၵႃႈ ၼင်ႇ ဢၼ် မၼ်းၸဝ်ႈ ပၼ် ၵတိ ဝႆႉ ၼၼ်ႉ ဢေႃႈ။- 22ၵွပ်ႈၼႆ လႄႈ ၽြႃးပဵၼ်ၸဝ်ႈ "မၢတ်ႈ မၼ်း ပဵၼ် ၵူၼ်း သိုဝ်ႈ တေႃႇ" ဢေႃႈ။- 23ၵႂၢမ်း ဢၼ် ဝႃႈ "မၢတ်ႈ မၼ်း ပဵၼ် ၵူၼ်း ဢၼ် သိုဝ်ႈ တေႃႇ" ဢၼ် ဝႃႈ ၼၼ်ႉ တႅမ်ႈ ဝႆႉ ပုၼ်ႈ ဢၵျူဝ်း ဢႃႇပြႃႇႁၢမ်ႇ၊ၵေႃႉလဵဝ် ၵူၺ်း ဢမ်ႇၸႂ်ႈ။- 24ပုၼ်ႈ ဢၵျူဝ်း ႁဝ်း ၵေႃႈ တႅမ်ႈ ပႃး ဢေႃႈ။ ပေႃး ႁဝ်း ယုမ်ႇမၢတ်ႈ ၸဝ်ႈ ဢၼ် ႁဵတ်း ႁႂ်ႈ ၸဝ်ႈၽြႃး ႁဝ်း ၸဝ်ႈ ယေႇသု၊လုၵ်ႉ ၵႃႈ တၢင်းတၢႆ ၶိုၼ်းလိပ်း မႃး ၼၼ်ႉ ၸိုင်၊မၼ်းၸဝ်ႈ တၵ်း "မၢတ်ႈ ႁဝ်း ပဵၼ် ၵူၼ်း သိုဝ်ႈ တေႃႇ" ဢေႃႈ။- 25ၸဝ်ႈ ယေႇသု၊ၼၼ်ႉ လႆႈ ၶၢမ်ႇတၢႆ ၵွပ်ႈပိူဝ်ႈ ဢပျတ်ႈ ႁဝ်း လႄႈ သမ်ႉ လႆႈ လုၵ်ႉ ၶိုၼ်းလိပ်း မႃး ႁႂ်ႈလႆႈ ႁဵတ်း ႁႂ်ႈ ႁဝ်း သိုဝ်ႈ တေႃႇ ဢေႃႈ။
Copyright
Learn More


c: text/html

text:
1ၵဝ် ပေႃးလု၊ၵေႃႉ ပဵၼ် တမၢၼ်ႇၸဝ်ႈ၊ဢၼ် ဢမ်ႇၸႂ်ႈ ၵူၼ်း ၶၢၼ်း လႄႈ ပဵၼ် မႃး၊ဢမ်ႇၼၼ် တၢင်တူဝ် ၵူၼ်း သေလႄႈ ၶၢၼ်း ဝႆႉ ၵေႃႈ ဢမ်ႇၸႂ်ႈ၊ပဵၼ် ၸဝ်ႈ ယေႇသု ၶရိၸ်ႈ၊ဢိၵ်ႇတင်း ၽြႃး ပေႃႈၸဝ်ႈ ဢၼ် ႁႂ်ႈ ၸဝ်ႈ ယေႇသု ၶရိၸ်ႈ၊လုၵ်ႉ ၵႃႈ တၢင်းတၢႆ ၶိုၼ်းလိပ်း မႃး ၼၼ်ႉ ၶၢၼ်း လႄႈ ပဵၼ် မႃး ၼႆႉ။- 2ဢိၵ်ႇတင်း ပီႈၼွင်ႉ ဢၼ် မီး ယူႇ လူၺ်ႈ ၵၼ် တင်း ၵဝ် တင်းသဵင်ႈတင်းလူင် ၸိူဝ်း ၼႆႉ လႆႈ ဢွၼ်ၵၼ် တႅမ်ႈလိၵ်ႈ ပၼ် ထိုင် ၵႃႈတီႈ ၸိူဝ်းၸဝ်ႈ တင်းလၢႆ ဢၼ် မီး ၼႂ်း မိူင်း ၵလႃႇတိ၊ဢေႃႈ။ 3ႁႂ်ႈ ၽြႃးပဵၼ်ၸဝ်ႈ ဢၼ် ဝႃႈ၊ပေႃႈၸဝ်ႈ ႁဝ်း ဢိၵ်ႇတင်း ၸဝ်ႈႁဝ်း ၸဝ်ႈ ယေႇသု ၶရိၸ်ႈ၊ပၼ် သု ၵျေးၸူး ဢိၵ်ႇတင်း တၢင်းၼိမ် ၶျၢမ်းသႃႇ တီႈ သူ သေၵမ်း လူၺ်ႈ။ 4ၸဝ်ႈ ၶရိၸ်ႈ၊ၸုၼ်ႉပႅတ်ႈ တူဝ်ၸဝ်ႈၵဝ်ႇ ပုၼ်ႈ ဢပျတ်ႈ ႁဝ်း လႄႈ ႁႂ်ႈလႆႈ ၵႄႇသႄႇ ဢဝ် ႁဝ်း ဢွၵ်ႇ သေ ၵၢပ်ႈပၢၼ် ဢၼ် ႁၢႆႉမိူၵ်ႈ၊ယၢမ်း မိူဝ်ႈလဵဝ် ၼႆႉ ၸွမ်းၼင်ႇ ဢလူဝ်ႇ ၽြႃးပဵၼ်ၸဝ်ႈ ဢၼ် ပဵၼ် ပေႃႈၸဝ်ႈ ႁဝ်း ၼၼ်ႉ ယဝ်ႉ ဢေႃႈ။- 5ႁႂ်ႈ မုၼ် ၵုင်ႇသရေႇ မီး တီႈ ၽြႃးပဵၼ်ၸဝ်ႈ တႃႇသေႇ ဢမ်ႇထၢတ်ႇ သေၵမ်း လူၺ်ႈ။ ဢႃမိၼ်ႈ။ 6ၵဝ် ဢၢမ်း ၼႃႇ လူင်လၢင် မိူဝ်ႈ ဢၼ် သူ ၽၢတ်ႇ ယၢၼ် ၶၼ် ၶၼ် ၽႂ်း သေ ၵႃႈတီႈ ၸဝ်ႈ ဢၼ် ဢဝ် တင်း သု ၵျေးၸူး ၸဝ်ႈ ၶရိၸ်ႈ၊သေလႄႈ ႁွင်ႉ ဢဝ် သူ ဝႆႉ ၼၼ်ႉ သေယဝ်ႉ၊သမ်ႉ ႁပ်ႉတုင်း ဢဝ် ၶၢဝ်ႇတြႃးသိူဝ်းပျေႃႇ တၢင်ႇဢၼ် ၼၼ်ႉ ဢေႃႈ။- 7ဝႃႈ တႄႉ မၼ်း၊မၼ်း ဢမ်ႇ မီး၊ "ၶၢဝ်ႇတြႃးသိူဝ်းပျေႃႇ တၢင်ႇဢၼ်" ယဝ်ႉ ဢေႃႈ။ ၵူၺ်းၵႃႈ၊မီး ၵူၼ်း ၵမ်ႈၽွင်ႈ ပၼ် ၸႂ် သူ လႆႈ တုၵ်ႉၶႃႉ လႄႈ ၶွမ်ႈ ပိၼ်ႈ ၶၢဝ်ႇတြႃးသိူဝ်းပျေႃႇ ၸဝ်ႈ ၶရိၸ်ႈ၊ၼၼ်ႉ ပႅတ်ႈ ဢေႃႈ။- 8ပိၵ်ႉသမ်ႉ၊ပဵၼ် ႁဝ်း လႄႈ သင်၊ပဵၼ် တမၢၼ်ႇၵၢင်ႁၢဝ် ဢၼ် လူင်း သေ ၵၢင်ႁၢဝ် မႃး လႄႈ သင်၊ပေႃး ဝႃႈ ႁေႃးလၢတ်ႈ ၶၢဝ်ႇတြႃးသိူဝ်းပျေႃႇ ဢၼ် ယင်း ပႅၵ်ႇပိူင်ႈ ၵၼ် တင်း ၶၢဝ်ႇတြႃးသိူဝ်းပျေႃႇ ဢၼ် ႁဝ်း ႁေႃးလၢတ်ႈ ဝႆႉ ၼၼ်ႉ ၸိုင်၊ႁႂ်ႈ ၵေႃႉ ဢၼ် ႁေႃး ၼၼ်ႉ လႆႈ ၶၢမ်ႇတၢမ်ႇ တူၵ်း ငရၢႆး သေၵမ်း လူၺ်ႈ။- 9ၸိူဝ်ႉ ၼင်ႇ ဢၼ် မိူဝ်ႈ ဢွၼ်တၢင်း ၼၼ်ႉ ႁဝ်း ဝႃႈ ဝႆႉ၊ဢၼ် ဝႃႈ လိူဝ် သေ ၶၢဝ်ႇတြႃးသိူဝ်းပျေႃႇ ဢၼ် သူ ႁပ်ႉတုင်း ဢဝ် ဝႆႉ ၼၼ်ႉ၊ပေႃး သေၵေႃႉသေၵူၼ်း ႁေႃးလၢတ်ႈ ၶၢဝ်ႇတြႃးသိူဝ်းပျေႃႇ တၢင်ႇဢၼ် ၸိုင်၊ႁႂ်ႈ ၵေႃႉ ဢၼ် ႁေႃးလၢတ်ႈ ၼၼ်ႉ၊လႆႈ ၶၢမ်ႇတၢမ်ႇ ဢၼ် တူၵ်း ငရၢႆး သေၵမ်း လူၺ်ႈ ဝႃႈၼႆ၊တေႃႈလဵဝ် ၼႆႉ ၵဝ် သမ်ႉ ဝႃႈ ထႅင်ႈ ဢေႃႈ။ 10လွင်ႈ မၼ်း ၸမ်ႉ၊တေႃႈလဵဝ် ၼႆႉ ၵဝ် ၸွမ်း ဢလူဝ်ႇ ၵူၼ်း ႁိုဝ်း။ ၵဝ် ၸွမ်း ဢလူဝ်ႇ ၽြႃးပဵၼ်ၸဝ်ႈ ႁိုဝ်း။ ၸွင်ႇ ၵဝ် ၵျၢမ်ႇ ႁႃ ႁႂ်ႈလႆႈ ထုၵ်ႇၸႂ် ၵူၼ်း ႁိုဝ်း။ ပေႃး ၵဝ် ယင်း ၵျၢမ်ႇ ႁႃ ႁႂ်ႈလႆႈ ထုၵ်ႇၸႂ် ၵူၼ်း ယူႇ ၸိုင်၊ၵဝ် ဢမ်ႇ ထုၵ်ႇလီ ပဵၼ် ၵူၼ်းၸႂ်ႉ ၵူၼ်းသွႆ ၸဝ်ႈ ၶရိၸ်ႈ၊ယဝ်ႉ ဢေႃႈ။ 11ပီႈၼွင်ႉ ၶဝ်႟။ ၵဝ်ၶႃႈ ၶႂ်ႈႁႂ်ႈ သူ ႁု ဝႃႈ၊ၶၢဝ်ႇတြႃးသိူဝ်းပျေႃႇ ဢၼ် ၵဝ် ႁေႃးလၢတ်ႈ ၼၼ်ႉ ဢမ်ႇၸႂ်ႈ တြႃး ၵူၼ်း။- 12ၵဝ် ဢမ်ႇ လႆႈ ၶၢမ်ႇ ဢဝ် ၵႃႈတီႈ ၵူၼ်း။ ဢမ်ႇ လႆႈ သွၼ် ဢဝ် ၵႃႈတီႈ သေၵေႃႉသေၵူၼ်း ဢေႃႈ။ မၼ်း တိုၼ်း ပဵၼ် တြႃး ဢၼ် ၸဝ်ႈ ယေႇသု ၶရိၸ်ႈ၊ပျႃႇတိၵ်ႈ ဝႆႉ ပၼ် ၵဝ် ဢေႃႈ။ 13သူ လႆႈ ႁု ငိၼ်း လွင်ႈ မိူဝ်ႈ ဢၼ် ၵဝ် ယင်း မီး ၼႂ်း ၽႃႇသႃႇ ၵျူး၊ၶဝ် ၼၼ်ႉ၊ၵဝ် ႁဵတ်း တၢင်း ဢၼ် ႁၢႆႉ ၵျၢမ်း ၼႃႇ ထၢၼ်ႈပေႃး လႆႈ ၼိၵ်ႈၸၢၵ်ႈ ငႅၼ်းသႄး ႁႅင်း ၼႃႇ လႄႈ ယႃႉပႅတ်ႈ ၸိူဝ်းၸဝ်ႈ ၽြႃးပဵၼ်ၸဝ်ႈ ၼၼ်ႉ ဢေႃႈ။- 14ၼႂ်း တၢင်း ဢၼ် ၵမ်ၵျၢင်ႉ ၸွမ်း ၽႃႇသႃႇ ၵျူး၊ၶဝ် လႄႈ သင်၊ၼႂ်း တၢင်း ဢၼ် ၸွမ်း ထုင်းတြႃး ပူႇမွၼ်ႇ ႁဝ်း ၵႃႈမီး လႄႈ သင်၊ၵဝ် ႁႅင်း ယႂ်ႇ သေပိူၼ်ႈ ၼႂ်း ၵူၼ်း ပၢၼ် လဵဝ် ၵၼ် တင်း ၵဝ် ၵႃႈၼႂ်း ၵူၼ်း မဵဝ်း ၵဝ် ၼၼ်ႉ ဢေႃႈ။ 15ၵူၺ်းၵႃႈ၊ၽြႃးပဵၼ်ၸဝ်ႈ လိူၵ်ႈ ဢဝ် ၵဝ် ဝႆႉ၊ၸဵမ်မိူဝ်ႈ ယင်း မီး ယူႇ ၵႃႈၼႂ်း တွင်ႉ မႄႈ ၼၼ်ႉ လႄႈ ဢဝ် တင်း သု ၵျေးၸူး ၸဝ်ႈ ႁွင်ႉ ဢဝ် ၵဝ် ပုၼ်ႈ တၵ်း ထၢမ်း ႁဵတ်းၵၢၼ် မၼ်းၸဝ်ႈ ဢေႃႈ။- 16ၸွမ်းၼင်ႇ ဢၼ် ထုၵ်ႇၸႂ် ၸဝ်ႈ ၼၼ်ႉ၊မၼ်းၸဝ်ႈ ၼႄပျႃး လုၵ်ႈ မၼ်းၸဝ်ႈ တီႈ ၵဝ်၊ႁႂ်ႈ ၵဝ် လႆႈ ႁေႃးလၢတ်ႈ ၶၢဝ်ႇတြႃးသိူဝ်းပျေႃႇ ၸဝ်ႈ ၵႃႈတီႈ ၵူၼ်း မဵဝ်း တၢင်ႇၸိူဝ်ႉတၢင်ႇၶိူဝ်း ၼၼ်ႉ ဢေႃႈ။ ၵမ်း ၼၼ်ႉ၊ၵဝ် ဢမ်ႇ လႆႈ တိူင်ႇပၢင်ႇ ၵၼ် တင်း ၵူၼ်း ၵေႃႉလႂ် သေၵေႃႈ၊- 17ယင်း ဢမ်ႇ ၵႂႃႇ ၵႃႈတီႈ ဝဵင်း ယေႇရုသလႅမ်ႇ၊ၸူး တီႈ ၶဝ် ၸိူဝ်း ဢၼ် ပဵၼ် တမၢၼ်ႇၸဝ်ႈ ဢွၼ်တၢင်း ၵဝ် ၸိူဝ်း ၼၼ်ႉ။ ၵဝ် ၵႂႃႇ ပႅတ်ႈ ၵႃႈတီႈ မိူင်း ဢရေးပီးယႃး၊ၵမ်းလဵဝ် လႄႈ သမ်ႉ ၶိုၼ်း မိူဝ်း ၵႃႈတီႈ ဝဵင်း တမ်ႇမတ်ႉသၵတ်ႉ၊ဢေႃႈ။- 18ဝၢႆးသေ သၢမ် ပီ ယဝ်ႉ ၸင်ႇ၊ၵဝ် ၶိုၼ်ႈ ၵႂႃႇ ၵႃႈတီႈ ဝဵင်း ယေႇရုသလႅမ်ႇ၊ႁႂ်ႈလႆႈ မိုတ်ႈၵိုဝ်း သြႃႇ ပေႇတရု၊ လႄႈ ယူႇ ၵႃႈတီႈ မၼ်း သိပ်း ႁႃႈ ဝၼ်း ဢေႃႈ။- 19လိူဝ် သေယႃႇၵုပ်ႈ၊ၼွင်ႉၸၢႆး ၸဝ်ႈၽြႃး ၼၼ်ႉ၊ၵဝ် ဢမ်ႇ လႆႈ ထူပ်းၺႃး တမၢၼ်ႇၸဝ်ႈ တၢင်ႇၵေႃႉ ဢေႃႈ။ 20လွင်ႈ ဢၼ် ၵဝ် တႅမ်ႈ ၵႂႃႇ ၼႆႉ ပဵၼ် ဢၼ် ၸိုဝ်ႈ ဢၼ် ၸႂ်ႈ လႄႈ၊ၽြႃးပဵၼ်ၸဝ်ႈ ႁု ယူႇ ဝႃႈ၊ၵဝ် ဢမ်ႇ ပႅတ်ႉ ဢမ်ႇ လႅၼ် ၼၼ်ႉ ဢေႃႈ။ 21လိုၼ်း ၼၼ်ႉ၊ၵဝ် ၵႂႃႇ ၵႃႈတီႈ မိူင်း သီးရီးယႃး၊တင်း မိူင်း ၵိလိၵိ၊ဢေႃႈ။- 22ၽွင်းယၢမ်း ၼၼ်ႉ၊ၸိူဝ်းၸဝ်ႈ ၸဝ်ႈ ၶရိၸ်ႈ၊ၸိူဝ်း ဢၼ် မီး ၼႂ်း ဢိူင်ႇ ယုတႃႉ၊ၼၼ်ႉ၊ဢမ်ႇ ပႆႇ ႁုၸၵ်း ၵဝ်။- 23ၶဝ် ၵူၺ်း လႆႈ ငိၼ်း ပိူၼ်ႈ ဝႃႈ၊ "ၵူၼ်း ၵေႃႉ ဢၼ် ယၢမ်ႈ ၼိၵ်ႈၸၢၵ်ႈ ႁဝ်း ၼၼ်ႉ မိူဝ်ႈလဵဝ် ႁေႃးလၢတ်ႈ တြႃး တၢင်းယုမ်ႇမၢတ်ႈ ဢၼ် တူဝ် မၼ်း ၶတ်းၸႂ် လႄႈ ယႃႉ ၵဝ်း မႃး ၼၼ်ႉ ယဝ်ႉ၊" ဝႃႈ ၼင်ႇ ၼႆ ဢေႃႈ။- 24ၵွပ်ႈၼႆ လႄႈ ၶဝ် ဢွၼ်ၵၼ် ယွင်ႈယေႃး ၽြႃးပဵၼ်ၸဝ်ႈ ၵွပ်ႈပိူဝ်ႈ ၵဝ် ဢေႃႈ။
Copyright
Learn More

robotstxt: allowed

filter: keep


text:
1ၸဝ်ႈ ယေႇသု၊သမ်ႉ လၢတ်ႈ တီႈ တပႄးၸဝ်ႈ ၸိူဝ်း ၼၼ်ႉ လႄႈ ဝႃႈ၊ "မိူဝ်ႈ ၼၼ်ႉ တီႈ သထေး ၵေႃႉ ၼိုင်ႈ မီး ၵူၼ်းလူင် ဢၼ် ပႂ်ႉထိင်း ဢုၵ်ႉၸႃႇ ငိုၼ်း ၶမ်း ၼၼ်ႉ ဢေႃႈ။ သထေး ၼၼ်ႉ လႆႈ ငိၼ်း လွင်ႈ ဢၼ် ၵူၼ်းလူင် ၽူႈ ပႂ်ႉထိင်း ဢုၵ်ႉၸႃႇ မၼ်း ၸၢႆႇ ဝူၺ်ႇ လႄႈ ၸၢႆႇ ပႅတ်ႈ ဢုၵ်ႉၸႃႇ ငိုၼ်း တွင်း မၼ်း လၢႆ လၢႆ လွၵ်ႇ လွၵ်ႇ ၼၼ်ႉ ဢေႃႈ။- 2မၼ်း ၼၼ်ႉ ၸင်ႇ ႁွင်ႉ ဢဝ် ၽူႈ ပႂ်ႉထိင်း ဢုၵ်ႉၸႃႇ ၼၼ်ႉ မႃး လႄႈ လၢတ်ႈ ဝႃႈ၊ 'ဢၼ် ၵဝ် လႆႈ ငိၼ်း လွင်ႈ မႂ်း ၼႆႉ ပဵၼ် ၸိူဝ်ႉ ၼင်ႇ ႁိုဝ်။ ဢဝ် ၸရၢင်း ၽၼ်ႇတႃႇ ၵဝ် ၸိူဝ်း ဢၼ် မႂ်း လႆႈ ယိပ်း လႆႈ တိုဝ်း ၼၼ်ႉ ဢၢပ်ႈပၼ် တီႈ ၵဝ် ၵုမ်ႇ ၵုမ်ႇ တႃႉ။ မႂ်း ဢမ်ႇ လႆႈ ႁဵတ်း ၽူႈ ပႂ်ႉထိင်း ဢုၵ်ႉၸႃႇ ၵဝ် ၼႆႉ ယဝ်ႉ၊' ဝႃႈ ၼင်ႇ ၼႆ ဢေႃႈ။- 3ၵေႃႉ ၼၼ်ႉ ၵေႃႈ ၵျၢမ်ႇပွင် ၼႂ်း ၸႂ် လႄႈ ဝႃႈ၊ 'ပေႃႈလဵင်ႉ ၵဝ် ဢဝ် ၵဝ် ဢွၵ်ႇ ပႅတ်ႈ ယဝ်ႉ။ ၵဝ် တေ လႆႈ ႁဵတ်း ၸိူဝ်ႉ ၼင်ႇ ႁိုဝ်။ ၵဝ် ဢမ်ႇ မီး ႁႅင်း တႃႇ တေ မႅၵ်ႇ လိၼ် ၶုတ်း လိၼ်။ တေ ၶေႃ ၵိၼ် ယွၼ်းၵိၼ် ၵေႃႈ လီဢၢႆ ပိူၼ်ႈ ၼႃႇ ဢေႃႈ။- 4ဝၢႆးသေ ဢရႃႇ ၽူႈ ပႂ်ႉထိင်း ဢုၵ်ႉၸႃႇ ၼႆႉ တူၵ်း ၵႂႃႇ ယဝ်ႉ ၼၼ်ႉ ၼင်ႇ ႁိုဝ် ၵဝ် ပေႃး တေ မီး ၵေႃႉသႄႈ ဢၼ် ႁပ်ႉတုင်း ဢဝ် ၵဝ် ၵႃႈၼႂ်း ႁိူၼ်း ၶဝ် ၸိုင်၊ၵဝ် တေ ႁဵတ်း ၸိူဝ်ႉ ၼင်ႇ ႁိုဝ် ဝႃႈၼႆ ၵဝ် ႁု ယဝ်ႉ၊' ဝႃႈၼႆ သေယဝ်ႉ၊- 5ႁွင်ႉ ဢဝ် ၵူၼ်း ၸိူဝ်း ဢၼ် ထုၵ်ႇၼီႈ တီႈ ပေႃႈလဵင်ႉ မၼ်း ၵူႈၵေႃႉၵူႈၵူၼ်း မႃး လႄႈ ထၢမ် ၵေႃႉ ၼိုင်ႈ လႄႈ ဝႃႈ၊ 'မႂ်း ထုၵ်ႇၼီႈ တီႈ ပေႃႈလဵင်ႉ ၵဝ် ၵႃႈႁိုဝ်၊' ဝႃႈၼႆ လႄႈ၊- 6ၵေႃႉ ၼၼ်ႉ ၶိုၼ်း လၢတ်ႈ လႄႈ ဝႃႈ၊ 'မီး ၼီႈ ၼမ်ႉမၼ်း ပၢၵ်ႇ ပုင်း ၶႃႈ ဢေႃႈ၊' ဝႃႈၼႆ ဢေႃႈ။ ၽူႈ ပႂ်ႉထိင်း ဢုၵ်ႉၸႃႇ ၼၼ်ႉ ၵေႃႈ လၢတ်ႈ လႄႈ ဝႃႈ၊ 'ဢဝ် ၸရၢင်း မႂ်း ၵႂႃႇ၊ၼင်ႈ လႄႈ တႅမ်ႈ ႁႃႈ သိပ်း ၽႂ်း ၽႂ်း တႃႉ၊' ဝႃႈၼႆ ဢေႃႈ။- 7မၼ်း သမ်ႉ ထၢမ် တီႈ ၵေႃႉ ၼိုင်ႈ ထႅင်ႈ လႄႈ ဝႃႈ၊ 'မႂ်း ၸမ်ႉ၊ထုၵ်ႇၼီႈ ၵႃႈႁိုဝ်၊' ဝႃႈၼႆ လႄႈ ၵေႃႉ ၼၼ်ႉ ၶိုၼ်း လၢတ်ႈ လႄႈ ဝႃႈ၊ 'မီး ၼီႈ ၶဝ်ႈပိူၵ်ႇ ပၢၵ်ႇ ထူင် ၶႃႈ ဢေႃႈ၊' ဝႃႈၼႆ ဢေႃႈ။ မၼ်း ၵေႃႈ လၢတ်ႈ လႄႈ ဝႃႈ၊ 'ဢဝ် ၸရၢင်း မႂ်း ၵႂႃႇ တႅမ်ႈ ပႅတ်ႇ သိပ်း ထူင် တႃႉ၊' ဝႃႈၼႆ ဢေႃႈ။- 8တီႈ တၢင်းႁဵတ်း ဢၼ် ၽူႈ ပႂ်ႉထိင်း ဢုၵ်ႉၸႃႇ ဢၼ် ဢမ်ႇ မီး သဵတ်ႈၸႃႇ မီး ပိင်ႇၺႃႇ မဵဝ်း ၼႆႉ ၼၼ်ႉ ပေႃႈလဵင်ႉ မၼ်း ဢၢမ်း ၺၢၼ်ႇ မၼ်း၊ပိူဝ်ႈ ဢၼ် မၼ်း လၵ်းလႅမ် ၸိူဝ်ႉ ၼင်ႇ ၼၼ် ၼၼ်ႉ ဢေႃႈ။ လွင်ႈ မၼ်း ၸမ်ႉ၊ၵူၼ်းလေႃးၵီႇ တင်းလၢႆ ယဵင်ႈၶႅၼ်း လၵ်းလႅမ် ၼႂ်း ၼႃႈၵၢၼ် ၶဝ် ၼင်ႇ ၵၼ် လိူဝ် သေၵူၼ်း ၸိူဝ်း ဢၼ် ပဵၼ် လုၵ်ႈ ဢၼ်လႅင်း ယဝ်ႉ ၼၼ်ႉ ဢေႃႈ။ 9"ၵဝ် သမ်ႉ ဝႃႈ ထႅင်ႈ ၸမ်ႉ၊မိူဝ်ႈ ဢၼ် ၸေးၸိမ်ႇ လေႃးၵႃႉ ၼၼ်ႉ သဵင်ႈ သုတ်း ၼၼ်ႉ ၸိုင်၊ၼင်ႇ ႁိုဝ် ၶဝ် ၸိူဝ်း ဢၼ် မီး ၼႂ်း ႁိူၼ်း ထႃႇဝရႃႉ ၼၼ်ႉ တၵ်း ႁပ်ႉတုင်း ဢဝ် သူ ၸိုင်၊ႁဵတ်းၵေႃႉသႄႈ လူၺ်ႈ ၸေးၸိမ်ႇ လေႃးၵႃႉ ၼႆႉ ဝႆႉ ပုၼ်ႈ သူ တႃႉ။- 10ၽူႈလႂ် သေဢမ်ႇဝႃႈ၊ၵေႃႉ ဢၼ် မီး သဵတ်ႈၸႃႇ ၵႃႈၼိူဝ် ဢၼ် လဵၵ်ႉ ဢၼ် ၵေႇ ၼၼ်ႉ၊ၵႃႈၼိူဝ် ဢၼ် ယႂ်ႇ ဢၼ် လူင် ၵေႃႈ၊ၵေႃႉ ၼၼ်ႉ တေ မီး သဵတ်ႈၸႃႇ ဢေႃႈ။ ၵေႃႉ ဢၼ် ဢမ်ႇ မီး သဵတ်ႈၸႃႇ ၵႃႈၼိူဝ် ဢၼ် လဵၵ်ႉ ဢၼ် ၵေႇ ၼၼ်ႉ ၸမ်ႉ၊ၵႃႈၼိူဝ် ဢၼ် ယႂ်ႇ ဢၼ် လူင် ၵေႃႈ၊ၵေႃႉ ၼၼ်ႉ တေ ဢမ်ႇ မီး သဵတ်ႈၸႃႇ ယဝ်ႉ။- 11ပိူဝ်ႈ ၼႆ လႄႈ ပေႃး သူ ဢမ်ႇ မီး သဵတ်ႈၸႃႇ ၵႃႈၼိူဝ် ဢုၵ်ႉၸႃႇ လေႃးၵႃႉ ၸိုင်၊ၽူႈလႂ် တၵ်း ဢဝ် ဢုၵ်ႉၸႃႇ ဢၼ် ၸိုဝ်ႈ ဢၼ် ၸႂ်ႈ ၼၼ်ႉ ဢၢပ်ႈပၼ် တီႈ သူ။- 12သမ်ႉ ပေႃး သူ ဢမ်ႇ မီး သဵတ်ႈၸႃႇ ၵႃႈၼိူဝ် ၶွင် ပိူၼ်ႈ ၸိုင်၊ၽူႈလႂ် တေ ဢဝ် ၵႃႈသင် မႅင်ႇ ႁႂ်ႈ ပဵၼ် ၶွင် သူ လႆႈ။ 13"လုၵ်ႈၸၢင်ႈ ၵေႃႉလႂ် သေဢမ်ႇဝႃႈ၊ဢမ်ႇ ၶၢမ်ႇ တၢင်း ဢၼ် ၸႂ်ႉသွႆ ၼႂ်း မိုဝ်း ပေႃႈလဵင်ႉ သွင် ၵေႃႉ လႆႈ။ မၼ်း တေ ၸင်း ပေႃႈလဵင်ႉ ၵေႃႉ ၼိုင်ႈ လႄႈ ႁၵ်ႉ ပေႃႈလဵင်ႉ တၢင်ႇၵေႃႉ ဢေႃႈ။ မၼ်း တေ ပႂ်ႉ သဵတ်ႈၸႃႇ တီႈ ပေႃႈလဵင်ႉ ၵေႃႉ ၼိုင်ႈ လႄႈ ႁဵတ်း ဢမ်ႇ ၼပ်ႉ ဢမ်ႇ ၶၢၼ်း တီႈ ပေႃႈလဵင်ႉ တၢင်ႇၵေႃႉ ဢေႃႈ။ သူ ၵေႃႈ ဢမ်ႇ ၶၢမ်ႇ တၢင်း ဢၼ် ၸႂ်ႉသွႆ တီႈ ၽြႃးပဵၼ်ၸဝ်ႈ၊ဢိၵ်ႇတင်း တီႈ ဢုၵ်ႉၸႃႇ လေႃးၵႃႉ ၼၼ်ႉ လႆႈ၊" ဝႃႈ ၼင်ႇ ၼႆ ဢေႃႈ။ 14မိူဝ်ႈ ဢၼ် ၵူၼ်း ၵိူင်း ၽႃႇရိသႄး၊ၶဝ် ၸိူဝ်း ဢၼ် ၸႂ်ၸပ်း ၸႂ်ၸွႆး ငိုၼ်း ၼၼ်ႉ လႆႈ ငိၼ်း ၵႂၢမ်း ၼၼ်ႉ ၸိုင်၊မိတ်း သူပ်း မိတ်း ပၢၵ်ႇ တီႈ ၸဝ်ႈ ယေႇသု၊ဢေႃႈ။- 15မၼ်းၸဝ်ႈ ၵေႃႈ လၢတ်ႈ လႄႈ ဝႃႈ၊ "သူ ၸိူဝ်း ၼႆႉ၊ႁဵတ်း ႁၢင်ႈ သိုဝ်ႈတေႃႇ ၵႃႈတီႈ ၽၢႆႇၼႃႈ ၵူၼ်း ၵူၺ်း လႄႈ ၽြႃးပဵၼ်ၸဝ်ႈ ႁုၸႅင်ႈ ႁူဝ် ၸႂ် သူ ယူႇ ဢေႃႈ။ လွင်ႈ မၼ်း ၸမ်ႉ၊တၢင်း ဢၼ် ၵူၼ်း ထၢင်ႇ ပဵၼ် ဢၼ် ယႂ်ႇ ဢၼ် မျၢတ်ႈ ၼၼ်ႉ၊ပဵၼ် တၢင်း ဢၼ် လီႁင်ႈ ဢဵတ်ႇသဵတ်ႇ ၵႃႈတႂ်ႈ သၢႆတႃ ၽြႃးပဵၼ်ၸဝ်ႈ ဢေႃႈ။ 16"ၵျၢမ်း ပိင်းၺၢပ်ႈတြႃး တင်း ၵျၢမ်း ဢၼႃႇၵတ်ႉတိ ၸိူဝ်း ၼၼ်ႉ၊မီး မႃး တေႃႇထိုင်ႁွတ်ႈ ၸူဝ်ႈပၢၼ် သြႃႇ ယူဝ်းႁၢၼ်ႇ၊ယူႇ ဢေႃႈ။ ၸႃႉၸဵမ် ၸူဝ်ႈပၢၼ် မၼ်း ၼၼ်ႉ လႄႈ ႁေႃးလၢတ်ႈ ၶၢဝ်ႇတြႃးသိူဝ်းပျေႃႇ လွင်ႈ မိူင်းၽြႃးပဵၼ်ၸဝ်ႈ ယူႇ သေလႄႈ ၵူၼ်း တင်းလၢႆ ႁိမ် ၵၼ် ၶဝ်ႈ ၵႃႈၼႂ်း မိူင်း ၸဝ်ႈ ဢေႃႈ။- 17ၵူၺ်းၵႃႈ၊တၢင်း ဢၼ် လိၼ်မိူင်း တင်း ၵၢင်ႁၢဝ် တၵ်း တေ ႁၢႆ ၵႂႃႇ ၼၼ်ႉ၊ယင်း တေ ငၢႆႈ သေ တၢင်း ဢၼ် ၸမ်ႈ မၼ်း ၸမ်ႈ ၼိုင်ႈ ၼႂ်း လိၵ်ႈ တြႃး ထမ်ႇမႃႉ တၵ်း ႁၢႆ ၵႂႃႇ ၼၼ်ႉ ဢေႃႈ။ 18"ၽူႈလႂ် သေဢမ်ႇဝႃႈ၊ၵေႃႉ ဢၼ် ပႅတ်ႈ မေး တူဝ်ၸဝ်ႈၵဝ်ႇ သေလႄႈ သမ်ႉ ဢဝ် မႄႈယိင်း တၢင်ႇၵေႃႉ ထႅင်ႈ ၼၼ်ႉ ၽိတ်း ၵႃႇမေႇသု ဢေႃႈ။ ၵေႃႉ ဢၼ် ဢဝ် မႄႈႁၢင်ႉ ၼၼ်ႉ ၵေႃႈ ၽိတ်း ၵႃႇမေႇသု ဢေႃႈ။ 19"မိူဝ်ႈ ၼၼ်ႉ၊မီး သထေး လူင် ၵေႃႉ ၼိုင်ႈ ၼုင်ႈ မႆ ၶူဝ်း ၽႃႈ ၽႄး လႅင် ဢၼ် ထိူၵ်ႈၵႃႈ ၼႃႇ သေလႄႈ ၵိၼ် မူၼ်ႈ ၵိၼ် ပျေႃႇ ၼႂ်း ၸေးၸိမ်ႇ ၶျၢမ်းသႃႇ ယူႇ ၵူႈဝၼ်း ဢေႃႈ။- 20မီး ၵူၼ်းၽၢၼ် ဢၼ် ႁွင်ႉဝႃႈ၊လႃႇၸရု၊ၼၼ်ႉ ၵေႃႉ ၼိုင်ႈ ဢေႃႈ။ မၼ်း ၼၼ်ႉ ပဵၼ် တုမ်ႇၸဵပ်း တင်း တူဝ် တင်း ၶိင်း လႄႈ၊- 21ႁႂ်ႈလႆႈ ၵိၼ် ဢၼ် ယွႆႈ ဢၼ် ယႅမ်း ဢၼ် တူၵ်း ၵႃႈတီႈ ၽိူၼ်ၶဝ်ႈ သထေး လူင် ၼၼ်ႉ လႄႈ ၼွၼ်း ၶူတ်း ပႂ်ႉ ယူႇ ၵႃႈတီႈ ၽၵ်းတူ ႁိူၼ်း သထေး ၼၼ်ႉ ဢေႃႈ။ မႃ တင်းလၢႆ မႃး လႄး တုမ်ႇၸဵပ်း မၼ်း ဢေႃႈ။- 22ဝၼ်း ၼိုင်ႈ ၵူၼ်းၽၢၼ် ၼၼ်ႉ တၢႆ ၵႂႃႇ လႄႈ တမၢၼ်ႇၵၢင်ႁၢဝ် တင်းလၢႆ မႃး ႁပ်ႉ ဢဝ် မၼ်း ၵႂႃႇ ၼင်ႈ တီႈ ႁိမ်း ၶၢင်ႈ ဢႃႇပြႃႇႁၢမ်ႇ၊သေ ဢေႃႈ။ သထေး လူင် ၵေႃႈ တၢႆ ၵႂႃႇ သေလႄႈ ဢဝ် သၢင်းၵျူဝ်ႇ သေ ဢေႃႈ။- 23မၼ်း ၼၼ်ႉ၊လႆႈ ၶၢမ်ႇ ဝူၺ်ႇတၼႃႇ ယႂ်ႇ ၼမ် လူင်လၢင် ၵႃႈၼႂ်း မိူင်း မရၼႃႉ ပုၼ်ႉ သေလႄႈ မုင်ႈ ႁၼ် ဢႃႇပြႃႇႁၢမ်ႇ၊မီး ယူႇ တီႈ ဢၼ် ၵႆ ၼႃႇ၊ဢိၵ်ႇတင်း လႆႈ ႁၼ် လႃႇၸရု၊ၼင်ႈ ယူႇ ႁိမ်း မၼ်း ၼၼ်ႉ ဢေႃႈ။- 24သထေး ၼၼ်ႉ၊ႁွင်ႉသႅၼ်ႇ လႄႈ ဝႃႈ၊ 'ပေႃႈ ဢႃႇပြႃႇႁၢမ်ႇ၊တီႈၶႃႈ။ ဢဵတ်းလူ ၵဝ်ၶႃႈ သေၵမ်း ၶႃႈ။ ၶႅၼ်းတေႃႈ ပွႆႇၸႂ်ႉ လႃႇၸရု၊မႃး ဢဝ် ၼိဝ်ႉမိုဝ်း မၼ်း ၸုမ်ႇ ၼမ်ႉ လႄႈ ယွတ်ႇ သႂ်ႇ လိၼ်ႉ ၵဝ်ၶႃႈ ႁႂ်ႈ မၼ်း ၵတ်းယဵၼ် သေၵမ်း ၶႃႈ။ ၵဝ်ၶႃႈ လႆႈ ၶၢမ်ႇ ၼႃႇ လူင်လၢင် ၵႃႈၼႂ်း မုၵ်ႉၽႆး ၼႆႉ ၶႃႈ ဢေႃႈ၊' ဝႃႈ ၼင်ႇ ၼႆ လႄႈ၊- 25ဢႃႇပြႃႇႁၢမ်ႇ၊ၶိုၼ်း လၢတ်ႈ လႄႈ ဝႃႈ၊ 'လုၵ်ႈၸၢႆး ၵဝ်႟။ မိူဝ်ႈ ဢၼ် မႂ်း ဢသၢၵ်ႈ ယင်း လိပ်း ယူႇ ၼၼ်ႉ မႂ်း လႆႈ မၢၵ်ႈမီး လီ ပဵၼ် ၼႃႇ လူင်လၢင် လႄႈ လႃႇၸရု၊ၸမ်ႉ၊ယၢၵ်ႈၽၢၼ် ၼႃႇ လူင်လၢင် ၼၼ်ႉ ၶုၵ်းၸႂ်လႆႈ တႃႉ။ တေႃႈလဵဝ် ၼႆႉ မၼ်း လႆႈ မူၼ်ႈပျေႃႇ ၼႃႇ လူင်လၢင် ၵႃႈတီႈ ၼႆႈ ယဝ်ႉ။ မႂ်း ၸမ်ႉ၊လႆႈ ၶၢမ်ႇ တုၵ်ႉၶႃႉ ဝူၺ်ႇတၼႃႇ ၼႃႇ လူင်လၢင် ဢေႃႈ။- 26လိူဝ် သေ ၼႆႉ ဢမ်ႇၵႃး၊ၵႃႈၼႂ်း ဝူင်ႈၵၢင် ႁဝ်း ၼႆႉ မီး ႁိုၵ်း လူင် ဢၼ် လိုၵ်ႉ ၼႃႇ ၶၼ်ႈ ဝႆႉ လႄႈ ၶဝ် ၸိူဝ်း ဢၼ် ၶႂ်ႈ လုၵ်ႉ သေ ၵႃႈတီႈ ႁဝ်း ၼႆႉ ၶၢမ်ႈ ၵႂႃႇၸူး သူ ၼၼ်ႉ ဢမ်ႇ ပဵၼ် လႆႈ။ လုၵ်ႉ သေ ၵႃႈတီႈ သူ မီး ၼၼ်ႉ ၵေႃႈ ဢမ်ႇ ၸၢင်ႈ ၶၢမ်ႈ မႃး ၸူး ႁဝ်း လႆႈ၊' ဝႃႈ ၼင်ႇ ၼႆ ဢေႃႈ။- 27သထေး လူင် သမ်ႉ လၢတ်ႈ ထႅင်ႈ လႄႈ ဝႃႈ၊ 'ပေႃႈ႟။ ပေႃး ပဵၼ် ၼႆ ၸိုင်၊ၶႅၼ်းတေႃႈ ပွႆႇၸႂ်ႉ လႃႇၸရု၊ၵႂႃႇ ၵႃႈတီႈ ႁိူၼ်း ၵဝ်ၶႃႈ သေၵမ်း ၶႃႈ။- 28ၵဝ်ၶႃႈ ယင်း မီး ၼွင်ႉၸၢႆး ႁႃႈ ၵေႃႉ လႄႈ ႁႂ်ႈ မၼ်း ၵႂႃႇ မွၵ်ႇလၢတ်ႈ ပၼ် သတိ ၶဝ်၊ပုၼ်ႈ လွင်ႈ ၼင်ႇ ႁိုဝ် ၶဝ် တၵ်း ဢမ်ႇ လႆႈ မႃး ၶၢမ်ႇ တုၵ်ႉၶႃႉ ဝူၺ်ႇတၼႃႇ ၵႃႈတီႈ ၼႆႈ သေၵမ်း ၶႃႈ၊' ဝႃႈ ၼင်ႇ ၼႆ ဢေႃႈ။- 29ဢႃႇပြႃႇႁၢမ်ႇ၊ၶိုၼ်း လၢတ်ႈ လႄႈ ဝႃႈ၊ 'တီႈ ၼွင်ႉၸၢႆး မႂ်း ၸိူဝ်း ၼၼ်ႉ၊မီး တြႃး မူဝ်းသေႇ၊တင်း တြႃး ပရေႃးၽႅတ်ႈ တင်းလၢႆ ယူႇ။ ႁႂ်ႈ ၶဝ် ၵမ်ၵျၢင်ႉ ၸွမ်း တြႃး ၸိူဝ်း ၼၼ်ႉ တႃႉ၊' ဝႃႈၼႆ လႄႈ၊- 30သထေး လူင် ၶိုၼ်း လၢတ်ႈ လႄႈ ဝႃႈ၊ 'ဢမ်ႇၸႂ်ႈ ၶႃႈ ၵူၺ်း၊ပေႃႈ ဢႃႇပြႃႇႁၢမ်ႇ၊တီႈၶႃႈ။ သင် ဝႃႈ ၵူၼ်းတၢႆ သေၵေႃႉၵေႃႉ လုၵ်ႉၶိုၼ်းလိပ်း လႄႈ ၵႂႃႇ ႁေႃးလၢတ်ႈ ပၼ် ၶဝ် ၸိုင်၊ၶဝ် တေ ၶုၵ်းၸႂ်လႆႈ မႆႈၸႂ် ဢပျတ်ႈ လႄႈ ပိၼ်ႇၸႂ် ၶဝ် ဢေႃႈ၊' ဝႃႈ ၼင်ႇ ၼႆ သေၵေႃႈ၊- 31ဢႃႇပြႃႇႁၢမ်ႇ၊ၶိုၼ်း လၢတ်ႈ လႄႈ ဝႃႈ၊ 'ပေႃး ၶဝ် ယင်း ဢမ်ႇ ထွမ်ႇဢဝ် တြႃး မူဝ်းသေႇ၊ဢိၵ်ႇတင်း တြႃး ပရေႃးၽႅတ်ႈ ၸိူဝ်း ၼၼ်ႉ ၸိုင်၊ပိၵ်ႉသမ်ႉ သေၵေႃႉသေၵူၼ်း လုၵ်ႉ ၵႃႈ တၢင်းတၢႆ ၶိုၼ်းလိပ်း သေယဝ်ႉ၊ၵႂႃႇ ႁေႃးလၢတ်ႈ သေၵေႃႈ ၶဝ် တေ ဢမ်ႇ ယုမ်ႇမၢတ်ႈ ၵူၺ်း၊' ဝႃႈ ၼင်ႇ ၼႆ ယဝ်ႉ၊" ဝႃႈ ၼင်ႇ ၼႆ ၸဝ်ႈ ယေႇသု၊ႁေႃႈ လၢတ်ႈ ဢေႃႈ။
Copyright
Learn More


text:
About Us
ၶူဝ်းၶွင် ၸိူဝ်းဢၼ်သိုဝ်ႉတီး ၸေႃႇၵျီႇမၢတ်ႉ သဵင်ႈသဵင်ႈၼၼ်ႉ မၼ်းလႆႈ လွင်ႈမၼ်ႈၸႂ် တဵမ်တဵမ်ထူၼ်ႈထူၼ်ႈ။
ၵၢၼ်ႁပ်ႉၸႂ်ႉ ဢၼ်ၶႅမ်ႉသေပိူၼ်ႈ
ၼင်ႇႁိုဝ်ၶူဝ်းၶွင် ၼမ်ႉၸႂ်ႉမၼ်းတေၶိုၵ်ႉၶိုၵ်ႉ၊ သမ်ႉတေၶိုတ်းၵၢပ်ႈ၊ ၵႃႈၶၼ်မၼ်း တေသင်ႇထုၵ်ႇထုၵ်ႇၼၼ်ႉ ႁဝ်းၶႃႈ သင်ႇဢဝ်တီႈ ၵူၼ်းႁဵတ်းဢွၵ်ႇမၼ်း ၵမ်းသိုဝ်ႈသေ ၽိုၼ်ၽႄႈပၼ်လႄႈ ၶူဝ်းၶွင်ၸိူဝ်းၼႆႉ ၵႃႈၶၼ်မၼ်း သၢင်ႇထုၵ်ႇသေ ၵူၼ်းသိုဝ်ႉမၼ်းၵေႃႈ မီးလွင်ႈႁၢၼ်ႉၸႂ်ၼႆၶႃႈဢေႃႈ။
- လွင်ႈၼမ်ႉၸႂ်ႉမၼ်း မၢၼ်ႇမႅၼ်ႈလီ ႁူဝ်ပၢၵ်ႇတဵမ်။
- ၵႃႈၶၼ်မၼ်း သၢင်ႇထုၵ်ႇ
- လွင်ႈယွမ်းၵႃႈၶၼ်သေၶၢႆၵေႃႈ မီးၵူႈၶၢဝ်း
- သူင်ႇႁွတ်ႈၽႅဝ်ထိုင်တီႈႁိူၼ်း
ၶပ်ႉမၢႆလွင်ႈယွမ်းၵႃႈၶၼ်ၵေႃႈ မီးၵူႈဝူင်ႈ၊ ၵေႃႈမီးပႃး လွင်ႈပၼ်ၶူဝ်းတွၼ်ႈ၊ လွင်ႈသူင်ႇ ႁွတ်ႈၽႅဝ်ထိုင်ႁိူၼ်းလႄႈ ၵူၼ်းမႃးသိုဝ်ႉၶူဝ်းၶွင် ၽူႈလႂ်ၽႂ်သေဢမ်ႇဝႃႈ တေမီး လွင်ႈႁၢၼ်ႉၸႂ်ၵူႈၵေႃႉၶႃႈယဝ်ႉ။
ၼင်ႇႁိုဝ် ပေႃႈမႄႈပီႈၼွင်ႉၵူၼ်းမိူင်း ဢၼ်မႃးပၼ်ႁႅင်း ၸေႃႇၵျီႇမၢတ်ႉႁဝ်း ပေႃးတေ ငၢႆႈၸႂ်လူမ်ၸႂ်ၼၼ်ႉ ႁဝ်းၶႃႈ လိူၵ်ႈၸႂ်ႉ လွၵ်းလၢႆး ဢၼ်ငၢႆႈငႅမ်ႈဝႆႉၶႃႈဢေႃႈ။
လွၵ်းလၢႆး ဢၼ်ငၢႆႈငႅမ်ႈ ပွင်ႇၸႂ်ငၢႆႈ
ယွၼ်ႉပိူဝ်ႈႁဝ်းၶႃႈၸႂ်ႉ လွၵ်းလၢႆး E-Commerce CMS ဢၼ်ၶိုတ်းၵၢပ်ႈ ဢၼ်ပိူၼ်ႈၸႂ်ႉယူႇ ၵူႈမိူင်းမိူင်းၼၼ်ႉလႄႈ တွၼ်ႈတႃႇၵူၼ်းမႃးသိုဝ်ႉၶူဝ်းၶွင် ၶႂ်ႈသွၵ်ႈႁႃ ၶူဝ်းၶွင်သင်ၵေႃႈ သွၵ်ႈႁႃလႆႈငၢႆႈငၢႆႈ။
- သွၵ်ႈႁႃလႆႈ ငၢႆႈငၢႆႈ
- ၶေႃႈမုၼ်းတဵမ်ထူၼ်ႈလီ
- ၸၢင်ႈဢဝ်ၶူဝ်းၶွင် ၼိူင်းၵၼ်တူၺ်းလႆႈ
- ၸၢင်ႈသင်ႇၶူဝ်းၶွင်လႆႈငၢႆႈငၢႆႈ
ၶူဝ်းၶွင် ဢၼ်ၶၢႆတီႈ ၸေႃႇၵျီႇမၢတ်ႉၼႆႉ သႂ်ႇဝႆႉပၼ် ၶေႃႈမုၼ်းဢၼ်တဵမ်ထူၼ်ႈ သေဢမ်ႇၵႃး ၽွင်းမိူဝ်ႈသင်ႇ ၶူဝ်းၶွင်ၵေႃႈ ၸၢင်ႈထႅမ်သႂ်ႇ ၶေႃႈမုၼ်း ငၢႆႈငၢႆႈ ငႅမ်ႈငႅမ်ႈသေၵေႃႈ သိုဝ်ႉဢဝ်သင်ဢဝ်လႆႈယူႇၶႃႈ။
လွၵ်းလၢႆးၸၢႆႇငိုၼ်း ဢွၼ်ႇလၢႆး၊ လွၵ်းလၢႆးဢူၼ်းငိုၼ်း တီႈ ယေးငိုၼ်း၊ လႆႈၶူဝ်းၶွင် မိူဝ်ႈလႂ် ၸင်ႇၸၢႆႇငိုၼ်းမိူဝ်ႈၼၼ်ႉၼႆသေ မၼ်းၵေႃႈ မီးလွၵ်းလၢႆး ၸၢႆႇငိုၼ်းလၢႆလၢႆး။
လွၵ်းလၢႆးႁႄႉၵင်ႈ ပၢႆးႁူမ်ႇလူမ်ႈ
ႁဝ်းၶႃႈ တၢင်ႇမၢႆၽၢင်တီႈ SSL (Certificate) ဢၼ်ၵမ်ႇၽႃႇမၵ်းမၼ်းသေ ၸႂ်ႉဝႆႉလႄႈ မၼ်းၵူၺ်းဢမ်ႇၵႃး ဢၼ်ပဵၼ် Paypal ဢၼ်တင်းၵမ်ႇၽႃႇ ၸႂ်ႉတႃႇၸၢႆႇငိုၼ်းၼၼ်ႉ ၵူၺ်း ၸိူဝ်းပဵၼ် လွၵ်းလၢႆး MPU ဢၼ်ၸႂ်ႉတိုဝ်းၼႂ်းမိူင်းၼႆႉၵေႃႈ ၸႂ်ႉၸၢႆႇလႆႈပႃး ၶႃႈဢေႃႈ။
- မီးဝႆႉ SSL Certificate
- ၸႂ်ႉ Paypal သေ သိုဝ်ႉၶူဝ်းၶွင်လႆႈ
- ၵွင်ႉသိုပ်ႇဝႆႉပႃး လွၵ်းလၢႆး MPU
- ၸိူဝ်းပဵၼ် Privacy Data ၵေႃႈ မီးလွင်ႈႁူမ်ႇလူမ်ႈ
ပေႃးဝႃႈ ႁပ်ႉၶၢမ်ႇလႆႈ ၶေႃႈမုၼ်းဢၼ်ၵပ်းၵၢႆႇလူၺ်ႈ လွင်ႈၸၢႆႇငိုၼ်းယဝ်ႉၼႆၵေႃႈ ၶိုၼ်းသူင်ႇပၼ် လိၵ်ႈပွင်ႇၶၢဝ်ႇၵမ်းလဵဝ်ဢေႃႈ။ လိူဝ်သေၼၼ်ႉဢမ်ႇၵႃး ယွၼ်ႉပိူဝ်ႈဝႃႈ မီး ၵၢၼ်ႁပ်ႉၸႂ် 24 ၸူဝ်ႈမူင်းလႄႈ ၸိူဝ်းပဵၼ် ၸုမ်းၵမ်ႉၸွႆႈ ၽူႈပၼ်ႁႅင်း Customer Support Team ၶဝ် တေၸၢင်ႈၸွႆႈပၼ်လႆႈ ၵူႈၶၢဝ်းယၢမ်း။
ယွၼ်ႉပိူဝ်ႈဝႃႈ ZawGyi Mart ၼႆႉ မၼ်းမီးဝႆႉတႂ်ႈ လွင်ႈၸတ်းၵၢၼ် Za Information Technology Co.Ltd. သေ ပၼ်လွင်ႈၵၢၼ်ႁပ်ႉၸႂ်ႉဝႆႉလႄႈ လွင်ႈၼမ်ႉၸႂ်ႉလီ ၶူဝ်းၶွင် တင်း လွင်ႈၵႃႈၶၼ်မၢၼ်ႇမႅၼ်ႈ တီႈ ZawGyi Mark ၼႆႉတႄႉ ႁူင်းၵၢၼ်ႁဝ်းၶႃႈ ဢဝ်ပုၼ်ႈၽွၼ်းပၼ်လႆႈ တဵမ်တဵမထူၼ်ႈထူၼ်ႈယူႇၶႃႈ။ ဢၼ်ပဵၼ် ZawGyi Mark E-Commerce Web Site ၼႆႉမၼ်းပိုၼ်ၶၢဝ်ႇပၼ် ၼႂ်းၵႄႈ ၵူၼ်းသိုဝ်ႉလႄႈ ၵူၼ်းၶၢႆ သေ မၼ်းႁဵတ်းၵၢၼ် သူင်ႇၶူဝ်းၶွင် သူင်ႇထိုင်တီႈႁိူၼ်း ၶႃႈဢေႃႈ။ ZawGyi Mark ၼႆႉ ဢိင်ၼိူဝ် လွၵ်းလၢႆး E-Commerce ဢၼ်ၶိုတ်းၸၼ်ႉၵူႈမိူင်းမိူင်းသေ မၼ်းပဵၼ် Online Market ဢၼ်တေၸၢင်ႈလုၵ်ႉတီႈၼိူဝ် ဢိၼ်ႇတႃႇၼႅတ်ႉသေ သိုဝ်ႉလႆႈ ၶူဝ်းၶွင်ၼႆၶႃႈဢေႃႈ။ ZawGyi Mark Web Site ၼႆႉ တႄႇဢဝ် မိူဝ်ႈ လိူၼ်မေႇ (23) ပီ 2013 ၶၢဝ်းယၢမ်းမူင်းမိူင်းမျၢၼ်ႇမႃႇ (00:01) မူင်းသေၵေႃႈ တႄႇပိုတ်ႇၽုၺ်ႇမႃး ZawGyi E-Commerce Web Site ၶႃႈဢေႃႈ။


text:
(ၶ) တူဝ်မႄႈလိၵ်ႈဢၼ်ထူၼ်ႈသွင်
- Details
- Category: ၶ
- Published on Sunday, 31 July 2016 07:53
- Written by Shanyoma
- Hits: 55
(ၶ) တူဝ်မႄႈလိၵ်ႈဢၼ်ထူၼ်ႈသွင်
ၶႃ
ၶႃ(n) ၶိူင်ႈတူဝ်တူၼ်ၵူၼ်း၊ သတ်းပွတ်းတႂ်ႈပိူင်ၼိူင်ႈ။ ဢၼ်ၽၢၺ်ႇၼိူဝ်ႁူဝ်ၶဝ်ႇ။ တီႈတမ်းသင်ႉတီႈယၼ်။ ၶႃၵွၺ်ႈ၊ ၶႃတူင်ႇ၊ ၶႃလၢၵ်ႈ၊ ၶႃႁၵ်း၊ ၶႃႁၢၼ်ႈ၊ ၶႃႁၢၼ်ႈၶႃႁုၵ်း၊ ၶႃၶႄႉ၊ ၶႃၶုၵ်း၊ ၶႃၶွၵ်း၊ ၶႃၶႅင်၊ ၶႃၶတ်း၊ ၶႃၶိုၼ်ႈၶႃလွၵ်ႈ၊ ၶႃလိုၼ်၊ ၶႃလိပ်ႈ၊ ၶႃလူႉ၊ ၶႃၵၢၺ်ႉ၊ ၶႃၵၢင်ႇ၊ ၶႃၵဵင်း၊ ၶႃၵူၼ်၊ ၶႃမၢၵ်ႇလေႃႉ၊ ၶႃလင်၊ ၶႃလူင်၊ ၶႃၵူၼ်း၊ ၶႃၵၢၺ်း၊ ၶႃၵၺ်ႇ၊ ၶႃၵွင်ၵၺ်ႇ၊ ၶႃတင်ႇ၊ ၶႃၶူၼ်၊ ၶႃလဝ်း၊ ၶႃလူင်၊ ၶႃယွမ်။ ၶႃႁၵ်းမီးၵူႊမၢၼ်ႈ၊ ၶႃႁၢၼ်ႈမီးၵူႊမိူင်း။ ၶႃၼႃႈဢမ်ႇမၢတ်ႈတၢၼ်ႇၶႃလင်။
ၶႃ=ပွတ်းတွၼ်ႊတူဝ်ၵူၼ်း ပွတ်းတႂ်ႈ ဢၼ်ပဵၼ်တွၼ်ႊ ပွတ်းငဝ်ႈ တိၼ်၊ ၽၢႆၼိူဝ်ႁူဝ်ၶဝ်ႇ၊ ၽၢႆတႂ်ႈၵုမ်ႇၵူၼ်ႈ ဢၼ်ၸၢင်ႊၸုၵ်း၊ ယၢင်ႈ၊ တမ်းပႆ။ (ၶႃ၊ ၶႃလဝ်း၊ ၶႃလၢႆး၊ ၶႃသွင်ၶွၼ်၊ ၶႃသီႇၶွၼ်၊ ၶႃတင်ႇမႃႉ၊ ၶႃၵဵင်း၊ ၶႃၶႅင်) တၢင်းဢၼ် ႁဵတ်းႁၢႆႉ ငႅၼ်းၼဵၵ်း ၶတ်းသၢၼ်တေႃႇ တၢင်းၵၢင်ၸႂ်၊
-တၢင်းဢၼ် လႆႈၵၼ်ႈယူႇ မဵဝ်းၼိူင်ႈ။ တၢင်းဢၼ် ႁဵတ်းလွင်ႈတဵၵ်းငႅၼ်း၊ တၢင်းႁဵတ်းႁၢႆႉလႆႈ မဵဝ်းၼိူင်ႈ ဢၼ်ပၼ်တၢင်းယၢပ်ႇ တီႈတူဝ်ၸႂ်။ (ၶႃတူဝ် ၶႃၸႂ်၊ ၶႃၶေႃးႁဵတ်းလႆႈ တီႈၵၼ်)
-တၢင်းဢၼ် ႁၢင်ႈႁႅၼ်းတမ်းပၢႆးမူႇၽိူၼ်ၶဝ်ႈ ႁႂ်ႈတူဝ်ႈတၼ်းဝႆႉ တႃႇၵိၼ်တႃႇယႅမ်ႉ။ (ၶႃၶဝ်ႈ၊ ၶႃၶဝ်ႈ ၶႃၼမ်ႉ၊ ႁႅၼ်းၽိူၼ်ၶႃၶဝ်ႈ၊ ၶႃၶဝ်ႈ လဵင်ႉပီႈၼွင်ႉ)
-သွင်ၵေႃႉ သွင်ဢၼ်၊ ၶဝ်သွင်ၵေႃႉ။ (ၶႃ၊ သွင်ၶႃ၊ သွင်ၶႃ ၽူဝ်မေး၊ သွင်ၶႃ သွင်ၵေႃႉ၊ သွင်ၶႃ ပီႈၼွင်ႉ)
ၶႃ(v) တၢင်းဢၼ်ႁဵတ်းႁႂ်ႈလၺ်ႈဢၼ်လီ၊ တၢင်းလီ၊ ၵူၼ်လီ။ ၶႃတူဝ်၊ ၶႃၸႂ်၊ ၶႃၼမ်ႉငိူဝ်ႈ၊ ၶႃၼမ်ႉၵူၼ်း၊ ၶႃၽီမၼ်း၊ ၶႃၼမ်ႉ မၼ်း၊ ၶႃၼမ်ႉၶမ်း၊ ၶႃငိုၼ်း၊ ၶႃၼမ်ႉငိုၼ်း၊ ၶႃၸိုၼ်း၊ ၶႃတွင်း၊ ၶႃယုတ်ႈ၊ ၶႃယူတ်းယူတ်း၊ ၶႃယႅတ်းယႅတ်း။
ၶႃ(n) ၵၺ်ႉၸိူဝ်ႉၼိူင်ႈ။ ၵၺ်ႉၶႃ၊ တူၺ်းတီႈၵၺ်ႉၼၼ်ႉ။
ၶႃ(v) တူၺ်းၵႃႇတီႈ "ႁႃ" ၼၼ်ႉ။
ၶႃႇ
ၶႃႇ(n) ၶူဝ်းၶိူင်ႈၸဝ်ႈသူၼ်ၶဝ်၊ ၶူဝ်းၶိူင်ႈၼႂ်းသူၼ်ပိူင်ၼိူင်ႈ။ ဢၼ်ႁဵတ်းႁႂ်ႈၶိူဝ်းမၢၵ်ႇတႅင်ၶဝ်ႈၶိုၼ်ႈ။ ၶႃႇပၵ်ႉ၊ ၶႃႇတႅင်၊ ၶႃႇမၢၵ်ႇ လွၺ်း၊ ၶႃႇထူဝ်ႇ၊ ၶႃႇမၢၵ်ႇၼမ်ႉတဝ်ႈ။
ၶႃႇ=ၶူဝ်းဢၼ် ပဵၼ်ယူင်ႉ၊ ပဵၼ်ၶႅင်း၊ ပဵၼ်ၶဵင်ႇ ဢမ်ႇၼၼ် ပဵၼ်ႁၢၼ်ႉသေ ယိူင်းဢၢၼ်းတႃႇၸႂ်ႉ၊ တႃႇဝႆႉၶူဝ်းသေလွင်ႈလွင်ႈ ဢမ်ႇၼၼ် တႃႇႁႂ်ႈတူၼ်ႈသေမဵဝ်းမဵဝ်း လႆႈတိူၼ်းၶိုၼ်ႈၵႂႃႇ။ (ၶႃႇ၊ ၶႃႇၾႆး၊ ၶႃႇၽၵ်းပၵ်ႉ၊ ၶႃႇ...)
-တၢင်းဢၼ် ပွႆႇဝၢင်းႁႂ်ႈပိူၼ်ႈၵႂႃႇ၊ ပၼ်ၵႂႃႇ ယူႇၸွမ်းပိူၼ်ႈ၊ ပၼ်ပဵၼ်ၼႃႈႁိူၼ်း။ (ၶႃႇႁႂ်ႈ၊ ၶႃႇလုၵ်ႈၶႃႇလၢင်း၊ ၶႃႇႁႂ်ႈၵႂႃႇ)
-ၶိူဝ်းတူၼ်ႈႁဵဝ်း မဵဝ်းၼိူင်ႈ ဢၼ်ႁူဝ်မၼ်း ၸႂ်ႉတႃႇပဵၼ်မီႇမိူတ်ႇၽၵ်းလႆႈ။ (ႁူဝ်ၶႃႇ၊ ႁူဝ်ၶႃႇသႂ်ႇၽၵ်း)
-တၢင်းဢၼ် သမ်ႇတေႃႇပိူၼ်ႈ မဵဝ်းၼိူင်ႈ။ (ၶႃႇၵႄႇ၊ ၶႃႇလႃႇၵႄႇ)
-တၢင်းဢၼ် ၶူဝ်းမဵဝ်းသႅၼ်းၵႅၼ်ႇၶႅင်၊ ၼႅၼ်ႈၼႃ လႆႈယဵၼ်းလၢႆႊပဵၼ် ၼမ်ႉၵႂႃႇ၊ တၢင်းဢၼ်ၸိူမ်ႈပဵၼ်ၼမ်ႉၵႂႃႇ မဵဝ်းၼိူင်ႈ။ (ၶႃႇ၊ ၶႃႇပဵၼ်ၼမ်ႉ၊ ၶႃႇပဵၼ်ၼမ်ႉလဵၵ်း...)
ၶႃႇၽၺ်း (n) ဢၼ်ႁဵတ်းၶႅင်းသီႇၸဵင်ႇၽႅၼ်ၼိူဝ်ၽၺ်း၊ တီႈဝၺ်ႉၶူဝ်းၵိၼ်ၶူဝ်းယႅမ်ႉ။
ၶႃႇ(v) တူၺ်းၵႃႇတီႈ "ယၢၺ်ႈ" ၼၼ်ႉ။
ၶႃႇၵွင်ႉၶႃႇၵႄႇ (v) တၢင်းဢၼ်ၸႂ်ၽႅၼ်သုင်။
ၶႃႉ
တၢင်းဢၼ် လၢတ်ႈလွင်ႈၸိုဝ်ႈပိူၼ်ႈ၊ လိူင်ႈပိူၼ်ႈ ဢမ်ႇလီ။ (ၶႃႉၸိုဝ်ႈ ၶၢႆသဵင်၊ ၶႃႉၶိူဝ်း၊ ၶႃႉၶိူဝ်းပိူၼ်ႈ၊ ၶႃႉၶၢႆ၊ ၶႃႉႁၢႆႉ)
-တၢင်းဢၼ် ၵူမ်ႈၵွမ်းၼွမ်းတမ်ႇၸူးတေႃႇၵၼ် မဵဝ်းၼိူင်ႈ။ (ၶႃႉယႃႉ ၵူမ်ႈၵၢၼ်းတေႃႇၵၼ်)
ၶီ
တၢင်းၼႅင်ဢၼ်ပဵၼ်တီႈၸႂ်မဵဝ်းၼိူင်ႈ။ တၢင်းမႆႈမဵဝ်းၼိူင်ႈ ဢၼ်ပဵၼ်ယွၼ်ႉတႃႇသေလွင်ႈလွင်ႈ။ (ၶီ၊ ၶီၸႂ်၊ ၶီၼႅင်၊ ၶီမႆႈ၊ ၶီငဝ်၊ ယိၼ်းၶီ)
-တၢင်းဢၼ် မႆႉမူဝ်ႇတင်းလၢႆ မီးမွၵ်ႇယဝ်ႉ တၢႆသူင်းၵႂႃႇ။(မႆႉၶီ၊ မႆႉမူဝ်ႇ မႆႉသၢင်းၶီ)
ၶီႇ
တၢင်းဢၼ် ယူႇၽၢႆႇၼိူဝ်၊ ယူႇၽၢႆႇၼႃႈ။ တၢင်းဢၼ် ဢွၼ်ႁူဝ်ထူဝ်း တၢင်းႁဵတ်းသၢင်ႈၼေ။ (ၶီႇ၊ ၶီႇၸၢင်ႉ၊ ၶီႇမႃႉ၊ ၶီႇလူတ်ႉၶီႇ ၵႃး။ ၶီႇႁူဝ်သိုၵ်း၊ ၶီႇသိုၵ်း)
ၶေႊ
လႅၼ်းၼမ်ႉလူင် မဵဝ်းၼိူင်ႈ။ (ၶေႊ၊ လႅၼ်းၶေႊ)
ၶႄ
တၢင်းဢၼ် သၢၼ်မႆႉသၢၼ်တွၵ်ႇပဵၼ်ႁူး။ (သၢၼ်တႃၶႄ၊ တႃၶႄတႃလႅဝ်)
-ၶိူင်ႈၶူဝ်းဢၼ်လႃႊၼမ်ႉၶဝ် ၸႂ်ႉတိုဝ်းတႃႇတီႉပႃ မဵဝ်းၼိူင်ႈ ဢၼ်ၸၢင်ႊတူပ်ႉၸၢင်ႊႁုပ်ႈသေ ဢဝ်ၵႂႃႇပႃးပႆလႆႈ။ (ၶႄဝၢၼ်ႇ၊ ၶႄႁၢင်ႇ၊ ၶႄထီႇ၊ ၶႄမွင်းၵၢင်ပႃ)
-တၢင်းဢၼ် ႁႄႉႁၢမ်ႈတတ်းၵၢင်ဝႆႉ တႃႇယႃႇႁႂ်ႈလႆႈ ၵႂႃႇမႃးတိတ်းၸပ်းတေႃႇၵၼ်ငၢႆႈ။ (ႁူဝ်ႉတႃၶႄ၊ လဵၵ်းတႃၶႄ၊ ၶႄၼၢင်၊ ၶႄၵၢင်၊ ၶႄလွမ်ႉ...)၊ ၶႄၽေး၊ ၶႄႁႄႉ)
ၶႄႇ
ၸိုဝ်ႈၸိူဝ်ႉၵူၼ်း ၶိူဝ်းၼိူင်ႈ။ (ၶႄႇ၊ ၵူၼ်းၶႄႇ၊ ၶႄႇလူင်)
-ၸဝ်ႈၾႃႉလူင်သီႇပေႃႉ ၸဝ်ႈၼိူင်ႈ။ (ၸဝ်ႈၶႄႇ၊ ၶုၼ်ၶႄႇ၊ သႂ်ႇၸေႃးၶႄႇ)
ၶႄႈ
မႆႉမူဝ်ႁႅင်ႈ ဢၼ်ဢဝ်ၸႂ်ႉတိုဝ်းတၢင်ၽိုၼ်း။ (ၶႄႈ၊ ၶႄႈၽိုၼ်း)၊ တၢမ်ၶႄႈ၊ ၽိုၼ်းၶႄႈ။
-ၶိူင်ႈၸၢၵ်ႈ ၶူဝ်းမိၼ်မိူဝ်ႈၵွၼ်ႇ မဵဝ်းၼိူင်ႈ ဢၼ်ပႃးၼႂ်းဢႃႈပုမ်ႇတႆး။(ၶႅၼ်ႇၶႄႈ)
-ၵၢၼ်ႈၾႆး ဢၼ်လႆႈၸၵ်းမႆႉမူဝ်ႇႁႅင်ႈ ႁဵတ်းသိၵ်ႈ၊ မတ်ႉတုမ်ႊၵၼ် ၸပ်းၾႆးတႆႈၵႂႃႇၵၢင်ၶိုၼ်း။ (ၵၢၼ်ႈၶႄႈ၊ တႆႈၵၢၼ်ႈၶႄႈ၊ ၸပ်း ၾႆးၵၢၼ်ႈၶႄႈ)
ၶႄး
ၶေႃႈၸႂ်ႉ တႃႇလၢမ်းလိမ်းလၢတ်ႈ၊ ဢၼ်ထၢင်ႇတေၸၢင်ႊပဵၼ် ၸၢင်ႊမီး။ (ၶႄးၶႄး၊ ၶႄးတေၸႂ်ႈယူႇ၊ ၶႄးတေပဵၼ်ယူႇ၊ ၶႄး တေႁူႉႁိုဝ်၊ ၶႄးၸၢင်ႊလီယူႇ)၊ တီႈဢမ်ႇပိုတ်ႇပၢင်ႇ ပႆႇလႅင်းၸႂ် တိုၵ်ႉငမ်းငဝ်းယူႇၼၼ်ႉ ၸႂ်ႉ"ၶႄးၶႄး" ၼႆယဝ်ႉ။
-ၸိုဝ်ႈဝၢၼ်ႈဢွၼ်ႇ ဢၼ်ၼိူင်ႈ။ (ဝၢၼ်ႈၼမ်ႉၶႄး)
ၶႄႉ
တၢင်းဢၼ် တႃႉသဵင်ႇၵၼ်(ၶဵင်ႇၵၼ်)၊ တၢင်းဢၼ် လႆႈၼေလမ်ႉၵတ်ႉသေလွင်ႈလွင်ႈ တႃႇပေႉလႆႈ။ (ၶႄႉၵၼ်၊ ၶႄႉသဵင်ႇ၊ ၶႄႉ တူၺ်း)
-တၢင်းဢၼ် လႆႈသဵၵ်ႉလႆႈသဵင်ႇ။ (ၶႄႉႁႅင်း၊ ၶႄႉတၢင်းၵတ်ႉ၊ ၶႄႉမၢၵ်ႈမီး၊ ၶႄႉႁၢင်ႊလီ၊ ၶႄႉယူႇလီ)
ၶႆႈ
တၢင်းၸဵပ်းမဵဝ်းၼိူင်ႈ၊ တၢင်းဝူၼ်ႉၶွပ်ႈ ထတ်းသၢင်ၸွမ်း၊ သိုပ်ႇထၢမ်သေသွၵ်ႈႁႃ၊ ဝူၼ်ႉသွၵ်ႈသေႃႉႁႃ။ (မိူၼ်ၼင်ႇ-ႁူဝ်ၶႆႈႁူဝ် မဝ်း၊၊ ၶႆႈၸႂ်၊ လမ်းၶႆႈၸွမ်းလင်)
ၶႆႊ
မွၵ်ႇလၢတ်ႈၼေၶိုၼ်း၊ ဢဝ်လွင်ႈတၢင်း ၼိူင်ႈဢၼ်သေ ၶိုၼ်းလၢတ်ႈၼေ။ (မိူၼ်ၼင်ႇ-မွၵ်ႇၶႆႊ၊ ၶႆႊၼေ၊ ၶႆႊပုမ်ႇၶႆႊပိုၼ်း)
ၶွႆႈ
ၸူဝ်ႊပၢၼ်သုတ်းသဵင်ႈ/သဵင်ႈၵၢမ်ႇ/တၢႆ/ၼွၼ်းၽႄး/လပ်ႉလွႆငိုၼ်းလွႆၶမ်း/ၵၢမ်ႇသုတ်း၊ ထိုင်တီႈသုတ်း၊ ထိုင်တႃႈ။
ၶၢႆး
တၢင်းဢၼ်ဢွၵ်ႇ၊ ဢဝ်ဢွၵ်ႇ၊ ၶိုၼ်းဢဝ်ဢွၵ်ႇ၊ တႃႇပူၼ်ႉဢွၵ်ႇ ငဝ်းလၢႆးဢၼ်ၼိူင်ႈ။
-လိၼ်ပိူဝ်ႉပႃႉ ဢၼ်ပဵၼ်ဢုင်ပဵၼ်ၼမ်ႉ၊ ၸေႃႉၸႄႉၸိုဝ်ႉၸႃႉ။
ၶႂၢႆး
ၼိူင်ႈၶိုင်ႈ။ ပၢႆၶိုင်ႈ၊ ယွမ်းၶိုင်ႈ၊ မီးၶိုင်ႈ။ (ၵွၵ်းၶႂၢႆး၊ ငိုၼ်းၶႂၢႆး၊ ပၢႆၶႂၢႆး)
ၶႂ်ႈ
ၶေႃႈၵၢင်ၸႂ် ဢၼ်မီးဝႆႉ၊ ဢေႁႃဝႆႉ မုင်ႈမွင်း တႃႇတေလႆႈပဵၼ်။ ႁႂ်ႈပဵၼ်-(မိူၼ်ၼင်ႇ-ၶႂ်ႈႁႂ်ႈ၊ ၸႂ်ၶႂ်ႈ၊ ၶႂ်ႈၵိၼ်)
ၶင်း
ပွင်ႉဢွၵ်ႇသဵင် လွင်ႈဢမ်ႇထုၵ်ႇ/မႅၼ်ႈ/သူႈ။
ၶင်ႉ
ပၢၼ်ႉဝႆႉ၊ ၶမ်ဝႆႉ၊ ဢမ်ႇသိုပ်ႇၵႂႃႇလႆႈ၊ ၵိုတ်းသဝ်းဝႆႉ။
ၶၢင်း
ယူႇၶႅပ်ႇဢႅပ်ႇၸမ်၊ ၾႃႁွမ်း မေးၼၢင်း/ၵေႃႉႁၵ်ႉ သဵင်ႇၵၼ်တၢမ်းၵၼ်ဝႆႉ။ ပွႆႇဝၢင်းပၼ်။
ၶၢင့်
ပၼ်သုၼ်ႇ၊ ႁူ့ၸွမ်းလႆႈၸႂ်၊ ပွႆႇၽႃႈ၊ ဝၢင်းပၼ်။
ၶွင်
ၸိုဝ်ႈၼမ်ႉလူင် ဢၼ်ၵိုၵ်းဝႆႉပိုၼ်းတႆး။ (ၼမ်ႉၶွင်၊ ၼမ်ႉမႄႈၶွင်)
-ၶေႃႈၸႂ်ႉ တႃႇၼေၶိူင်ႈၶူဝ်းပိူင်ႇ၊ ၶူဝ်းဢၼ် မီးတၢင်းပိူင်ႇ။ (ၶွင်ၽႂ်၊ ၶွင်ၶဝ်၊ ၶွင်မၼ်း)
-ၶေႃႈၸႂ်ႉတႃႇတႅၵ်ႈၼေ လွင်ႈဢၼ်ဢမ်ႇပဵင်းၸႂ်မဵဝ်းၼိူင်ႈ။ ၸႂ်ႉတီႈဢၼ်တၢင်ႇၼေလွင်ႈၶိုၼ်း။ (ၶွင်မၼ်းလၢတ်ႈၸိူင်ႉၼႆယိုင်)
ၶွင်ႇ
သီဢၼ် မီးငဝ်းၶၢဝ် လႄႈ လႅင် လေႃးၶူၼ်းၶဝ်းဝႆ့လီငၢမ်း။ (ၶွင်ႇ၊ ၶွင်ႇၸၢင်၊ ၶွင်သွင်ႁွင်၊ ၶွင်ႇၼုမ်ႇ၊ ၶၢဝ်ၶွင်ႇ)
ၶေႃႈၼေတၢင်းၵတ့်ၶႅၼ်ႇ ဢၼ်မီးငဝ်းမႂ်ႇသုင် ၶိုၼ်ႈသင့်မႃး မဵဝ်းၼိူင်ႈ။ (ၶွင်ႇ၊ ၵတ့်ၶွင်ႇ၊ ၶွင်ႇမႃး)
တၢင်းလဵၼ်ႈၾိင်ႈတႆး မဵဝ်းဢၼ်လႆႈမီး ၵေႃႉၾၢႆႇႁေ့တတ်း လႄႈ ၵေႃႉၾၢႆႇၶတ်းၸႂ်လတ်းၶၢမ်ႈ ႁႂ်ႈပူၼ့်ၼၼ့်။ (လဵၼ်ႈၶွင်ႇ၊ ၶွင်ႇႁေ့၊ ၶွင်ႇတႃးတီး၊ ၸေးၶွင်ႇ)
ၶွင်ႈ
တၢင်းဢၼ် ဢမ်ႇပူၼ့်လႆႈသေ လႆႈတိူဝ့်တေႃႇၺႃး။ တၢင်းဢၼ် ၵႂႃႇတေႃႇမႅၼ်ႈ၊ ဢၼ်ဢမ်ႇထၢင်ႇသေ ပဵၼ်၊ ဢၼ်ဢဝ် တိၼ် သေ ၵိတ်ႇတေႃႇၺႃး၊ တၢင်းဢၼ် ၵႂႃႇတိူဝ့်ၺႃးမႅၼ်ႈ မဵဝ်းၼိူင်ႈ။ (ၶွင်ႈၺႃး၊ ၶွင်ႈသႂ်ႇ၊ ၶွင်ႈၸူဝ်ႈ၊ ၶွင်ႈမႅၼ်ႈ)
တၢင်းယၢပ်ႇၽိုတ်ႇ ဢၼ်ႁဝ်းတေလႆႈထူပ်း၊ တၢင်းဢၼ် ဢမ်ႇသၢင်ႇတေႃႇ ဢမ်ႇၶႂ်ႈႁႂ်ႈပဵၼ်။ (ၶွင်ႈၶမ်၊ ၶွင်ႈၵိတ်ႇ၊ ၶွင်ႈယၢၵ်ႈ)
ၶူဝ်းၶိူင်ႈ ဢၼ်ပဵၼ်ၼင်ႇဢႅပ်ႇ၊ ၼင်ႇတိူၵ်ႈဢွၼ်ႇ ဢၼ်ပႃးမီးႁွင်ႈလဵၵ့်ဢွၼ်ႇ တႃႇသႂ်ႇ တႃႇဝႆ့ၶူဝ်းသေမဵဝ်းမဵဝ်း၊ တႃႇၸႂ့် ပုၼ်ႈ သေလွင်ႈလွင်ႈ။ (ၶွင်ႈ၊ ၶွင်ႈဢွၼ်ႇ၊ ၶွင်ႈၸေႈ၊ ၶွင်ႈဢႅပ်ႇ၊ ၶွင်ႈဢိူပ်ႇ၊ ၶွင်ႈၶႆႇ၊ ၶွင်ႈတိူၵ်ႈဢွၼ်ႇ၊ ၶွင်ႈသႂ်ႇ)
ၶူဝ်းဢၼ် ၸႂ်ႉတႃႇဢဝ်ၼမ့် တဵၵ်းၼမ့်၊ ဢၼ်ဢဝ်ၼမ့် သႂ်ႇၼမ့် တၵ်းၼမ့်လႆႈ။ (ၶွင်ႈၼမ့််၊ ၶွင်ႈတဵၵ်းၼမ့်၊ ၶွင်ႈၵွၵ်း၊ ၶွင်ႈပုင်း)
ၶွင်း
ပိူင်ၶွတ်ႇၽွတ်ႈဝၢၼ်ႈသူၼ် မဵဝ်းၼိူင်ႈ။ (ၶွင်း၊ ႁူဝ်ၶွင်း၊ ပူႇၶွင်း)
တၢင်းဢၼ် လႆႈဢွၼ်ႁဵတ်း ႁႂ်ႈၵၢၼ်ဢွၼ်ႇၵၢၼ်ယွႆႈယဝ့်။ (ၶွင်းၵၢၼ်၊ ၶွင်းၸႂ်)
ၶွင့်
တၢင်းဢၼ် ပဵၼ်ၸၼ့်ပဵၼ်ႁွင်ႈ ပဵၼ်လုၵ်းသေ မီးၶေႃၽႂ်မၼ်း၊ တၢင်းဢၼ်မီးတၢင်းၶၢတ်ႈၶွပ်ႇ ၶၼ်ႈၶႅၼ်ႈဝႆ့ တႃႇသေလွင်ႈ လွင်ႈ။ (ၶွင့်ၼွၼ်း၊ ၶွင့်ဢၢပ်ႇၼမ့်၊ ၶွင့်လိုဝ်ႈ၊ ၶွင့်ၶႅၵ်ႇ)
ငဝ်းလၢႆး တၢင်းဢၼ်တူၵ်းၶမ် ဢၼ်ၵိုင့်ၵၢင့်ဢမ်ႇၵေႈလိတ်ႈလႆႈသေ တေႃႇပေႃးႁၢဝ်ႈယူႇ။ တၢင်းႁူပ့်ၺႃး လွင်ႈယၢပ်ႇၽိုတ်ႇ မဵဝ်းၼိူင်ႈ။ (ၶွင့်ၶမ်၊ ၶွင့်မႅၼ်ႈ၊ ၶွင့်ၶတ်း)
ၶွင်ႊ
ၶေႃႈၸႂ့်တၢင် မိူၼ်ၼင်ႇ တီႈပွင်ႇဢၼ်ဝႃႈ ၽွင်ႈ၊ မၢင်ႊၽွင်ႈ၊ သေဢိတ်း(ၶွင်ႊ၊ ၶွင်ႊၼိူင်ႈ)
...တေသိုပ်ႇထႅင်ႈ...


text:
1ၽွင်းယၢမ်း ၼၼ်ႉ၊သြႃႇ ယူဝ်းႁၢၼ်ႇ၊ဢၼ် ပၼ် မၢင်ႇၵလႃႇ ပပ်ႉတိၸမ်ႇ ၼၼ်ႉ ပေႃႇမႃး ၵႃႈၼႂ်း ထိူၼ်ႇလႅင်ႉ ဢိူင်ႇ ယုတႃႉ၊သေလႄႈ ႁေႃးတြႃး လႄႈ ဝႃႈ၊- 2"မိူင်းၵၢင်ႁၢဝ် ၸဝ်ႈ ၸမ် တၵ်း တႄႇပဵၼ် မႃး ယဝ်ႉ။ ၶုၵ်းၸႂ်လႆႈ မႆႈၸႂ် ဢပျတ်ႈ လႄႈ ပိၼ်ႇၸႂ် သူ တႃႉ၊" ဝႃႈ ၼင်ႇ ၼႆ ဢေႃႈ။- 3လွင်ႈ ဢၼ် ပရေႃးၽႅတ်ႈ ဢိသႃႇယႃႉ၊ႁေႃးလၢတ်ႈ ဝႆႉ လွင်ႈ ၵူၼ်း ၵေႃႉ ၼိုင်ႈ လႄႈ ဝႃႈ၊ "သဵင် ၸဝ်ႈ ဢၼ် ပၢဝ်ႇ သႅၼ်ႇ ၵႃႈၼႂ်း ထိူၼ်ႇလႅင်ႉ ၼၼ်ႉ ဝႃႈ၊ 'မႄးႁႅၼ်း သဵၼ်ႈတၢင်း ပုၼ်ႈ ထႃႇဝရႃႉ ၽြႃး တႃႉ။ ႁႂ်ႈ သဵၼ်ႈတၢင်း သိုဝ်ႈလီ ပုၼ်ႈ မၼ်းၸဝ်ႈ တၵ်း ပႆ တႃႉ။' " ဝႃႈ ၼင်ႇ ၼႆ ၼၼ်ႉ ၶႂ်ႈဝႃႈ၊ သြႃႇ ယူဝ်းႁၢၼ်ႇ၊ၼႆႉ ယဝ်ႉ။ 4သြႃႇ ယူဝ်းႁၢၼ်ႇ၊ၼႆႉ ၼုင်ႈ ၶူဝ်း ၶူၼ် ၵလႃႇဢုၵ်ႈ လႄႈ ဢဝ် သၢႆၼင် ႁတ်ႉဢႅဝ် မၼ်း ဝႆႉ လႄႈ ၵိၼ် မႅင်း ၸၵ်းတႅၼ် ၵပ်း ၼမ်ႉၽိုင်ႈ ထိူၼ်ႇ ၵူၺ်း ဢေႃႈ။- 5ၵူၼ်း ဝဵင်း ယေႇရုသလႅမ်ႇ၊ၵူၼ်း ဢိူင်ႇ ယုတႃႉ၊တင်း ၵူၼ်းဝၢၼ်ႈ ၵႃႈတီႈ ႁိမ်းႁွမ်း ၼမ်ႉ ယေႃးတၢၼ်ႇ၊တင်းသဵင်ႈတင်းလူင် ဢွၼ်ၵၼ် မႃး ၸူး တီႈ မၼ်း သေယဝ်ႉ၊- 6ၽုၺ်ႇၼႄ ဢပျတ်ႈ ၶဝ် သေလႄႈ၊မၼ်း ၵေႃႈ ပၼ် မၢင်ႇၵလႃႇ ပပ်ႉတိၸမ်ႇ တီႈ ၶဝ် ၸိူဝ်း ၼၼ်ႉ ၵႃႈၼႂ်း ၼမ်ႉ ယေႃးတၢၼ်ႇ၊ဢေႃႈ။ 7မိူဝ်ႈ ဢၼ် သြႃႇ ယူဝ်းႁၢၼ်ႇ၊ႁၼ် ၵူၼ်း ၵိူင်း ၽႃႇရိသႄး၊ဢိၵ်ႇတင်း ၵိူင်း ၸတ်ႉတုၵႄး၊တင်းလၢႆ ၵေႃႈ မႃး ၸူး ႁႂ်ႈလႆႈ ၶၢမ်ႇ ဢဝ် မၢင်ႇၵလႃႇ ပပ်ႉတိၸမ်ႇ ၸွမ်း ပိူၼ်ႈ ၼၼ်ႉ ၸိုင်၊လၢတ်ႈ တီႈ ၶဝ် လႄႈ ဝႃႈ၊ "သူ ၶိူဝ်း ငူးႁဝ်ႇ ၶဝ်႟၊ၽူႈလႂ် ပၼ် သတိ တီႈ သူ ႁႂ်ႈ သူ လႅၼ်ႈပၢႆႈ ပူၼ်ႉ လွတ်ႈၽေး တၢမ်ႇ ၸဝ်ႈၽြႃး ဢၼ် တၵ်း ၸီႇယၢင်ႇ ၼၼ်ႉ။- 8ႁႂ်ႈ မၢၵ်ႇ ဢၼ် ၵိုင်ႇ ၵၼ် တင်း တၢင်း ဢၼ် ပိၼ်ႇၸႂ် ၼၼ်ႉ မၢၵ်ႇ မႃး တႃႉ။- 9ယႃႇပေ ထၢင်ႇ ဝႃႈ၊တၢင်း ဢၼ် ပဵၼ် ၸိူဝ်ႉၶိူဝ်း လုၵ်ႈလၢၼ် ဢႃႇပြႃႇႁၢမ်ႇ၊တေ လႆႈ လွတ်ႈၽေး တၢမ်ႇ ၼၼ်ႉ။ ၵဝ် လၢတ်ႈ တီႈ သူ ၸမ်ႉ၊လုၵ်ႈလၢၼ် ဢႃႇပြႃႇႁၢမ်ႇ၊ဢၼ် ဝႃႈ ၼၼ်ႉ ၽြႃးပဵၼ်ၸဝ်ႈ မီး တၼ်းၶူဝ်း ဢၼ် ဢဝ် မၢၵ်ႇႁိၼ် ၸိူဝ်း ၼႆႉ လႄႈ ႁဵတ်း ပဵၼ် လႆႈ ဢေႃႈ။- 10တေႃႈလဵဝ် ၼႆႉ၊တႃမၢတ်ႇ ငႃ ၵႃႈတီႈ ႁၢၵ်ႈ တူၼ်ႈမႆႉ ဝႆႉ ယဝ်ႉ။ တူၼ်ႈ ဢၼ် ဢမ်ႇ မၢၵ်ႇ မၢၵ်ႇ ဢၼ် လီ ၵူႈ တူၼ်ႈ ၼၼ်ႉ၊တၵ်း လႆႈ ၶၢမ်ႈ တၢင်း ဢၼ် ပွမ်ႈ ပႅတ်ႈ ၸဵမ် ငဝ်ႈ ၸဵမ် ႁၢၵ်ႈ လႄႈ တုတ်ႇၽႆး ပႅတ်ႈ ၵူၺ်း ဢေႃႈ။- 11ၵဝ် ပၼ် မၢင်ႇၵလႃႇ ပပ်ႉတိၸမ်ႇ တီႈ သူ လူၺ်ႈ ၼမ်ႉ၊ပုၼ်ႈ လွင်ႈ ႁႂ်ႈလႆႈ ၼႄပျႃး လွင်ႈတၢင်း ဢၼ် ၶုၵ်းၸႂ်လႆႈ မႆႈၸႂ် ဢပျတ်ႈ ၼၼ်ႉ လႄႈ၊ၸဝ်ႈ ဢၼ် ၵျွ မႃး ပႃႈ လိုၼ်း ၵဝ် ၼၼ်ႉ တၵ်း ပၼ် မၢင်ႇၵလႃႇ ပပ်ႉတိၸမ်ႇ လူၺ်ႈ ဝိၺိၺ်ႇ ဢၼ် မူတ်းၸၢင်ႇ ၸဝ်ႈ၊ဢိၵ်ႇတင်း လူၺ်ႈ ၽႆး တီႈ သူ ဢေႃႈ။ ၸဝ်ႈ ၼၼ်ႉ ထွတ်ႈ မျၢတ်ႈ ၼႃႇ သေ ၵဝ် လူင်လၢင် ထၢၼ်ႈပေႃး ၵဝ် ယင်း ဢမ်ႇ ထိူၵ်ႈ ယိပ်း ၶႅပ်းတိၼ် မၼ်းၸဝ်ႈ လႃးလႃး။- 12ၼႂ်း မိုဝ်း မၼ်းၸဝ်ႈ ၼၼ်ႉ မီး တႅပ်း ဝီး ဝႆႉ လႄႈ တၵ်း လၢင် ၶဝ်ႈပိူၵ်ႇ ႁႂ်ႈ ၵဵင်ႈ လီ သႂ် လီ သေယဝ်ႉ၊ဢဝ် သိမ်း သႂ်ႇ ဝႆႉ ၵႃႈၼႂ်း ယွင် ၼႂ်း ယေး ဢေႃႈ။ တၵ်း ဢဝ် မဵတ်ႉ ၶဝ်ႈ ႁၢပ်ႇ တင်းသဵင်ႈ ထိမ်ႈသႂ်ႇ ၵႃႈၼႂ်း ၽႆး ဢၼ် ဢမ်ႇ မွတ်ႇ လႆႈ ၼၼ်ႉ ဢေႃႈ၊" ဝႃႈ ၼင်ႇ ၼႆ ဢေႃႈ။ 13မိူဝ်ႈ ၼၼ်ႉ ၸဝ်ႈ ယေႇသု၊လုၵ်ႉ သေ ဢိူင်ႇ ၵႃႇလိလႄး၊လူင်း မႃး ၸူး သြႃႇ ယူဝ်းႁၢၼ်ႇ၊ႁိမ်း ၼမ်ႉ ယေႃးတၢၼ်ႇ၊ႁႂ်ႈလႆႈ ၶၢမ်ႇ ဢဝ် မၢင်ႇၵလႃႇ ပပ်ႉတိၸမ်ႇ ဢေႃႈ။- 14ၵူၺ်းၵႃႈ၊သြႃႇ ယူဝ်းႁၢၼ်ႇ၊ႁၢမ်ႈတၢပ်ႈ လႄႈ တွင်းပၢၼ်ႇ တီႈ ၸဝ်ႈ ယေႇသု၊လႄႈ ဝႃႈ၊ "ၶႃႈၸဝ်ႈ ယင်း လူဝ်ႇ ၶၢမ်ႇ ဢဝ် မၢင်ႇၵလႃႇ ပပ်ႉတိၸမ်ႇ ၵႃႈတီႈ ၸဝ်ႈႁဝ်း တီႈၶႃႈ ဢေႃႈ။ ႁဵတ်းသင် လႄႈ ၸဝ်ႈႁဝ်း မႃး ယွၼ်း ၶၢမ်ႇ ဢဝ် ၵႃႈတီႈ ၶႃႈၸဝ်ႈ ၸိူဝ်ႉ ၼင်ႇ ၼႆ ၶႃႈ၊" မိူဝ်ႈ ဢၼ် ဝႃႈ ၼင်ႇ ၼႆ ၸိုင်။ 15ၸဝ်ႈ ယေႇသု၊ၶိုၼ်း လၢတ်ႈ လႄႈ ဝႃႈ၊ "ပိူဝ်ႈ ဢၼ် ထုၵ်ႇလီ ႁဵတ်း ၸွမ်း တြႃး ၸဝ်ႈၽြႃး ၵႃႈမီး ၼၼ်ႉ လႄႈ၊တေႃႈလဵဝ် ပၼ် ဢၶႂၢင်ႉ လူးၵွၼ်ႇ တႃႉ၊" ဝႃႈ ၼင်ႇ ၼႆ လႄႈ သြႃႇ ယူဝ်းႁၢၼ်ႇ၊ၵေႃႈ ႁပ်ႉ တုင်း ဢဝ် သေ ဢေႃႈ။ 16ၸဝ်ႈ ယေႇသု၊ၶၢမ်ႇ ဢဝ် မၢင်ႇၵလႃႇ ပပ်ႉတိၸမ်ႇ သေယဝ်ႉ၊ၼႂ်း မိူဝ်ႈ ဢၼ် မၼ်းၸဝ်ႈ ဢွၵ်ႇ သေ ၵႃႈၼႂ်း ၼမ်ႉ မႃး ၵမ်းလဵဝ် ယူႇ ၼၼ်ႉ၊ၵၢင်ႁၢဝ် ၽုၺ်ႇ ပိုတ်ႇ ပုၼ်ႈ မၼ်းၸဝ်ႈ သေလႄႈ မၼ်းၸဝ်ႈ လႆႈ ႁၼ် ဝိၺိၺ်ႇ ၽြႃးပဵၼ်ၸဝ်ႈ ဢၼ် မီး ႁၢင်ႈၽၢင် ၼူၵ်ႉတူႈ ၼၼ်ႉ လူင်း မႃး ၸပ်း ယူႇ ၵႃႈၼိူဝ် မၼ်းၸဝ်ႈ ဢေႃႈ။- 17သဵင် ၸဝ်ႈ ပဵၼ် မႃး ၵႃႈၼိူဝ် ၵၢင်ႁၢဝ် လႄႈ ဝႃႈ၊ "ၵေႃႉ ၼႆႉ ၸမ်ႉ၊ပဵၼ် လုၵ်ႈ ၵဝ် ဢၼ် ၵဝ် ႁၵ်ႉ ၼႃႇ၊ၵေႃႉ ဢၼ် ၵဝ် ထုၵ်ႇၸႂ် ၵျိူၵ်ႈၸႂ် ၼႃႇ ဢေႃႈ၊" ဝႃႈ ၼင်ႇ ၼႆ ဢေႃႈ။
Copyright
Learn More


text:
1မိူဝ်ႈ ၼၼ်ႉ၊ၼိမိၵ်ႈ လၢၵ်ႈၶၼႃႇ ဢၼ် လီဢၢမ်း ၼႃႇ ပေႃႇ ပဵၼ် မႃး ၵႃႈတီႈ တွင်ႉၽႃႉ ဢေႃႈ။ မီး ၽူႈယိင်း ၵေႃႉ ၼိုင်ႈ၊ၼုင်ႈ မႆ တႃဝၼ်း သေလႄႈ လိူၼ် မီး ၵႃႈတီႈ တႂ်ႈ တိၼ် မၼ်း၊ၵႃႈတီႈ ႁူဝ် မၼ်း ၼၼ်ႉ ၵေႃႈ၊တိုဝ်း သရၽူႇ ဢၼ် ဢဝ် လၢဝ် သိပ်း သွင် လုၵ်ႈ ႁဵတ်း ဝႆႉ ၼၼ်ႉ ဢေႃႈ။- 2မၼ်း ၼၼ်ႉ၊ၸမ် တၵ်း ၵိူတ်ႇလဵင်ႉ လုၵ်ႈ လႄႈ ႁွင်ႉသႅၼ်ႇ ၵွပ်ႈပိူဝ်ႈ လႆႈ ၶၢမ်ႇ ဝူၺ်ႇတၼႃႇ ဢၼ် ၸဵပ်း ႁႅင်း ၼႃႇ လူင်လၢင် ၼၼ်ႉ ဢေႃႈ။ 3ၼိမိၵ်ႈ လၢၵ်ႈၶၼႃႇ တၢင်ႇဢၼ် ၵေႃႈ၊ပေႃႇ ပဵၼ် မႃး ၵႃႈတီႈ တွင်ႉၽႃႉ ဢေႃႈ။ မီး ၼၵႃး လူင် ဢၼ် လႅင် ၸၢင်း ႁၢင်း တူဝ် ၼိုင်ႈ ၼၼ်ႉ၊မီး ႁူဝ် ၸဵတ်း ႁူဝ် တင်း ၶဝ် သိပ်း လႅမ်ႈ သေယဝ်ႉ၊ၵႃႈၼိူဝ် မၼ်း ၸိူဝ်း ၼၼ်ႉ တိုဝ်း သရၽူႇ ဝႆႉ ယေႈ ႁူဝ် ယေႈ ဢၼ် ဢေႃႈ။- 4မၼ်း ဢဝ် ႁၢင် မၼ်း တိုတ်ႉၸၼ် ဢဝ် လၢဝ် ၵၢင်ႁၢဝ် သၢမ် ပုၼ်ႈ ပုၼ်ႈ ၼိုင်ႈ သေလႄႈ ထိမ်ႈ တူၵ်း သႂ်ႇ ၵႃႈၼိူဝ် လိၼ်မိူင်း ဢေႃႈ။ မၼ်း ၸုၵ်း ပႂ်ႉထႃႈ ယူႇ ၵႃႈတီႈ ၽၢႆႇၼႃႈ ၽူႈယိင်း ၼၼ်ႉ၊ႁႂ်ႈလႆႈ ၶူပ်း ၵိၼ် လုၵ်ႈဢွၼ်ႇ ယၢမ်း မိူဝ်ႈ ဢၼ် လုၵ်ႈ ဢွၼ်ႇ ၵိူတ်ႇလဵင်ႉ မႃး ၵမ်းလဵဝ် ၼၼ်ႉ ဢေႃႈ။- 5မိူဝ်ႈ ၼၼ်ႉ ၽူႈယိင်း ၼၼ်ႉ၊ၵိူတ်ႇလဵင်ႉ မႃး လုၵ်ႈၸၢႆး ၵေႃႉ ဢၼ် တၵ်း ဢဝ် တင်း ၵၼ်းႁွၵ်ႇ လဵၵ်း ဢုပ်ႉပိူင်ႇ ၵႃႈၼိူဝ် ၵူၼ်း မဵဝ်း တင်းလၢႆ ၼၼ်ႉ ဢေႃႈ။ လုၵ်ႈဢွၼ်ႇလႅင် ၼၼ်ႉ ၸိုင်၊လႆႈ ၶၢမ်ႇ တၢင်း ဢၼ် ႁိမ်ႁူင်ႇ ဢဝ် ၵႂႃႇ ၵႃႈတီႈ ၽြႃးပဵၼ်ၸဝ်ႈ၊ဢိၵ်ႇတင်း ၵႃႈတီႈ ပလၢင်ႇ ၸဝ်ႈ ၼၼ်ႉ ဢေႃႈ။- 6ၽူႈ ယိင်း ၼၼ်ႉ ၸမ်ႉ၊ပၢႆႈ ၵႂႃႇၸူး ၵႃႈတီႈ ထိူၼ်ႇလႅင်ႉ တီႈ ဢၼ် ၽြႃးပဵၼ်ၸဝ်ႈ မႄးႁႅၼ်း ဝႆႉ ပုၼ်ႈ မၼ်း ႁႂ်ႈလႆႈ ၶၢမ်ႇ ဢဝ် တၢင်း ဢၼ် လုမ်းလႃး လဵင်ႉလူ ဝႆႉ၊ၼိုင်ႈ ႁဵင် သွင် ပၢၵ်ႇ ပၢႆ ႁူၵ်း သိပ်း ဝၼ်း ဢေႃႈ။ 7မိူဝ်ႈ ၼၼ်ႉ၊ၵႃႈၼႂ်း ၵၢင်ႁၢဝ် ပဵၼ် သိုၵ်း ၵၼ် လႄႈ မိၵ်ႉၶေႇလႃႉ၊ဢိၵ်ႇတင်း တမၢၼ်ႇၵၢင်ႁၢဝ် မၼ်း တင်းလၢႆ တိုၵ်းတေႃး ၵၼ် တင်း ၼၵႃး ဢေႃႈ။ ၼၵႃး ၵေႃႈ၊ပႃး ဢဝ် တင်း တမၢၼ်ႇၵၢင်ႁၢဝ် မၼ်း တင်းလၢႆ ၶိုၼ်း တိုၵ်းတေႃး ဢေႃႈ။- 8ၵူၺ်းၵႃႈ၊ၼၵႃး ၼၼ်ႉ သုမ်း သိုၵ်း လႄႈ မၼ်း ဢိၵ်ႇတင်း တမၢၼ်ႇ မၼ်း တင်းလၢႆ ဢမ်ႇ မီး ဢၶႂၢင်ႉ တႃႇ တေ လႆႈ ယူႇသဝ်း ၵႃႈၼိူဝ် ၵၢင်ႁၢဝ် ၼၼ်ႉ ယဝ်ႉ ဢေႃႈ။- 9ၼၵႃး လူင် ဢၼ် ဝႃႈ၊ငူး ၵဝ်ႇ ၵဝ်ႇ လူင် မိူဝ်ႈၵွၼ်ႇ ၵွၼ်ႇ ၼၼ်ႉ၊မီး ၸိုဝ်ႈ ဢၼ် ႁွင်ႉ ႁဵၵ်ႈ ဝႃႈ၊ၸႃႇတၢၼ်ႇ မႃႇၼၢတ်ႈ၊ဢၼ် ပႅတ်ႉလႅၼ် ၵူၼ်းလေႃးၵီႇ တင်းသဵင်ႈတင်းမူတ်း ၼၼ်ႉ၊လႆႈ ၶၢမ်ႇ တၢင်း ဢၼ် ထိမ်ႈ တူၵ်း သႂ်ႇ ၵႃႈၼိူဝ် လိၼ်မိူင်း လူၺ်ႈ ၵၼ် တင်း တမၢၼ်ႇ မၼ်း တင်းလၢႆ ဢေႃႈ။ 10ၵမ်း ၼၼ်ႉ၊ၵဝ် လႆႈ ငိၼ်း သဵင် ယႂ်ႇ သဵင် လူင် လုၵ်ႉ သေ ၵႃႈတီႈ ၵၢင်ႁၢဝ် လၢတ်ႈ မႃး လႄႈ ဝႃႈ၊ "တေႃႈလဵဝ် ၼႆႉ တၢင်း ၵႄႇၶျွတ်ႈ ၽြႃးပဵၼ်ၸဝ်ႈ ႁွတ်ႈမႃး ယဝ်ႉ။ တေႃႈလဵဝ် ၼႆႉ ၽြႃးပဵၼ်ၸဝ်ႈ လႆႈ ၼႄပျႃး ၽုင်း တၼ်းၶူဝ်း မၼ်းၸဝ်ႈ ဢၼ် ပဵၼ် ၶုၼ်ႁေႃၶမ်း ၼၼ်ႉ ယဝ်ႉ။ တေႃႈလဵဝ် ၼႆႉ ၸဝ်ႈ မေႇသိ၊ၵေႃႈ လႆႈ ၼႄပျႃး ဢႃႇၼႃႇ ၸၢၵ်ႈ မၼ်းၸဝ်ႈ ယဝ်ႉ ဢေႃႈ။ ရၢၼ်ႇသူႇ ဢၼ် ၸုၵ်း ယူႇ ၵႃႈတီႈ ၽၢႆႇၼႃႈ ၽြႃးပဵၼ်ၸဝ်ႈ ႁဝ်း သေလႄႈ တၢင်ႇ ဢပျတ်ႈ တီႈ ပီႈၼွင်ႉ ႁဝ်း ယူႇ ဝၼ်း ဝၼ်း ၶိုၼ်း ၶိုၼ်း ၼၼ်ႉ၊လႆႈ ၶၢမ်ႇ တၢင်း ဢၼ် ထိမ်ႈ တူၵ်း ပႅတ်ႈ ၵႃႈတႂ်ႈ ယဝ်ႉ ဢေႃႈ။- 11ပီႈၼွင်ႉ ႁဝ်း ၸိူဝ်း ၼၼ်ႉ၊ပႄႉၼႅင်ႇ မၼ်း ၵွပ်ႈ လူၺ်ႈ လိူတ်ႈ သူဝ်းဢွၼ်ႇ ၸဝ်ႈ၊ဢိၵ်ႇတင်း ၵွပ်ႈ လူၺ်ႈ ၵႂၢမ်း ဢၼ် ၶဝ် ၶၢမ်ႇသၢၵ်ႈသေႇ ၼၼ်ႉ သေလႄႈ ယင်း ဢမ်ႇ သေလၢႆ ဢသၢၵ်ႈ တူဝ်ၸဝ်ႈၵဝ်ႇ ပုၼ်ႈ တၵ်း လႆႈ ၶၢမ်ႇတၢႆ ၼၼ်ႉ ဢေႃႈ။- 12ပိူဝ်ႈ ၼႆ လႄႈ ၸႃႉၸဵမ် မိူင်းၵၢင်ႁၢဝ် ဢိၵ်ႇတင်း ၶဝ် ၸိူဝ်း ဢၼ် ယူႇ ၵႃႈတီႈ မိူင်းၵၢင်ႁၢဝ် တင်းသဵင်ႈတင်းမူတ်း ၶဝ်႟။ ဢွၼ်ၵၼ် သႂၢင်ႇ သိူဝ်း တႃႉ။ လိၼ်မိူင်း တင်း ပၢင်ႇလၢႆႇ ၸမ်ႉ၊မီး ဢႃႉမၢင်ႇၵလႃႇ ဢေႃႈ။ လွင်ႈ မၼ်း ၸမ်ႉ၊မႃႇၼၢတ်ႈ ၼၼ်ႉ ပိူဝ်ႈ ဢၼ် မၼ်း ႁု လွင်ႈ ဢၼ် မၼ်း မီး ဢၶိင်ႇ ဢိတ်းဢွၼ်ႇ ၼိုင်ႈ ၵူၺ်း လႄႈ မၼ်း ပႃး တင်း တေႃးသႃႉ ၸႂ်လမ်သႆႈၵမ်ႇ ၼႃႇ သေလႄႈ လူင်း ၸူး ၵႃႈတီႈ သူ ယဝ်ႉ၊" ဝႃႈ ၼင်ႇ ၼႆ ဢေႃႈ။ 13ၼၵႃး ၼၼ်ႉ၊မိူဝ်ႈ ဢၼ် မၼ်း ႁု လွင်ႈ ဢၼ် တူဝ် မၼ်း လႆႈ ၶၢမ်ႇ တၢင်း ဢၼ် ထိမ်ႈ တူၵ်း ပႅတ်ႈ ၵႃႈၼိူဝ် လိၼ်မိူင်း ၼၼ်ႉ ၸိုင်၊မၼ်း ၵေႃႈ လိုပ်ႈ လမ်း ၸွမ်း ၽူႈယိင်း ဢၼ် ၵိူတ်ႇလဵင်ႉ လုၵ်ႈၸၢႆး ၼၼ်ႉ ဢေႃႈ။- 14ၵူၺ်းၵႃႈ၊ၽူႈယိင်း ၼၼ်ႉ လႆႈ ႁပ်ႉ ဢဝ် ပိၵ်ႇ ၼူၵ်ႉၶၢင်ႇလေႃႉ လူင် သွင် ပိၵ်ႇ၊ႁႂ်ႈလႆႈ မိၼ် ပၢႆႈ ၵႂႃႇ ၵႃႈတီႈ ထိူၼ်ႇလႅင်ႉ ၵႃႈတီႈ ဢၼ် မၼ်း တၵ်း လႆႈ ၶၢမ်ႇ ဢဝ် တၢင်း ဢၼ် လုမ်းလႃး လဵင်ႉလူ သၢမ် ပီ ပၢႆ ၶိုင်ႈ တဵမ်တဵမ်၊ပုၼ်ႈ တၵ်း ၵၢင်း လွတ်ႈၽေး ဢၼ် ၼၵႃး တိုၵ်းတေႃး ၼၼ်ႉ ဢေႃႈ။- 15မိူဝ်ႈ ၼၼ်ႉ၊ၼၵႃး ၽူႇ ၼမ်ႉ ဢွၵ်ႇ သူပ်း မၼ်း မႃး မိူၼ် ၸိူဝ်ႉ ၼင်ႇ ၼမ်ႉႁွင်ႈ လူင် လႆ ၵႂႃႇ ၸွမ်း ၽၢႆႇလင် ၽူႈယိင်း ၼၼ်ႉ ပုၼ်ႈ တၵ်း ႁႂ်ႈ ႁႅင်း ၼမ်ႉ ၼၼ်ႉ လႆ ပႃး ဢဝ် တူဝ် မၼ်း ၵႂႃႇ ဢေႃႈ။- 16ၵူၺ်းၵႃႈ၊လိၼ်မိူင်း ၸွႆႈထႅမ် ၽူႈယိင်း ၼၼ်ႉ လူၺ်ႈ တၢင်း ဢၼ် ဢႃႈသူပ်း သေလႄႈ ဢိုၼ် ၵိၼ် ပႅတ်ႈ ၼမ်ႉ ဢၼ် ၼၵႃး ၽူႇ ဢွၵ်ႇ မႃး ၼၼ်ႉ ဢေႃႈ။- 17ၼၵႃး ၵေႃႈ၊ၸႂ်မႆႈ တေႃးသႃႉ တီႈ ၽူႈယိင်း ၼၼ်ႉ သေလႄႈ ဢွၵ်ႇ ၵႂႃႇ တိုၵ်းတေႃး ၵၼ် တင်း ၸိူဝ်ႉၶိူဝ်း ၽူႈယိင်း၊ဢၼ် ပဵၼ်၊ၶဝ် ၸိူဝ်း ဢၼ် ပႂ်ႉၵမ် ပႂ်ႉ ၸွမ်း ပိင်းၺၢပ်ႈတြႃး၊ၽြႃးပဵၼ်ၸဝ်ႈ သေလႄႈ ပႂ်ႉ ၸွမ်း ၵႂၢမ်း သၢၵ်ႈသေႇ ဢၼ် ၸဝ်ႈ ယေႇသု၊ႁေႃးလၢတ်ႈ ၸိူဝ်း ၼၼ်ႉ ဢေႃႈ။- 18ၼၵႃး ၼၼ်ႉ ၵေႃႈ၊ၸုၵ်း ပႂ်ႉထႃႈ ယူႇ ၵႃႈၼိူဝ် ၽင်ႇ ပၢင်ႇလၢႆႇ ယူႇ ဢေႃႈ။
Copyright
Learn More


text:
1ဝၢႆးသေ ၼၼ်ႉ ဢမ်ႇ ႁိုင် ဢမ်ႇ ၼၢၼ်း၊ၵူၼ်း ၼမ်ၼႃႇ သမ်ႉ ဢွၼ်ၵၼ် ၸုတုမ် မႃး တီႈ ၸဝ်ႈ ယေႇသု၊ထႅင်ႈ လႄႈ ၼႂ်း မိူဝ်ႈ ဢၼ် ၵူၼ်း တင်းလၢႆ ဢမ်ႇ မီး တၢင်းၵိၼ် သေ ဢိတ်း ယဝ်ႉ ၼၼ်ႉ ၸိုင်၊မၼ်းၸဝ်ႈ ႁွင်ႉ ဢဝ် တပႄးၸဝ်ႈ တင်းလၢႆ မႃး လႄႈ လၢတ်ႈ ဝႃႈ၊- 2"ၵဝ် ဢဵတ်း လူ ၵူၼ်း ဢၼ် ၸု ဢၼ် တုမ် ၵၼ် ၸိူဝ်း ၼႆႉ ဢေႃႈ။ ၶဝ် မီး ယူႇ လူၺ်ႈ ၵၼ် တင်း ၵဝ် လႆႈ သၢမ် ဝၼ်း တဵမ်တဵမ် ယဝ်ႉ။ တေႃႈလဵဝ် ၼႆႉ ဢမ်ႇ မီး တၢင်းၵိၼ် ၵႃႈသင် သေ ဢိတ်း ယဝ်ႉ။- 3ပေႃး ၵဝ် ယင်း ဢမ်ႇ လဵင်ႉလူ ၵႃႈသင် လႄႈ ပွႆႇ ၶဝ် မိူဝ်း ၵႂႃႇ ၸိုင်၊ၵူဝ် ၶဝ် ႁိူဝ်ႉ ဢူၼ်ႈ ၵႂႃႇ ၸွမ်း တၢင်း၊ၵွပ်ႈပိူဝ်ႈ ၵမ်ႈၽွင်ႈ လုၵ်ႉ တီႈ ၶၢဝ်းတၢင်း ဢၼ် ၵႆ ၼႃႇ မႃး ၼၼ်ႉ ဢေႃႈ၊" ဝႃႈ ၼင်ႇ ၼႆ ဢေႃႈ။ 4တပႄးၸဝ်ႈ ၸိူဝ်း ၼၼ်ႉ ၶိုၼ်း လဝ်ႈလၢတ်ႈ လႄႈ ဝႃႈ၊ "ၵႃႈတီႈ ထိူၼ်ႇလႅင်ႉ ၼႆႉ၊ၵေႃႉလႂ် တေ ၸၢင်ႈ ဢဝ် တၢင်းၵိၼ် ဢၼ် ပေႃးၵုမ်ႇ လဵင်ႉလူ ၵူၼ်း ဢၼ် ၼမ်ၼႃႇ ထၼ်ႇ ၼႆႉ ၵႃႈတီႈလႂ် မႃး လႆႈ ၶႃႈ၊" ဝႃႈ ၼင်ႇ ၼႆ ဢေႃႈ။ 5မၼ်းၸဝ်ႈ ၸင်ႇ ထၢမ် လႄႈ ဝႃႈ၊ "သူ မီး ၶဝ်ႈမုၼ်း လၢႆ ႁူၺ်ႇ၊" ဝႃႈ ၼင်ႇ ၼႆ ဢေႃႈ။ ၶဝ် ၶိုၼ်း လဝ်ႈလၢတ်ႈ ဝႃႈ၊ "မီး ၸဵတ်း ႁူၺ်ႇ ၶႃႈ ဢေႃႈ၊" ဝႃႈ ၼင်ႇ ၼႆ ဢေႃႈ။ 6မိူဝ်ႈ ၼၼ်ႉ မၼ်းၸဝ်ႈ သင်ႇ လၢတ်ႈ ႁႂ်ႈ ၵူၼ်း တင်းလၢႆ ၼင်ႈ ၵႃႈၼိူဝ် လိၼ် ဢေႃႈ။ မၼ်းၸဝ်ႈ ဢဝ် ၶဝ်ႈမုၼ်း ၸဵတ်း ႁူၺ်ႇ ၼၼ်ႉ ယွင်ႈယေႃး ၵျေးၸူး ၸဝ်ႈ ယဝ်ႉ ၸင်ႇ၊ဝိတ်း ပၼ် တီႈ တပႄးၸဝ်ႈ တင်းလၢႆ ႁႂ်ႈ ၶဝ် တမ်း ပၼ် ၵူၼ်း ၸိူဝ်း ၼၼ်ႉ ဢေႃႈ။ တပႄးၸဝ်ႈ ၸိူဝ်း ၼၼ်ႉ ၵေႃႈ ဢဝ် တမ်း ပၼ် ဢေႃႈ။- 7ၵႃႈတီႈ ၶဝ် မီး ပႃဢွၼ်ႇ ဢိတ်းၼိုင်ႈ ၼၼ်ႉ ၵေႃႈ၊မၼ်းၸဝ်ႈ ဢဝ် လႄႈ ယွင်ႈယေႃး ၵျေးၸူး ၸဝ်ႈ ယဝ်ႉ ၸင်ႇ၊ႁႂ်ႈ တပႄးၸဝ်ႈ ၸိူဝ်း ၼၼ်ႉ ဢဝ် တမ်း ပၼ် ၵူၼ်း တင်းလၢႆ ဢေႃႈ။- 8ၶဝ် ဢွၼ်ၵၼ် ၵိၼ်ဢိမ်ႇ ယဝ်ႉ လႄႈ ၵဵပ်း သိမ်းဢဝ် ဢၼ် ၵိုတ်း ဢၼ် ယွႆႈ ဢၼ် ယႅမ်း လႆႈ ၸဵတ်း ပဵတ်ႈ တဵမ်တဵမ် ဢေႃႈ။- 9ၵူၼ်း ၸိူဝ်း ဢၼ် ၵိၼ် ၼၼ်ႉ မီး သီႇ ႁဵင် ၸမ် ၸမ် ဢေႃႈ။- 10မၼ်းၸဝ်ႈ ပွႆႇ ၵူၼ်း တင်းလၢႆ ၸိူဝ်း ၼၼ်ႉ ၵႂႃႇ ယဝ်ႉ ၸင်ႇ၊ၶဝ်ႈ ၵႃႈၼႂ်း ႁိူဝ်း ၵမ်းလဵဝ် လူၺ်ႈ ၵၼ် တင်း တပႄးၸဝ်ႈ တင်းလၢႆ သေလႄႈ ၵႂႃႇ ၵႃႈတီႈ ဝၢၼ်ႈၼွၵ်ႈ ၼႃးပၢင်ႇ ၼႂ်း မိူင်း တႃႇလမႃႉၼုထႃႉ၊ပုၼ်ႉ သေ ဢေႃႈ။ 11မိူဝ်ႈ ၼၼ်ႉ၊ၵူၼ်း ၵိူင်း ၽႃႇရိသႄး၊ၶဝ် မႃး တီႈ ၸဝ်ႈ ယေႇသု၊သေလႄႈ ထဵင် ၵၼ် တင်း မၼ်းၸဝ်ႈ ဢေႃႈ။ ႁႂ်ႈလႆႈ ၸၢမ်းတူၺ်းယႃႉယုၵ်ႉ မၼ်းၸဝ်ႈ ၸိုင်၊ၶဝ် ယွၼ်း ႁႂ်ႈ မၼ်းၸဝ်ႈ ပျႃး ၼႄ တၼ်းၶူဝ်း ၵၢင်ႁၢဝ် ဢၼ် လၢၵ်ႇ ဢၼ် လၢႆး ဢၼ် တၵ်း ပဵၼ် သၢၵ်ႈသေႇ ပုၼ်ႈ မၼ်းၸဝ်ႈ ၼၼ်ႉ ဢေႃႈ။- 12ၵူၺ်းၵႃႈ၊မၼ်းၸဝ်ႈ ထူၺ်ႈၸႂ် လူင် ၼႂ်း ႁူဝ်ၸႂ် ၼႃႇ လူင်လၢင် သေလႄႈ လၢတ်ႈ ဝႃႈ၊ "ႁဵတ်းသင် လႄႈ ၸိူဝ်ႉ ၵူၼ်း မဵဝ်း ၼႆႉ ယွၼ်း ၼိမိၵ်ႈ တၼ်းၶူဝ်း ဢၼ် လၢၵ်ႇ ဢၼ် လၢႆး ၸိူဝ်ႉ ၼင်ႇ ႁိုဝ်။ ၵဝ် ဝႃႈ တီႈ ၸိုဝ်ႈ တီႈ ၸႂ်ႈ မၼ်း ၸမ်ႉ၊ၼိမိၵ်ႈ တၼ်းၶူဝ်း ဢၼ် လၢၵ်ႇ ဢၼ် လၢႆး ဢမ်ႇ လႆႈ ႁဵတ်း ၼႄ တီႈ ၸိူဝ်ႉ ၵူၼ်း မဵဝ်း ၼႆႉ၊" ဝႃႈ ၼင်ႇ ၼႆ သေယဝ်ႉ။ 13ဢွၵ်ႇ သေ ၵႃႈတီႈ ၶဝ် မီး ၼၼ်ႉ ၵႂႃႇ လႄႈ ၶဝ်ႈ ႁိုဝ်း ယဝ်ႉ ၸင်ႇ ၶိုၼ်း မိူဝ်း ၵႂႃႇ ၽၢႆႇပုၼ်ႉ ၼွင် သေ ဢေႃႈ။ 14တပႄးၸဝ်ႈ ၸိူဝ်း ၼၼ်ႉ၊လိုမ်း ပႃး ဢဝ် ၶဝ်ႈမုၼ်း မႃး လႄႈ ၵႃႈၼႂ်း ႁိူဝ်း ၼၼ်ႉ မီး ၶဝ်ႈမုၼ်း ႁူၺ်ႇ လဵဝ် ၵူၺ်း ယဝ်ႉ ဢေႃႈ။- 15မိူဝ်ႈ ၼၼ်ႉ၊ၸဝ်ႈ ယေႇသု၊ပၼ် သတိ တီႈ ၶဝ် လႄႈ ဝႃႈ၊ "ဝႆႉ သတိ ဝႄႈ ပႅတ်ႈ ၸိူဝ်ႉပႅင်ႈ ၵူၼ်း ၵိူင်း ၽႃႇရိသႄး၊ၶဝ် တင်း ၸိူဝ်ႉပႅင်ႈ ၸဝ်ႈၽႃႉ ႁေႇရူတ်ႈ၊ၼၼ်ႉ တႃႉ၊" ဝႃႈ ၼင်ႇ ၼႆ ဢေႃႈ။ 16ၶဝ် ၵေႃႈ၊ၵေႃႉ ၼိုင်ႈ လႄႈ ၵေႃႉ ၼိုင်ႈ တွင်ႈထၢမ် ၵၼ် လႄႈ ဝႃႈ၊ "ၶဝ်ႈမုၼ်း ႁဝ်း မူတ်း ယဝ်ႉ လႄႈ မၼ်းၸဝ်ႈ ၸင်ႇ ဝႃႈ ဢေႃႈ၊" ဝႃႈ ၼင်ႇ ၼႆ ဢေႃႈ။ 17ၸဝ်ႈ ယေႇသု၊ႁု လႄႈ လၢတ်ႈ တီႈ ၶဝ် လႄႈ ဝႃႈ၊ "သူ လၢတ်ႈၸႃ တီႈ ၵၼ် လူၺ်ႈ လွင်ႈ ၶဝ်ႈမုၼ်း မူတ်း ယဝ်ႉ ၼၼ်ႉ ႁဵတ်းသင်။ တေႃႇထိုင်ႁွတ်ႈ မိူဝ်ႈလဵဝ် သူ ယင်း ဢမ်ႇ ပႆႇ ၶဝ်ႈၸႂ် လႄႈ ႁု လူးၵွၼ်ႇ ႁိုဝ်း။ ႁူဝ်ၸႂ် သူ ယင်း တိုမ် ယူႇ ထၼ်ႇ ၼႆႉ ႁိုဝ်း။- 18မီး တႃ ၵေႃႈ ဢမ်ႇ ႁၼ်၊မီး ႁူ ၵေႃႈ ဢမ်ႇ ငိၼ်း ႁိုဝ်း။ ယင်း ဢမ်ႇ ၶႆႈၸႂ်ထူပ်း၊- 19မိူဝ်ႈ ဢၼ် ၵဝ် ဝိတ်း ၶဝ်ႈမုၼ်း ႁႃႈ ႁူၺ်ႇ မႅင်ႇ ပၼ် ၵူၼ်း ႁႃႈ ႁဵင် ၵိၼ် ၼၼ်ႉ လူးၵွၼ်ႇ ႁိုဝ်း။ သူ လႆႈ ၵဵပ်း သိမ်းဢဝ် ဢၼ် ၵိုတ်း ဢၼ် လိူဝ် လႆႈ လၢႆ ပဵတ်ႈ ယဝ်ႉ၊" ဝႃႈ ၼင်ႇ ၼႆ ဢေႃႈ။ ၶဝ် ၶိုၼ်း လဝ်ႈလၢတ်ႈ လႄႈ ဝႃႈ၊ "သိပ်း သွင် ပဵတ်ႈ ၶႃႈ ဢေႃႈ၊" ဝႃႈ ၼင်ႇ ၼႆ ဢေႃႈ။ 20မၼ်းၸဝ်ႈ သမ်ႉ ထၢမ် ထႅင်ႈ လႄႈ ဝႃႈ၊ "မိူဝ်ႈ ဢၼ် ၵဝ် ဝိတ်း ၶဝ်ႈမုၼ်း ၸဵတ်း ႁူၺ်ႇ မႅင်ႇ ပၼ် ၵူၼ်း သီႇ ႁဵင် ၵိၼ် ၼၼ်ႉ၊သူ လႆႈ ၵဵပ်း သိမ်းဢဝ် ဢၼ် ၵိုတ်း ဢၼ် လိူဝ် လႆႈ လၢႆ ပဵတ်ႈ၊" ဝႃႈ ၼင်ႇ ၼႆ ဢေႃႈ။ ၶဝ် ၶိုၼ်း လဝ်ႈလၢတ်ႈ ဝႃႈ၊ "ၵဵပ်း လႆႈ ၸဵတ်း ပဵတ်ႈ ၶႃႈ ဢေႃႈ၊" ဝႃႈ ၼင်ႇ ၼႆ ဢေႃႈ။ 21မၼ်းၸဝ်ႈ ၵေႃႈ ၶိုၼ်း လၢတ်ႈ လႄႈ ဝႃႈ၊ "ပေႃး ပဵၼ် ၸိူဝ်ႉ ၼင်ႇ ၼႆ ၸိုင်၊သူ ယင်း တိုၵ်ႉ ဢမ်ႇ ပႆႇ ပွင်ႇ ပႆႇ လႅင်း လူးၵွၼ်ႇ ႁိုဝ်း၊" ဝႃႈ ၼင်ႇ ၼႆ ဢေႃႈ။ 22ၶဝ် ႁွတ်ႈထိုင် ဝၢၼ်ႈ ပႅတ်ႉၸေးတႃႉ၊ပုၼ်ႉ သေယဝ်ႉ၊ပိူၼ်ႈ ဢဝ် ၵူၼ်းတႃမွတ်ႇ ၵေႃႉ ၼိုင်ႈ မႃး ၸူး တီႈ ၸဝ်ႈ ယေႇသု၊လႄႈ တွင်းပၢၼ်ႇ ႁႂ်ႈ မၼ်းၸဝ်ႈ တိူဝ်ႉ ထုၵ်ႇ ၵေႃႉ ၼၼ်ႉ ဢေႃႈ။- 23မၼ်းၸဝ်ႈ ၵေႃႈ၊ၸုင် ဢဝ် မိုဝ်း ၵေႃႉ ၼၼ်ႉ ဢွၵ်ႇ ဝၢၼ်ႈ ၵႂႃႇ လႄႈ ထူမ်ႇ ၼမ်ႉလၢႆး သႂ်ႇ တီႈ မၢၵ်ႇတႃ မၼ်း လႄႈ ဢဝ် မိုဝ်း မၼ်းၸဝ်ႈ တၢင်ႇ ၵႃႈၼိူဝ် မၼ်း ယဝ်ႉ ၸင်ႇ ထၢမ် မၼ်း လႄႈ ဝႃႈ၊ "မႂ်း ႁၼ် သေ ၸိူဝ်ႉ သေ ပိူင် ႁိုဝ်း၊" ဝႃႈ ၼင်ႇ ၼႆ ဢေႃႈ။ 24ၵေႃႉ ၼၼ်ႉ မုင်ႈ တူၺ်း သေလႄႈ လဝ်ႈလၢတ်ႈ ဝႃႈ၊ "ၵဝ်ၶႃႈ ႁၼ် ၵူၼ်း တင်းလၢႆ တီႈၶႃႈ ဢေႃႈ။ ၵဝ်ၶႃႈ ႁၼ် ၵူၼ်း ၸိူဝ်း ၼၼ်ႉ၊ပဵၼ် မိူၼ် ၸိူဝ်ႉ ၼင်ႇ တူၼ်ႈမႆႉ လႄႈ ပႆ ယူႇ ၼၼ်ႉ ဢေႃႈ၊" ဝႃႈ ၼင်ႇ ၼႆ ဢေႃႈ။ 25မၼ်းၸဝ်ႈ သမ်ႉ ဢဝ် မိုဝ်း မၼ်းၸဝ်ႈ တၢင်ႇ ၵႃႈၼိူဝ် မၢၵ်ႇတႃ ၵေႃႉ ၼၼ်ႉ ထႅင်ႈ လႄႈ၊ၵမ်း ၼၼ်ႉ မၼ်း လႆႈ ႁၼ် ၸႅင်ႈ ၸႅင်ႈ လႅင်း လႅင်း လႄႈ ပဵၼ် ၸိူဝ်ႉ ၼင်ႇ ပၵ်းၵဝ်ႇပိူင်ၵဝ်ႇ သေယဝ်ႉ၊လႆႈ ႁၼ် တင်းသဵင်ႈတင်းလူင် လီ လီ ငၢမ်း ငၢမ်း ဢေႃႈ။- 26ဝၢႆး ၼၼ်ႉ၊မၼ်းၸဝ်ႈ ပွႆႇ ႁႂ်ႈ မၼ်း ၶိုၼ်း မိူဝ်း ႁိူၼ်း မၼ်း သေလႄႈ သင်ႇ လၢတ်ႈ လႄႈ ဝႃႈ၊ "ယႃႇပေ ၶဝ်ႈ ၵႃႈၼႂ်း ဝၢၼ်ႈ ၼၼ်ႉ၊" ဝႃႈ ၼင်ႇ ၼႆ ဢေႃႈ။ 27ဝၢႆး ၼၼ်ႉ၊ၸဝ်ႈ ယေႇသု၊ဢိၵ်ႇတင်း တပႄးၸဝ်ႈ တင်းလၢႆ၊ၵႂႃႇ ၵႃႈတီႈ ဝၢၼ်ႈၼွၵ်ႈ ၼႃးပၢင်ႇ ႁိမ်း ဝဵင်း ၵေႇသရိၽိလိပ်ႉပိ၊ပုၼ်ႉ ဢေႃႈ။ ၵႃႈတီႈ ၵၢင်တၢင်း ၼၼ်ႉ မၼ်းၸဝ်ႈ ထၢမ် ၶဝ် လႄႈ ဝႃႈ၊ "ၵူၼ်း တင်းလၢႆ ဝႃႈ၊ၵဝ် ပဵၼ် ၽူႈလႂ်။ လၢတ်ႈၼႄ ၵဝ် လူး၊" ဝႃႈ ၼင်ႇ ၼႆ ဢေႃႈ။ 28ၶဝ် ဢွၼ်ၵၼ် ၶိုၼ်း လဝ်ႈလၢတ်ႈ လႄႈ ဝႃႈ၊ "ၵူၼ်း ၵမ်ႈၽွင်ႈ ဝႃႈ၊ၸဝ်ႈ ႁဝ်း ပဵၼ် သြႃႇ ယူဝ်းႁၢၼ်ႇ၊ၵေႃႉ ဢၼ် ပၼ် မၢင်ႇၵလႃႇ ပပ်ႉတိၸမ်ႇ ၼၼ်ႉ ဝႃႈၼႆ ၶႃႈ ဢေႃႈ။ ၵမ်ႈၽွင်ႈ ၵေႃႈ ဝႃႈ၊ၸဝ်ႈ ႁဝ်း ပဵၼ် သြႃႇ ဢေးလိယႃႉ၊ၵမ်ႈၽွင်ႈ သမ်ႉ ဝႃႈ၊ပဵၼ် ပရေႃးၽႅတ်ႈသေ ပႃး ပႃး ဢေႃႈ၊ဝႃႈ ၼင်ႇ ၼႆ ၶႃႈ ဢေႃႈ၊" ဝႃႈ ၼင်ႇ ၼႆ ဢေႃႈ။ 29မၼ်းၸဝ်ႈ သမ်ႉ ထၢမ် ထႅင်ႈ လႄႈ ဝႃႈ၊ "သူ ၸိူဝ်း ၼႆႉ ၸမ်ႉ၊ဝႃႈ ၵဝ် ပဵၼ် ၽူႈလႂ်၊" မိူဝ်ႈ ဢၼ် ဝႃႈ ၼင်ႇ ၼႆ ၸိုင်။ ပေႇတရု၊လဝ်ႈလၢတ်ႈ လႄႈ ဝႃႈ၊ "ၸဝ်ႈႁဝ်း ပဵၼ် ၸဝ်ႈ ၶရိၸ်ႈ၊ၶႃႈ ဢေႃႈ၊" ဝႃႈ ၼင်ႇ ၼႆ ဢေႃႈ။ 30မိူဝ်ႈ ၼၼ်ႉ၊ၸဝ်ႈ ယေႇသု၊ပိင်းၺၢပ်ႈ တီႈ ၶဝ် လႄႈ ဝႃႈ၊ "သူ ယႃႇပေ လၢတ်ႈၼႄ လွင်ႈ ၵဝ် ၵႃႈတီႈ ၽူႈလႂ် သေၵေႃႉသေၵူၼ်း၊" ဝႃႈ ၼင်ႇ ၼႆ ဢေႃႈ။ 31ၵမ်း ၼၼ်ႉ၊မၼ်းၸဝ်ႈ တႄႇၸႃႉ သင်ႇ သွၼ်ပၼ် တီႈ တပႄးၸဝ်ႈ တင်းလၢႆ လႄႈ ဝႃႈ၊ "လုၵ်ႈၵူၼ်း၊တၵ်း လႆႈ ၶၢမ်ႇ ဝူၺ်ႇတၼႃႇ ၼမ်ၼႃႇ လႄႈ တၵ်း လႆႈ ၶၢမ်ႇ ပႄႇပႅတ်ႈ သေ ၵႃႈၼႂ်း ၵူၼ်း ဢၼ် ပဵၼ် ၵႄႇ ပဵၼ် ႁူဝ် လႂ်၊ယဵၸ်ႈပရေႃးႁဵၵ်ႈလူင် လႂ်၊တင်း သြႃႇ မေႃ ၵျၢမ်း ထမ်ႇမႃႉ လႂ် ဢေႃႈ။ မၼ်းၸဝ်ႈ တၵ်း လႆႈ ၶၢမ်ႇ တၢင်း ဢၼ် ဢဝ်တၢႆ ဢေႃႈ။ ၵူၺ်းၵႃႈ၊ၼႂ်း ဝၼ်း ဢၼ် ထူၼ်ႈ ထိုင် သၢမ် ဝၼ်း ၼၼ်ႉ တၵ်း လုၵ်ႉ ၶိုၼ်းလိပ်း ဢေႃႈ၊" ဝႃႈ ၼင်ႇ ၼႆ ဢေႃႈ။- 32မၼ်းၸဝ်ႈ လၢတ်ႈ ၵႂၢမ်း ၼၼ်ႉ လႅင်း လႅင်း ဢေႃႈ။ ပိူဝ်ႈ ၼႆ လႄႈ ပေႇတရု၊ႁွင်ႉ ဢဝ် မၼ်းၸဝ်ႈ ၵႂႃႇ ႁူမ်ႈ ၵၼ် တင်း မၼ်း လႄႈ လၢတ်ႈ ၵႂၢမ်း တၢင်ႇ ဢပျတ်ႈ တီႈ မၼ်းၸဝ်ႈ ဢေႃႈ။- 33ၵူၺ်းၵႃႈ၊မၼ်းၸဝ်ႈ ဝၢႆႇ တူၺ်း တပႄးၸဝ်ႈ တင်းလၢႆ သေယဝ်ႉ၊တၢင်ႇ ဢပျတ်ႈ တီႈ ပေႇတရု၊လႄႈ ဝႃႈ၊ "မႃႇၼၢတ်ႈ၊႟။ ဢွၵ်ႇ သေ ၵႃႈတီႈ ၵဝ် ၵႂႃႇ တႃႉ။ တၢင်းၵျၢမ်ႇတၢင်းပွင် မႂ်း ၼႆႉ၊လုၵ်ႉ တီႈ ၽြႃးပဵၼ်ၸဝ်ႈ ပဵၼ် မႃး ဢမ်ႇၸႂ်ႈ။ ပဵၼ် မႃး ၵႃႈတီႈ ၵူၼ်း ၵူၺ်း ဢေႃႈ၊" ဝႃႈ ၼင်ႇ ၼႆ ဢေႃႈ။ 34မိူဝ်ႈ ၼၼ်ႉ၊ၸဝ်ႈ ယေႇသု၊ႁွင်ႉ ဢဝ် ၵူၼ်း တင်းလၢႆ၊တင်း တပႄးၸဝ်ႈ တင်းလၢႆ မႃး လႄႈ လၢတ်ႈ တီႈ ၶဝ် လႄႈ ဝႃႈ၊ "ၽူႈလႂ် သေဢမ်ႇဝႃႈ၊ၵေႃႉ ဢၼ် ၶႂ်ႈ ၸပ်းၸွမ်း ပႃႈလင် ၵဝ် ၼၼ်ႉ၊ႁႂ်ႈ ၵေႃႉ ၼၼ်ႉ ပႄႇပႅတ်ႈ တူဝ်ၸဝ်ႈၵဝ်ႇ သေယဝ်ႉ၊မႅၵ်ႇ သဝ်မႆႉဝႃးမိုဝ်း တူဝ်ၸဝ်ႈၵဝ်ႇ လႄႈ ၸွမ်း ပႃႈလင် ၵဝ် တႃႉ။- 35ၵွပ်ႈပိူဝ်ႈ လွင်ႈ ၼင်ႇ ႁိုဝ် လႄႈ ဝႃႈၼႆ၊ၽူႈလႂ် သေဢမ်ႇဝႃႈ၊ၵေႃႉ ဢၼ် ၶႂ်ႈ ၵႄႇသႄႇ ဢဝ် တူဝ်ၸဝ်ႈၵဝ်ႇ ၼၼ်ႉ တၵ်း သုမ်း ဢသၢၵ်ႈ ဢေႃႈ။ ၽူႈလႂ် သေဢမ်ႇဝႃႈ၊ၵေႃႉ ဢၼ် သုမ်း ဢသၢၵ်ႈ ပုၼ်ႈ ၵဝ်၊ဢိၵ်ႇတင်း ပုၼ်ႈ ၶၢဝ်ႇတြႃးသိူဝ်းပျေႃႇ ၼၼ်ႉ၊ၵေႃႉ ၼၼ်ႉ တၵ်း ၵႄႇသႄႇ ဢသၢၵ်ႈ တူဝ်ၸဝ်ႈၵဝ်ႇ ဢေႃႈ။- 36ပေႃး သေၵေႃႉသေၵူၼ်း လႆႈ ဢုပ်ႉပိူင်ႇ လေႃးၵႃႉ ၼႆႉ၊တင်းသဵင်ႈတင်းလူင် လႄႈ ဝိၺိၺ်ႇ တူဝ်ၸဝ်ႈၵဝ်ႇ သုမ်း ၸိုင်၊တၵ်း မီး ဢၵျူဝ်း ၵျေးၸူး ၵႃႈသင်။- 37ၵေႃႉ ၼၼ်ႉ တေ ၸၢင်ႈ ဢဝ် ၶိူင်ႈပိူင် ၵႃႈသင် သေလႄႈ လႅၵ်ႈ ဢဝ် ဝိၺိၺ်ႇ တူဝ်ၸဝ်ႈၵဝ်ႇ ၶိုၼ်း မႃး လႆႈ။- 38ၽူႈလႂ် သေဢမ်ႇဝႃႈ၊ၵေႃႉ ဢၼ် ဢူၵ်း ဢၢႆ ၵွပ်ႈပိူဝ်ႈ ၵဝ်၊ဢိၵ်ႇတင်း ၵႂၢမ်း ၵဝ် ၵႃႈၼႂ်း ၵၢပ်ႈပၢၼ် ၵူၼ်း မဵဝ်း ဢၼ် ဢမ်ႇ မီး သိၼ် ထမ်း လႄႈ ႁၢႆႉမိူၵ်ႈ ၼႆႉ၊ၵေႃႉ ၼၼ်ႉ ၸိုင်၊ၸဝ်ႈ လုၵ်ႈၵူၼ်း၊ၵေႃႈ တၵ်း ဢူၵ်း ဢၢႆ ၵွပ်ႈပိူဝ်ႈ ၵေႃႉ ၼၼ်ႉ ၼႂ်း မိူဝ်ႈ ဢၼ် မၼ်းၸဝ်ႈ ပႃး တင်း မုၼ်ၽုင်း ဢႃႇၼုၽေႃႇ ပေႃႈၸဝ်ႈ ဢိၵ်ႇတင်း တမၢၼ်ႇၵၢင်ႁၢဝ် ဢၼ် မူတ်းၸၢင်ႇ တင်းလၢႆ လႄႈ ၵျွ မႃး ၼၼ်ႉ ဢေႃႈ၊" ဝႃႈ ၼင်ႇ ၼႆ ဢေႃႈ။
Copyright
Learn More


text:
1မဵဝ်း ၵူၼ်း႟။ ဢမ်ႇ ဝႃႈ မႂ်း ပဵၼ် ၽႂ် ၵေႃႈ ပေႃး မႂ်း ၸႅတ်ႈ သေး တႅပ်းတတ်း ပိူၼ်ႈ ၸိုင်၊မႂ်း ဢမ်ႇ ႁူမ်ႇ ဢပျတ်ႈ မႂ်း ဝႆႉ လႆႈ။ လွင်ႈ မၼ်း ၸမ်ႉ၊တၢင်း ဢၼ် မႂ်း တႅပ်းတတ်း ဢပျတ်ႈ ပိူၼ်ႈ ၼၼ်ႉ ပဵၼ် တၢင်း ဢၼ် ၸီႇယၢင်ႇ ပၼ်တၢမ်ႇ တူဝ် မႂ်း ၵူၺ်း၊ၵွပ်ႈပိူဝ်ႈ မႂ်း တႅပ်းတတ်း ဢပျတ်ႈ ပိူၼ်ႈ ၼၼ်ႉ လႄႈ လႆႈ ႁဵတ်း ဢပျတ်ႈ မိူၼ် ၵၼ် တင်း ပိူၼ်ႈ ဢေႃႈ။- 2ႁဝ်း ႁု လွင်ႈ ဢၼ် ၽြႃးပဵၼ်ၸဝ်ႈ ၸီႇယၢင်ႇ ဢပျတ်ႈ ၸွမ်းၼင်ႇ တြႃး ၼိူဝ် ၶဝ် ၸိူဝ်း ဢၼ် ၵမ်ၵျၢင်ႉ ၸိူဝ်ႉ ၼင်ႇ ၼႆ ၼၼ်ႉ ဢေႃႈ။- 3ၵူၺ်းၵႃႈ၊မဵဝ်း ၵူၼ်း႟။ မႂ်း တႅပ်းတတ်း ၶဝ် ၸိူဝ်း ဢၼ် ၵမ်ၵျၢင်ႉ ဢမ်ႇလီ ၸိူဝ်ႉ ၼင်ႇ ၼႆ သေလႄႈ တူဝ် မႂ်း ၵေႃႈ ႁဵတ်း မိူၼ် ပိူၼ်ႈ ယူႇ ယဝ်ႉ။ ၸွင်ႇ မႂ်း ထၢင်ႇ တူဝ်ၸဝ်ႈၵဝ်ႇ တၵ်း ၵၢင်းလွတ်ႈ တၢင်း ဢၼ် ၽြႃးပဵၼ်ၸဝ်ႈ ၸီႇယၢင်ႇ ႁိုဝ်း။- 4ဢမ်ႇၼၼ် ၵေႃႈ လွင်ႈ ဢၼ် ၵရုၼႃႇ ၽြႃးပဵၼ်ၸဝ်ႈ မီး ဝႆႉ ႁႂ်ႈ ၸူဝ်း ဢဝ် မႂ်း ၶုၵ်းၸႂ်လႆႈ မႆႈၸႂ် ဢပျတ်ႈ လႄႈ ပိၼ်ႇၸႂ် မႃး ၼၼ်ႉ မႂ်း ဢမ်ႇ ႁု လူင် ပႄႇ။ ၸွင်ႇ မႂ်း လူလၢႆ ၵရုၼႃႇ ၽြႃးပဵၼ်ၸဝ်ႈ ဢိၵ်ႇ လူၺ်ႈ ၸႂ်ယႂ်ႇ ၸႂ် ယၢဝ်း ဢၼ် မၼ်းၸဝ်ႈ ယိူၼ်ႉၶၢမ်ႇ မႂ်း ၼၼ်ႉ ႁိုဝ်း။- 5ၵူၺ်းၵႃႈ၊မႂ်း ၸမ်ႉ၊မီး ႁူဝ်ၸႂ် ဢၼ် တိုဝ် တၼ် ၼႃႇ ဢမ်ႇ ၸၢင်ႈ ပိၼ်ႇၸႂ် မႃး လႄႈ မႂ်း လႆႈ ၵွင် ဝႆႉ သိမ်းဢဝ် တၢင်း ၸႂ်မႆႈ ၸဝ်ႈ ပုၼ်ႈ တူဝ်ၸဝ်ႈၵဝ်ႇ တေႃႇထိုင် ဝၼ်း ဢၼ် ၽြႃးပဵၼ်ၸဝ်ႈ တၵ်း ပွႆႇ တေႃးသႃႉ ႁႅင်း ၼႃႇ လႄႈ ၸီႇယၢင်ႇ ၸွမ်းၼင်ႇ တၢင်း သိုဝ်ႈတေႃႇ ၸဝ်ႈ ထၢင်ႇထၢင်ႇသႃးသႃး ၼၼ်ႉ ဢေႃႈ။- 6လွင်ႈ မၼ်း ၸမ်ႉ၊ၽြႃးပဵၼ်ၸဝ်ႈ တႅၼ်း ပၼ် ဢၵျူဝ်း တီႈ ၵူၼ်း ၵူႈ ၵေႃႉ ၸွမ်းၼင်ႇ ဢၼ် မၼ်း လႆႈ ၵမ်ၵျၢင်ႉ ႁဵတ်း မႃး ၼၼ်ႉ ဢေႃႈ။- 7တီႈ ၶဝ် ၸိူဝ်း ဢၼ် သိုပ်ႇ ၵျူဝ်းၸႃး ၵမ်ၵျၢင်ႉ ဢၼ် လီ ၵူၺ်း လႄႈ သမ်ႉ ၵျၢမ်ႇ ႁႃ မုၼ်ၽုင်း သရေႇ ဢိၵ်ႇတင်း ဢသၢၵ်ႈ ဢၼ် ဢမ်ႇ သုတ်းသဵင်ႈ ၼၼ်ႉ၊မၼ်းၸဝ်ႈ တၵ်း ပၼ် သၢၵ်ႈ ထႃႇဝရႃႉ ဢေႃႈ။- 8ၵူၺ်းၵႃႈ၊တီႈ ၶဝ် ၸိူဝ်း ဢၼ် ၸၢင်ႈ ၶတ်း ၶႅင် ႁႅင်း တႃႉ လႄႈ ထဵင် ပႅတ်ႈ သမ်ႇမႃႇ တြႃး သေ၊သမ်ႉ ထွမ်ႇဢဝ် တၢင်း ႁၢႆႉမိူၵ်ႈ ၼၼ်ႉ တေ လႆႈ ဢၵျူဝ်း ဢၼ် ၸႂ်မႆႈ ၸဝ်ႈ ႁႅင်း ၼႃႇ ဢေႃႈ။- 9ၶဝ် ၸိူဝ်း ဢၼ် ၵမ်ၵျၢင်ႉ တၢင်း ဢၼ် ႁၢႆႉမိူၵ်ႈ ၵူႈၵေႃႉၵူႈၵူၼ်း တၵ်း လႆႈ ထူပ်းၺႃး ၽေး တုၵ်ႉၶႃႉ ဢိၵ်ႇတင်း တၢင်း ဢၼ် တိပ်ႇၸႂ် ၵိၼ်းၸႂ် ဢေႃႈ။ ၸႃႉၸဵမ် ၵူၼ်း မဵဝ်း ၵျူး၊ၶဝ် ဢွၼ်တၢင်း ပိူၼ်ႈ လႄႈ ၵူၼ်း မဵဝ်း တၢင်ႇၸိူဝ်ႉတၢင်ႇၶိူဝ်း ဝၢႆး လင် ဢေႃႈ။- 10တီႈ ၶဝ် ၸိူဝ်း ဢၼ် ၵမ်ၵျၢင်ႉ တၢင်းၵမ် တၢင်းၵျၢင်ႉ ဢၼ် လီ ၵူႈၵေႃႉၵူႈၵူၼ်း ၸမ်ႉ၊ၽြႃးပဵၼ်ၸဝ်ႈ တၵ်း ပၼ် မုၼ်ၽုင်း သရေႇ ဢိၵ်ႇတင်း တၢင်းၼိမ် ၸႂ် ဢေႃႈ။ ၸႃႉၸဵမ် ၵူၼ်း မဵဝ်း ၵျူး၊ၶဝ် ဢွၼ်တၢင်း ပိူၼ်ႈ လႄႈ ၵူၼ်း မဵဝ်း တၢင်ႇၸိူဝ်ႉတၢင်ႇၶိူဝ်း ဝၢႆး လင် ဢေႃႈ။- 11ၵွပ်ႈပိူဝ်ႈ ၸိူဝ်ႉ ၼင်ႇ ႁိုဝ် ဝႃႈၼႆ ၸမ်ႉ၊ၽြႃးပဵၼ်ၸဝ်ႈ ၸီႇယၢင်ႇ တြႃး ပၼ် ၵူၼ်း ၵူႈ ၵေႃႉ ၽဵင်ႇ ပဵင်း ၵၼ် ဢေႃႈ။ 12ၵူၼ်း ၵႃႈ ဢၼ် ယူႇ ၵႃႈ ၼွၵ်ႈ ပိင်းၺၢပ်ႈတြႃး လႄႈ ႁဵတ်း ဢပျတ်ႈ ၼၼ်ႉ တၵ်း လု သုမ်း ၵႃႈ ၼွၵ်ႈ တြႃး၊သမ်ႉ ၵူၼ်း ၵႃႈ ဢၼ် ယူႇ ၼႂ်း ပိင်းၺၢပ်ႈတြႃး လႄႈ ႁဵတ်း ဢပျတ်ႈ ၼၼ်ႉ တၵ်း လႆႈ ၶၢမ်ႇ တၢင်း ဢၼ် ၸီႇယၢင်ႇ ၸွမ်းၼင်ႇ ပိင်းၺၢပ်ႈတြႃး ၼင်ႇၵဝ်ႇ ဢေႃႈ။- 13လွင်ႈ မၼ်း ၸမ်ႉ၊ၵွပ်ႈပိူဝ်ႈ ထွမ်ႇဢဝ် ပိင်းၺၢပ်ႈတြႃး လၢႆ လၢႆ လႄႈ ၽြႃးပဵၼ်ၸဝ်ႈ မၢတ်ႈ ၶဝ် ပဵၼ် ၵူၼ်း သိုဝ်ႈတေႃႇ ဢမ်ႇၸႂ်ႈ။ ၵွပ်ႈပိူဝ်ႈ ၵမ်ၵျၢင်ႉ ၸွမ်း ပိင်းၺၢပ်ႈတြႃး ၼၼ်ႉ ၵူၺ်း လႆႈ မၢတ်ႈ ၶဝ် ပဵၼ် ၵူၼ်း သိုဝ်ႈတေႃႇ ဢေႃႈ။- 14ၵူၼ်း မဵဝ်း တၢင်ႇၸိူဝ်ႉတၢင်ႇၶိူဝ်း ၸိူဝ်း ၼၼ်ႉ ဢမ်ႇ မီး ပိင်းၺၢပ်ႈတြႃး ၸဝ်ႈ သေၵေႃႈ၊ပေႃး ၸွမ်းၼင်ႇ ၸႂ် ဢၼ် ႁု တူဝ်ၸဝ်ႈၵဝ်ႇ သေ ၵမ်ၵျၢင်ႉ ၸွမ်း တြႃး ၸဝ်ႈ ၸိုင်၊ၶဝ် ဢမ်ႇ မီး ပိင်းၺၢပ်ႈတြႃး သေၵေႃႈ၊ၶဝ် မီး တြႃး ၼႂ်း တူဝ်ၸဝ်ႈၵဝ်ႇ ယဝ်ႉ။- 15ၶဝ် ၼၼ်ႉ ၼႄပျႃး ဢၵျူဝ်း တြႃး ၸဝ်ႈ ဢၼ် မၼ်းၸဝ်ႈ တႅမ်ႈ ဝႆႉ ၼႂ်း ႁူဝ်ၸႂ် ၶဝ် ဢေႃႈ။ ၸႂ် ဢၼ် ႁု တူဝ်ၸဝ်ႈၵဝ်ႇ ၶဝ် ၼၼ်ႉ ၵေႃႈ ၶၢမ်ႇသၢၵ်ႈသေႇ ဢၵျူဝ်း တြႃး ၸဝ်ႈ ၼၼ်ႉ မၢၼ်ႇမႅၼ်ႈ ၸိုဝ်ႈၸႂ်ႈ၊ပိူဝ်ႈ ဝႃႈ တၢင်းၶႆႈၸႂ် ၵျၢမ်ႇပွင် ၶဝ် မၢင်ပွၵ်ႈ တၢင်ႇ ဢပျတ်ႈ ၶဝ် လႄႈ မၢင်ပွၵ်ႈ ၵႄႈလိတ်ႈ ဢပျတ်ႈ ၶဝ် ယူႇ ၼၼ်ႉ ဢေႃႈ။- 16ၸွမ်းၼင်ႇ ၶၢဝ်ႇတြႃးသိူဝ်းပျေႃႇ ဢၼ် ၵဝ် ႁေႃးလၢတ်ႈ ၼႆႉ ၼၼ်ႉ၊မၼ်း တၵ်း ပဵၼ် မႃး ၼင်ႇ ၼႆ ၼႂ်း မိုဝ်ႉ ဝၼ်း ဢၼ် ၽြႃးပဵၼ်ၸဝ်ႈ တၵ်း ဢဝ် တင်း ၸဝ်ႈ ယေႇသု ၶရိၸ်ႈ၊လႄႈ ၸႅတ်ႈ သေး တၢင်းၵျၢမ်ႇတၢင်းပွင် ၵူၼ်း ဢၼ် ၶဝ် သိူင်ႇ ဝႆႉ ၼၼ်ႉ ဢေႃႈ။ 17မႂ်း ဝႃႈ တူဝ် မႂ်း ပဵၼ် ၵူၼ်း မဵဝ်း ၵျူး၊လႄႈ ဢိင်ပိုင်ႈ ပိင်းၺၢပ်ႈတြႃး ၸဝ်ႈ ယူႇ ႁူဝ်ၸႂ်ၽႅၼ်သုင် ၼႂ်း တၢင်း ဢၼ် မႂ်း ပဵၼ် ၵူၼ်း ၽြႃးပဵၼ်ၸဝ်ႈ ယူႇ၊- 18ၵွပ်ႈပိူဝ်ႈ မႂ်း လႆႈ သွၼ် ဢဝ် တြႃး ၸဝ်ႈ ယဝ်ႉ လႄႈ လႆႈ ႁုႁၼ် ဢလူဝ်ႇ ၸဝ်ႈ ဢိၵ်ႇတင်း လွင်ႈတၢင်း ဢၼ် မျၢတ်ႈ လီ ယူႇ၊- 19မႂ်း ယုမ်ႇ ဝႃႈ မႂ်း ပဵၼ် ၵူၼ်း ဢၼ် ၼႄ တၢင်း ၵူၼ်းတႃမွတ်ႇ သေ ပဵၼ် ဢၼ်လႅင်း ပုၼ်ႈတႃႇ ၶဝ် ၸိူဝ်း ဢၼ် ယူႇ ၼႂ်း လပ်းသိင်ႇ ယူႇ၊- 20ပဵၼ် ၵေႃႉ ဢၼ် သုင်းမႃႉ ၵူၼ်းငိူဝ်ႈ ၶဝ် လႄႈ ပဵၼ် သြႃႇ ၶဝ် ၸိူဝ်း ဢၼ် ဢမ်ႇ မီး ပိင်ႇၺႃႇ တင်းလၢႆ ဝႃႈၼႆ ယဝ်ႉ ဢေႃႈ။ မႂ်း ယုမ်ႇ ဝႃႈ ၼႂ်း ပိင်းၺၢပ်ႈတြႃး ၸဝ်ႈ ၵေႃႈ မႂ်း မီး ပၵ်း မီး ပိူင် တၢင်း ႁု ဢိၵ်ႇတင်း သဵတ်ႈၸႃႇ တြႃး ယူႇ ဝႃႈၼႆ ဢေႃႈ။- 21ပေႃး ပဵၼ် ၼၼ် မႂ်း သင်ႇ သွၼ် ပိူၼ်ႈ လႄႈ သမ်ႉ ဢမ်ႇ သင်ႇ သွၼ် တူဝ်ၸဝ်ႈၵဝ်ႇ ႁိုဝ်း။ မႂ်း ႁေႃးလၢတ်ႈ ဝႃႈ၊ "ယႃႇပေ လၵ်ႉ ၶူဝ်း ပိူၼ်ႈ" ဝႃႈၼႆ သေယဝ်ႉ၊တူဝ် မႂ်း သမ်ႉ ၸၢင်ႈ လၵ်ႉ ပိူၼ်ႈ ႁိုဝ်း။- 22မႂ်း လၢတ်ႈ ဝႃႈ၊ "ယႃႇပေ ၵူတ်ႉ ၽူဝ် ၵူတ်ႉ မေး ပိူၼ်ႈ" ဝႃႈၼႆ သေယဝ်ႉ၊တူဝ် မႂ်း သမ်ႉ ၵူတ်ႉ မေး ပိူၼ်ႈ ႁိုဝ်း။ မႂ်း လီ ႁင်ႈ ႁုၼ်ႇႁၢင်ႈ ၽြႃး ၸိူဝ်း ၼၼ်ႉ လႄႈ မႂ်း သမ်ႉ ၸူၼ် ဢဝ် ၶူဝ်း ၵျွင်း ၶဝ် ႁိုဝ်း။- 23မႂ်း ဢုပ်ႇ ဝၢဝ်း ၼႂ်း ပိင်းၺၢပ်ႈတြႃး ၸဝ်ႈ လႄႈ၊မႂ်း သမ်ႉ ပူၼ်ႉလိူဝ် တြႃး ၼၼ်ႉ သေယဝ်ႉ၊ယႃႉ မုၼ်သရေႇ ၽြႃးပဵၼ်ၸဝ်ႈ ႁိုဝ်း။- 24ၼႂ်း ၵျၢမ်းလိၵ်ႈ ၸင်ႇ တႅမ်ႈ ဝႆႉ လႄႈ ဝႃႈ၊ "ၵွပ်ႈပိူဝ်ႈ မႂ်း ဢၼ် ပဵၼ် ၵူၼ်း မဵဝ်း ၵျူး၊ၼႆႉ လႄႈ ၵူၼ်း မဵဝ်း တၢင်ႇၸိူဝ်ႉတၢင်ႇၶိူဝ်း ၶဝ် သႄႉသွမ်း လၢတ်ႈ ပူၼ်ႉလိူဝ် ၼႃႇမႃႉ ၸိုဝ်ႈသဵင် ၽြႃးပဵၼ်ၸဝ်ႈ ယဝ်ႉ၊" ဝႃႈ ၼင်ႇ ၼႆ ဝႆႉ ဢေႃႈ။ 25ပေႃး မႂ်း ၵမ်ၵျၢင်ႉ ႁဵတ်း ၸွမ်း တြႃး ၸဝ်ႈ ၸိုင်၊တၢင်း ဢၼ် မႂ်း ၶၢမ်ႇ ဢဝ် မၢင်ႇၵလႃႇ ပၢတ်ႇပၢႆၼင် ၼၼ်ႉ မီး ဢၵျူဝ်း ဢေႃႈ။ ၵူၺ်းၵႃႈ၊ပေႃး မႂ်း ပူၼ်ႉလိူဝ် တြႃး ၸဝ်ႈ ၸိုင်၊တၢင်း ဢၼ် မႂ်း ၶၢမ်ႇ ဢဝ် မၢင်ႇၵလႃႇ ပၢတ်ႇပၢႆၼင် ၼၼ်ႉ တၵ်း ပဵၼ် ၸိူဝ်ႉ ၼင်ႇ ဢမ်ႇ လႆႈ ၶၢမ်ႇ ဢဝ် ယဝ်ႉ။- 26ၼႄး ၼိုင်ႈ ၸမ်ႉ၊ၵူၼ်း မဵဝ်း တၢင်ႇၸိူဝ်ႉတၢင်ႇၶိူဝ်း ၶဝ် ဢမ်ႇ လႆႈ ၶၢမ်ႇ ဢဝ် မၢင်ႇၵလႃႇ ပၢတ်ႇပၢႆၼင်။ ၼႂ်းဝႃႈၼၼ် သေၵေႃႈ ပေႃး ၶဝ် ၵမ်ၵျၢင်ႉ ၸွမ်း တြႃး ၸဝ်ႈ ၸိုင်၊ၽြႃးပဵၼ်ၸဝ်ႈ တၵ်း မၢတ်ႈ ၶဝ် ပဵၼ် ၸိူဝ်ႉ ၼင်ႇ ၵူၼ်း ၸိူဝ်း ဢၼ် လႆႈ ၶၢမ်ႇ ဢဝ် မၢင်ႇၵလႃႇ ပၢတ်ႇပၢႆၼင် ယဝ်ႉ ၼၼ်ႉ ဢမၢၼ်ႇၶၼ်ပဵၼ် ဢေႃႈ။- 27ၵွပ်ႈၼႆ လႄႈ ၵူၼ်း မဵဝ်း တၢင်ႇၸိူဝ်ႉတၢင်ႇၶိူဝ်း ၸိူဝ်း ဢၼ် ဢမ်ႇ လႆႈ ၶၢမ်ႇ ဢဝ် မၢင်ႇၵလႃႇ ပၢတ်ႇပၢႆၼင်၊ၵူၺ်းၵႃႈ၊ၵမ်ၵျၢင်ႉ ႁဵတ်း ၸွမ်း တြႃး ၸဝ်ႈ ယူႇ ၼၼ်ႉ တၵ်း တၢင်ႇ ဢပျတ်ႈ ၵူၼ်း မဵဝ်း ၵျူး၊ၸိူဝ်း ဢၼ် လႆႈ ၶၢမ်ႇ ဢဝ် မၢင်ႇၵလႃႇ ပၢတ်ႇပၢႆၼင် သေ ဢမ်ႇၵႃး၊ယင်း မီး တြႃး ၸဝ်ႈ တႅမ်ႈ ဝႆႉ ၼႂ်း ၵျၢမ်းလိၵ်ႈ ၼၼ်ႉ လႄႈ သမ်ႉ ဢမ်ႇ ၵမ်ၵျၢင်ႉ ၸွမ်း ၼၼ်ႉ ဢေႃႈ။- 28လွင်ႈ မၼ်း ၸမ်ႉ၊တၢင်း ဢၼ် ပဵၼ် ၵူၼ်း မဵဝ်း ၵျူး၊ၽၢႆႇ တၢင်း ၼွၵ်ႈ ၵူၺ်း ၼၼ်ႉ ဢမ်ႇ ပဵၼ် ၵျူး၊ၸႅတ်ႈ ၸႅတ်ႈ။ တၢင်း ဢၼ် ၶၢမ်ႇ ဢဝ် မၢင်ႇၵလႃႇ ပၢတ်ႇပၢႆၼင် တီႈ တူဝ်ၵႃႇယႃႉ ၽၢႆႇ တၢင်း ၼွၵ်ႈ ၵူၺ်း ၼၼ်ႉ ၵေႃႈ ဢမ်ႇၸႂ်ႈ မၢင်ႇၵလႃႇ ပၢတ်ႇပၢႆၼင် ၸႅတ်ႈ ၸႅတ်ႈ ဢေႃႈ။- 29ၵူၼ်း မဵဝ်း ၵျူး၊ၸႅတ်ႈ ၸႅတ်ႈ ဢၼ် ဝႃႈ ၼၼ်ႉ ပဵၼ် ၵူၼ်း မဵဝ်း ၵျူး၊ဢၼ် ၵႃႈၼႂ်း ႁူဝ်ၸႂ် မၼ်း ၶၢမ်ႇ ဢဝ် မၢင်ႇၵလႃႇ ပၢတ်ႇပၢႆၼင် ၸႅတ်ႈ ၸႅတ်ႈ ဢၼ် ဝႃႈ တၢင်း ဢၼ် ဝိၺိၺ်ႇ ၽြႃးပဵၼ်ၸဝ်ႈ ႁဵတ်း ပၼ် လႄႈ ပဵၼ် မႃး ၵႃႈၼႂ်း ၸႂ် မၼ်း၊ပဵၼ် မႃး ၵွပ်ႈပိူဝ်ႈ တြႃး ၸဝ်ႈ ဢၼ် တႅမ်ႈ ဝႆႉ ဢမ်ႇၸႂ်ႈ ၼၼ်ႉ ဢေႃႈ။ ၵေႃႉ ၸိူဝ်ႉ ၼင်ႇ ၼႆ ၼၼ်ႉ ဢမ်ႇ လူဝ်ႇ တၢင်း ဢၼ် ၵူၼ်း ယွင်ႈယေႃး ၶဝ် လႄႈ ၶဝ် ပႂ်ႉထွမ်ႇ ဢဝ် တၢင်း ဢၼ် ၽြႃးပဵၼ်ၸဝ်ႈ ယွင်ႈယေႃး ၵူၺ်း ဢေႃႈ။
Copyright
Learn More


text:
1ၼႂ်း မိူဝ်ႈ ဢၼ် ဢႃႇပေႃးလု၊ယင်း မီး ယူႇ ၵႃႈၼႂ်း ဝဵင်း ၵေႃးရိၼ်ႇထု၊ၼၼ်ႉ၊သြႃႇ ပေႃးလု၊လႄႇ လဵပ်ႈ ၵႂႃႇ ၵႃႈၼႂ်း မိူင်း ပွတ်း ၼိူဝ် ယဝ်ႉ ၸင်ႇ၊ႁွတ်ႈထိုင် ဝဵင်း ဢေးၽႅတ်ႈ၊လႄႈ ထူပ်းၺႃး တပႄးၸဝ်ႈ ၵမ်ႈၽွင်ႈ သေယဝ်ႉ၊- 2မၼ်း ထၢမ် ဝႃႈ၊ "ဝၢႆးသေ သူ ယုမ်ႇမၢတ်ႈ ယဝ်ႉ ၼၼ်ႉ၊ၸွင်ႇ သူ လႆႈ ၶၢမ်ႇ ဢဝ် ဝိၺိၺ်ႇ မူတ်းၸၢင်ႇ ၸဝ်ႈ ႁိုဝ်း၊" ဝႃႈ ၼင်ႇ ၼႆ ဢေႃႈ။ "ႁဝ်းၶႃႈ ယင်း ဢမ်ႇ တွၼ်ႉ ငိၼ်း လွင်ႈ ဢၼ် မီး ဝိၺိၺ်ႇ မူတ်းၸၢင်ႇ ၸဝ်ႈ ၶႃႈ၊" ဝႃႈၼႆ ၶဝ် ၶိုၼ်း လၢတ်ႈ ဢေႃႈ။ 3သြႃႇ ပေႃးလု၊သမ်ႉ ထၢမ် လႄႈ ဝႃႈ၊ "ပေႃး ပဵၼ် ၼႆ ၸိုင်၊သူ လႆႈ ၶၢမ်ႇ ဢဝ် မၢင်ႇၵလႃႇ ပပ်ႉတိၸမ်ႇ ဢၼ် လႂ်" ဝႃႈ ၼင်ႇ ၼႆ လႄႈ။ "လႆႈ ၶၢမ်ႇ ဢဝ် မၢင်ႇၵလႃႇ ပပ်ႉတိၸမ်ႇ၊ဢၼ် သြႃႇ ယူဝ်းႁၢၼ်ႇ၊သွၼ်ပၼ် ဝႆႉ ၼၼ်ႉ ၶႃႈ ဢေႃႈ၊" ဝႃႈၼႆ၊ၶဝ် ၶိုၼ်း လၢတ်ႈ ဢေႃႈ။ 4သြႃႇ ပေႃးလု၊ၵေႃႈ လၢတ်ႈ လႄႈ ဝႃႈ၊ "သြႃႇ ယူဝ်းႁၢၼ်ႇ၊ပၼ် မၢင်ႇၵလႃႇ ပပ်ႉတိၸမ်ႇ၊ပုၼ်ႈ ဢၼ် တၵ်း ၶုၵ်းၸႂ်လႆႈ မႆႈၸႂ် ဢပျတ်ႈ လႄႈ ပိၼ်ႇၸႂ် သေယဝ်ႉ၊ႁေႃးလၢတ်ႈ ႁႂ်ႈ ၵူၼ်း တင်းလၢႆ ယုမ်ႇမၢတ်ႈ ၸဝ်ႈ ဢၼ် ၵျွ မႃး ပႃႈ လိုၼ်း မၼ်း၊ဢၼ် ပဵၼ် ၸဝ်ႈ ယေႇသု ၶရိၸ်ႈ၊ၼၼ်ႉ ဢေႃႈ၊" ဝႃႈ ၼင်ႇ ၼႆ ဢေႃႈ။ 5မိူဝ်ႈ ဢၼ် ၶဝ် ငိၼ်း ၵႂၢမ်း ၼၼ်ႉ ၸိုင်၊ၶဝ် ဢွၼ်ၵၼ် ၶၢမ်ႇ ဢဝ် မၢင်ႇၵလႃႇ ပပ်ႉတိၸမ်ႇ၊ၵႃႈၼႂ်း ၼႃႇမႃႉ ၸိုဝ်ႈသဵင် ၸဝ်ႈ ယေႇသု၊ဢေႃႈ။- 6သြႃႇ ပေႃးလု၊ၸင်ႇ ဢဝ် မိုဝ်း တၢင်ႇ ၵႃႈၼိူဝ် ၶဝ် လႄႈ ၶဝ် လႆႈ ၶၢမ်ႇ ဢဝ် ဝိၺိၺ်ႇ မူတ်းၸၢင်ႇ ၸဝ်ႈ သေယဝ်ႉ၊ၶဝ် ၸၢင်ႈ လၢတ်ႈ ၵႂၢမ်း ၽႃႇသႃႇ ဢၼ် လၢၵ်ႇ ဢၼ် လၢႆး လႄႈ ႁေႃးလၢတ်ႈ ၵႂၢမ်း ပျႃႇတိၵ်ႈ ဢေႃႈ။- 7ၶဝ် ၸိူဝ်း ၼၼ်ႉ မီး သိပ်း သွင် ၵေႃႉ ဢေႃႈ။ 8လိုၼ်း ၼၼ်ႉ သြႃႇ ပေႃးလု၊ၶဝ်ႈ ၵႃႈၼႂ်း ၸရွပ်ႈ ႁေႃးတြႃး လႄႈ ႁေႃးလၢတ်ႈ ႁတ်း ႁတ်းႁၢၼ် ႁၢၼ်၊တီႈ ၵူၼ်း တင်းလၢႆ သၢမ် လိူၼ် တဵမ်တဵမ်၊ဢုပ်ႇၵုမ် လၢတ်ႈၸႃ ၵၼ် လူၺ်ႈ လွင်ႈ တြႃး မိူင်းၽြႃးပဵၼ်ၸဝ်ႈ ဢေႃႈ။- 9ၵူၺ်းၵႃႈ၊ၶဝ် ၵမ်ႈၽွင်ႈ ႁူဝ်ၸႂ် ၵႅၼ်ႇၶႅင် လႄႈ ယင်း ဢမ်ႇ ယုမ်ႇမၢတ်ႈ ၵူၺ်းဢမ်ႇၵႃး၊ယင်း သႄႉသွမ်း ၽႃႇသႃႇ တြႃး ၸဝ်ႈၽြႃး ၵႃႈတီႈ ၽၢႆႇၼႃႈ ၵူၼ်း တင်းလၢႆ ဢေႃႈ။ သြႃႇ ပေႃးလု၊ၸင်ႇ ၽႄ ဢဝ် တပႄးၸဝ်ႈ တင်းလၢႆ၊ဢွၵ်ႇ မႃး ၶေႃ ၶေႃ သေယဝ်ႉ၊ဢုပ်ႇၵုမ် ႁေႃးလၢတ်ႈ ၵႃႈၼႂ်း ၸရွပ်ႈ သွၼ် လိၵ်ႈ တုရၼ်ႇၼု၊ၵူႈဝၼ်း ဢေႃႈ။- 10ၶဝ် ႁဵတ်း ၸိူဝ်ႉ ၼင်ႇ ၼၼ် ယူႇ သွင် ပီ တဵမ်တဵမ် လႄႈ ၵူၼ်း ဢၼ် မီး ယူႇ ၼႂ်း မိူင်း ဢႃႇသိ၊ၸႃႉၸဵမ် ၵူၼ်း မဵဝ်း ၵျူး၊လႄႈ ၵူၼ်း မဵဝ်း ၵရိၵ်ႉ တင်းလၢႆ၊လႆႈ ငိၼ်း ၼုၵ်ႈၵပၢတ်ႈ တြႃး ၸဝ်ႈၽြႃး ဢေႃႈ။ 11ၽြႃးပဵၼ်ၸဝ်ႈ ဢဝ် သြႃႇ ပေႃးလု၊ႁဵတ်း ၼႄ တၼ်းၶူဝ်း ဢၼ် လၢၵ်ႇလၢႆး ၼမ်ၼႃႇ ဢေႃႈ။- 12ၶဝ် လႆႈ ဢဝ် ၽႃႈၸဵတ်ႉ မၼ်း၊ဢိၵ်ႇတင်း ၽႃႈ ဝဵၼ်း တူဝ် မၼ်း ၼမ်ၼႃႇ၊ပၼ် ၵႂႃႇ ၵႃႈတီႈ ၵူၼ်းၶႆႈၵူၼ်းပဵၼ် တင်းလၢႆ လႄႈ တၢင်းၶႆႈတၢင်းပဵၼ် ၶဝ် လႆႈ ၸိုၼ်ႈ ႁၢႆ ၵႂႃႇ၊ဢိၵ်ႇတင်း ၽီႁၢႆႉ ၵေႃႈ ဢွၵ်ႇ သေ ၵႃႈၼႂ်း ၶဝ် ၵႂႃႇ ဢေႃႈ။- 13မိူဝ်ႈ ၼၼ်ႉ၊ၵူၼ်း မဵဝ်း ၵျူး၊ၵမ်ႈၽွင်ႈ၊ၸိူဝ်း ဢၼ် လႄႇ ၵႂႃႇ ၵူႈတီႈၵူႈလႅၼ် ႁႂ်ႈလႆႈ လိုပ်ႈ ႁေႃႈ ၽီ ၽိူဝ်ႉ ၸိူဝ်း ၼၼ်ႉ ၵေႃႈ၊တိူင်ႇ ၼႃႇမႃႉ ၸိုဝ်ႈသဵင် ၸဝ်ႈ ယေႇသု၊လႄႈ ႁဵတ်း ၸၢမ်းတူၺ်း ဢေႃႈ။ ၶဝ် လၢတ်ႈ တီႈ ၽီႁၢႆႉ လႄႈ ဝႃႈ၊ "ၵဝ် တိူင်ႇ ၸိုဝ်ႈသဵင် ယေႇသု၊ဢၼ် ပေႃးလု၊ႁေႃးလၢတ်ႈ ၼၼ်ႉ လႄႈ ပၼ် ဢမိင်ႉ တီႈ မႂ်း ယဝ်ႉ၊" ဝႃႈ ၼင်ႇ ၼႆ ဢေႃႈ။- 14လုၵ်ႈၸၢႆး သၵေးဝႃႉ၊ဢၼ် ပဵၼ် ၶုၼ် ယဵၸ်ႈပရေႃးႁဵၵ်ႈ ၵူၼ်း မဵဝ်း ၵျူး၊ၶဝ် တင်း ၸဵတ်း ၵေႃႉ ပီႈၼွင်ႉ ႁဵတ်း ၸိူဝ်ႉ ၼင်ႇ ၼၼ် ဢေႃႈ။ 15ၵူၺ်းၵႃႈ၊ၽီႁၢႆႉ ၼၼ်ႉ လၢတ်ႈ ဝႃႈ၊ "ယေႇသု၊ၼၼ်ႉ ၵဝ် ႁုၸၵ်း ဢေႃႈ။ လွင်ႈ ပေႃးလု၊ၵေႃႈ ၵဝ် ႁု ဢေႃႈ။ သူ ၸမ်ႉ၊ပဵၼ် ၽူႈလႂ်၊" ဝႃႈ ၼင်ႇ ၼႆ ဢေႃႈ။ 16ၵမ်း ၼၼ်ႉ၊ၵေႃႉ ဢၼ် ၽီႁၢႆႉ ၶဝ်ႈ ၼၼ်ႉ၊ဝႅၼ် ၶိုၼ်ႈ တဵၵ်း ၶီႇ ၵႃႈၼိူဝ် ၶဝ် လႄႈ ႁဵတ်း ပႄႉ ႁဵတ်း ၼႅင်ႇ တီႈ ၶဝ် ၵူႈ ၵေႃႉ ဢေႃႈ။ ၶဝ် ပီႈၼွင်ႉ လႆႈ ဢွၵ်ႇ ပၢႆႈ သေ ၵႃႈၼႂ်း ႁိူၼ်း ၼၼ်ႉ သမ်ႉ ပေႃး လႆႈ တၢင်း ၸဵပ်း တၢင်း သႅပ်ႇ လႄႈ ၶူဝ်းၼုင်ႈ ၶဝ် ထၢၼ်ႈပေႃး ယွၵ်း ပေႃး ၶၢတ်ႇ သဵင်ႈ ဢေႃႈ။- 17လွင်ႈတၢင်း ၼၼ်ႉ ၵူၼ်း မဵဝ်း ၵျူး၊ၶဝ်၊ဢိၵ်ႇတင်း ၵူၼ်း တၢင်ႇၸိူဝ်ႉတၢင်ႇၶိူဝ်း တင်းလၢႆ၊ဢၼ် ယူႇ ၼႂ်း ဝဵင်း ဢေးၽႅတ်ႈ၊ၸိူဝ်း ၼၼ်ႉ ငိၼ်း လႄႈ ၶဝ် ၵူဝ်ႁႄ ၼႃႇ လူင်လၢင်၊ယွင်ႈယေႃး ၼႃႇမႃႉ ၸိုဝ်ႈသဵင် ၸဝ်ႈ ယေႇသု၊ဢေႃႈ။- 18ၶဝ် ၸိူဝ်း ဢၼ် ယုမ်ႇမၢတ်ႈ ၼမ်ၼႃႇ ၵေႃႈ၊မႃး ၽုၺ်ႇဢွၵ်ႇ ၼႄပျႃး တၢင်း ဢၼ် ၶဝ် ၵမ်ၵျၢင်ႉ ဢမ်ႇလီ ဢမ်ႇ ငၢမ်း ယဝ်ႉ ၸိူဝ်း ၼၼ်ႉ လႄႈ တွင်းပၢၼ်ႇ ဢေႃႈ။- 19ၵူၼ်း ၸိူဝ်း ဢၼ် ယိပ်းၵမ် ဢတၢတ်ႈ ၽီ မေႃႇ ၼမ်ၼႃႇ ၵေႃႈ၊ဢဝ် ၽိုၼ်လိၵ်ႈ ၶဝ် မႃး လႄႈ တုတ်ႇၽႆး ၵႃႈတီႈ ၽၢႆႇၼႃႈ ၵူၼ်း တင်းလၢႆ လႄႈ ၶဝ် တႂၢၵ်ႈ တူၺ်း ၵႃႈၶၼ် ၽိုၼ်လိၵ်ႈ ၸိူဝ်း ၼၼ်ႉ၊တၢၼ်ႇ ငိုၼ်း ႁႃႈ မိုၼ်ႇ ၶႅပ်း ဢေႃႈ။- 20ၵွပ်ႈ လွင်ႈ တၼ်းၶူဝ်း ဢၼ် ယႂ်ႇ ၼႃႇ ၼႆႉ လႄႈ ၵႂၢမ်း တြႃး ၸဝ်ႈၽြႃး ယႂ်ႇ ၽႄႈ ၼမ် ၵိုၼ်း လႄႈ ပႄႉၼႅင်ႇ လူင်လၢင် ဢေႃႈ။ 21လိုၼ်းသေ လွင်ႈတၢင်း ၸိူဝ်း ၼႆႉ၊ပဵၼ် ယဝ်ႉ ၼၼ်ႉ ၸိုင်၊သြႃႇ ပေႃးလု၊ၼၼ်ႉ ၵႃႈၼႂ်း ၸႂ် မၼ်း ပွင်ႇ ပဵၼ် မႃး လႄႈ ဝႃႈ၊တၵ်း ၸွမ်း တၢင်း လတ်း ၶဝ်ႈ ၵႃႈၼႂ်း မိူင်း မႃႇၵေႇတေႃးၼိ၊တင်း မိူင်း ဢႃႇၶႃႇယႃႉ၊သေယဝ်ႉ၊မိူဝ်း ၵႂႃႇၸူး ဝဵင်း ယေႇရုသလႅမ်ႇ၊ဢေႃႈ။ မၼ်း လၢတ်ႈ ဝႃႈ၊ "ဝၢႆးသေ ၵဝ် ႁွတ်ႈထိုင် ၵႃႈတီႈ ဝဵင်း ယေႇရုသလႅမ်ႇ၊ယဝ်ႉ ၼၼ်ႉ၊ၵဝ် တၵ်း လႆႈ ၵႂႃႇ တူၺ်း ဝဵင်း ရူဝ်းမႃႉ၊ဢေႃႈ၊" ဝႃႈ ၼင်ႇ ၼႆ သေလႄႈ၊- 22ပွႆႇၸႂ်ႉ တိမေႃးသေႇ၊တင်း ဢေႇရတ်ႉတု၊ၵူၼ်း သွင် ၵေႃႉ ဢၼ် ၸွႆႈၵမ်ႉ ၸွႆႈထႅမ် မၼ်း ၼၼ်ႉ၊ၵႂႃႇၸူး မိူင်း မႃႇၵေႇတေႃးၼိ၊သေယဝ်ႉ၊တူဝ် မၼ်း ၵိုတ်းသဝ်း ယူႇ ၵႃႈၼႂ်း မိူင်း ဢႃႇသိ၊ၸူဝ်ႈၼိုင်ႈ ၶၢဝ်းၼိုင်ႈ ဢေႃႈ။ 23ၸူဝ်ႈ ၶၢဝ်းယၢမ်း ၼၼ်ႉ၊လွင်ႈ ဢၼ် ယုင်ႈယၢင်ႈ ဢူၼ် မေႃး ၼႃႇ လူင်လၢင် ပဵၼ် မႃး ၵႃႈၼႂ်း ဝဵင်း ဢေးၽႅတ်ႈ၊ၵွပ်ႈပိူဝ်ႈ ၽႃႇသႃႇ တြႃး ၸဝ်ႈၽြႃး ဢေႃႈ။- 24လွင်ႈ မၼ်း ၸမ်ႉ၊ၸၢင်ႈငိုၼ်း ၵေႃႉ ၼိုင်ႈ ဢၼ် လႆႈ ၸိုဝ်ႈ တေႇမေႇတရိ၊ဢၼ် ၸၢင်ႈငိုၼ်း ႁဵတ်း ၵျွင်း ၽြႃး ငိုၼ်း ဢွၼ်ႇ၊ဢၼ် ပဵၼ် ႁိူၼ်း ၼၢင်းၽီဢႃႇတေႇမိ၊ၼၼ်ႉ၊ႁဵတ်း ႁႂ်ႈ ၸၢင်ႈငိုၼ်း မၼ်း တင်းလၢႆ လႆႈ ဢၼ် မျၢတ်ႈ ဢၵျူဝ်း ၼမ်ၼႃႇ ဢေႃႈ။- 25မၼ်း ၼၼ်ႉ၊ႁွင်ႉ ဢဝ် ၶဝ် တင်းသဵင်ႈတင်းလူင် ၸႃႉၸဵမ် ပိူၼ်ႈ တၢင်ႇၵေႃႉ၊ၸိူဝ်း ဢၼ် ၵၢၼ်ငၢၼ်း ၶဝ် မိူၼ် ၵၼ် ၼၼ်ႉ၊မႃး ၸုတုမ် လႄႈ လၢတ်ႈ ဝႃႈ၊ "ၵူၼ်း တင်းလၢႆ ၶဝ်႟။ သူ ႁု လွင်ႈ ဢၼ် ႁဝ်း ၼႆႉ မၢၵ်ႈမီး လီ ပဵၼ် ၵွပ်ႈပိူဝ်ႈ ၵၢၼ် ၼႆႉ ၼၼ်ႉ ယူႇ ဢေႃႈ။- 26တေႃႈလဵဝ် ၼႆႉ သူ ၵေႃႈ လႆႈ ႁၼ် လႆႈ ငိၼ်း လွင်ႈ ဢၼ် ပေႃးလု၊ႁဵတ်း ယူႇ ၼႆႉ ၼၼ်ႉ ဢေႃႈ။ မၼ်း လၢတ်ႈ ဝႃႈ၊ၽြႃး ဢၼ် ဢဝ် မိုဝ်း ၵူၼ်း ႁဵတ်း တင်းလၢႆ ၼႆႉ၊ဢမ်ႇၸႂ်ႈ ၽြႃး ဝႃႈၼႆ လႄႈ တိုၵ်းယူင်း ၵူၼ်း ၼမ်ၼႃႇ ၵႃႈတီႈ ဝဵင်း ဢေးၽႅတ်ႈ၊ၼႆႉ ၵူၺ်းဢမ်ႇၵႃး၊မိူင်း ဢႃႇသိ၊ၼႆႉ၊ၸမ် တေ သဵင်ႈ တင်း မိူင်း ဢမ်ႇ ဝႆႈ ၽြႃး ႁဝ်း ၼႆႉ ယဝ်ႉ။- 27ပိူဝ်ႈ ၼႆ လႄႈ ၵူဝ် ၵၢၼ်ငၢၼ်း ႁဝ်း ၼႆႉ တၵ်း လု ၵႂႃႇ ဢမ်ႇၵႃး၊ၵျွင်း ၽြႃး ၼၢင်းၽီဢႃႇတေႇမိ၊ဢၼ် ယႂ်ႇ မျၢတ်ႈ ၼႆႉ ၵေႃႈ၊ၵူဝ် မၼ်း ႁွတ်ႈထိုင် တၢင်း ဢၼ် လူလၢႆ လႄႈ မုၼ်ၽုင်း ၼၢင်းၽီ ဢၼ် ၵူၼ်းမိူင်း ဢႃႇသိ၊ၵူႈ ၵေႃႉ ဢိၵ်ႇတင်း ၵူၼ်းမိူင်း လေႃးၵီႇ တင်းလၢႆ ၵူဝ်းၵႂၢႆႇ ယူႇ ၼႆႉ ၵေႃႈ၊တၵ်း လုလႅဝ် ၵႂႃႇ ဢေႃႈ၊" ဝႃႈ ၼင်ႇ ၼႆ ဢေႃႈ။ 28မူႇၵူၼ်း တင်းလၢႆ လႆႈ ငိၼ်း ၵႂၢမ်း ၼၼ်ႉ လႄႈ ဢွၵ်ႇ တေႃးသႃႉ ၸႂ်လမ် ၶႂ်ႈၸႃႉ ၼႃႇ လူင်လၢင် လႄႈ ႁွင်ႉသႅၼ်ႇ လႄႈ ဝႃႈ၊ "ဢႃႇတေႇမိ၊ၽြႃး ဝဵင်း ဢေးၽႅတ်ႈ၊ၼႆႉ ယႂ်ႇ မျၢတ်ႈ ၼႃႇ ဢေႃႈ၊" ဝႃႈ ၼင်ႇ ၼႆ ဢေႃႈ။- 29တၢင်း ဢၼ် ယုင်ႈယၢင်ႈ ဢူၼ် မေႃး ၼၼ်ႉ၊ၸွတ်ႇ ၵႂႃႇ တင်း ဝဵင်း လႄႈ မူႇၵူၼ်း ၸိူဝ်း ၼၼ်ႉ တိဢဝ် ၵႃႇယု၊တင်း ဢႃႇရိတ်ႉတႃႇၶု၊ၵူၼ်းမိူင်း မႃႇၵေႇတေႃးၼိ၊သွင် ၵေႃႉ ဢၼ် ဢွၵ်ႇ တၢင်း ပႆ တၢင်း ၸွမ်း သြႃႇ ပေႃးလု၊ၼၼ်ႉ ၵႂႃႇ သေယဝ်ႉ၊ၶဝ် ဢွၼ်ၵၼ် ၶုၼ်ႇလႅၼ်ႈ ၵႂႃႇၸူး ပၢင်ပွႆး ဢေႃႈ။- 30သြႃႇ ပေႃးလု၊ၶႂ်ႈ ၶဝ်ႈ ၸူး ၼႂ်း ပၢင် ၵူၼ်း ၸိူဝ်း ၼၼ်ႉ ဢေႃႈ။ ၵူၺ်းၵႃႈ၊တပႄးၸဝ်ႈ တင်းလၢႆ ဢမ်ႇ ပၼ် မၼ်း ၵႂႃႇ။- 31ၶုၼ် ဢႃႇၼႃႇ မိူင်း ဢႃႇသိ၊ၵမ်ႈၽွင်ႈ၊ၸိူဝ်း ဢၼ် ပဵၼ် ၵေႃႉသႄႈ သြႃႇ ပေႃးလု၊ၸိူဝ်း ၼၼ်ႉ ၵေႃႈ၊သင်ႇ လၢတ်ႈ တင်း ၵႂၢမ်း တွင်းပၢၼ်ႇ ၵႂႃႇ၊ၼင်ႇ ႁိုဝ် မၼ်း တၵ်း ဢမ်ႇ ၵႂႃႇ ၼႄ တူဝ်ၸဝ်ႈၵဝ်ႇ ၵႃႈတီႈ ပၢင်ပွႆး ၼၼ်ႉ ဢေႃႈ။- 32ယၢမ်း မိူဝ်ႈ ၼၼ်ႉ၊မူႇၵူၼ်း တင်းလၢႆ ယုင်ႈယၢင်ႈ ဢူၼ် မေႃး ၼႃႇ လူင်လၢင် ထၢၼ်ႈပေႃး ၵူၼ်း ၵၼ်ႈ ၼမ် ယင်း ဢမ်ႇ ႁု လွင်ႈ ဢၼ် ၶဝ် မႃး ၸုတုမ် ၵၼ် လွင်ႈ သင် ၼၼ်ႉ လႄႈ ၵမ်ႈၽွင်ႈ ႁွင်ႉသႅၼ်ႇ ယေႈ ၸိူဝ်ႉ၊ၵမ်ႈၽွင်ႈ ႁွင်ႉသႅၼ်ႇ ယေႈ မဵဝ်း ႁင်း ၽႂ် ႁင်း မၼ်း ဢေႃႈ။- 33ၵူၼ်း ၵမ်ႈၽွင်ႈ ပၼ် ဢၵျၢမ်ႇ ႁႂ်ႈ ဢလႅၵ်ႉၸၼ်းတႃး၊ဢဝ် ပုၼ်ႈၽွၼ်း ၼၼ်ႉ သေလႄႈ ၵူၼ်း မဵဝ်း ၵျူး၊ၶဝ်၊ဢီး မၼ်း ၶိုၼ်ႈ ပႃႈၼႃႈ မူႇၵူၼ်း တင်းလၢႆ ဢေႃႈ။ မိူဝ်ႈ ဢၼ် မၼ်း ၼႄ မိုဝ်း ႁႂ်ႈ ၵူၼ်း တင်းလၢႆ တဵတ်ႇ ၵႂႃႇ ပုၼ်ႈ ဢၼ် တၵ်း လၢတ်ႈ ၵႂၢမ်း ၶႄ တူဝ် ၼၼ်ႉ ၸိုင်၊- 34ပိူၼ်ႈ လႆႈ ႁု လွင်ႈ ဢၼ် မၼ်း ပဵၼ် ၵူၼ်း မဵဝ်း ၵျူး၊ၵေႃႉ ၼိုင်ႈ ၼၼ်ႉ သေယဝ်ႉ၊ၶဝ် တင်းသဵင်ႈတင်းလူင် ႁဵတ်း တင်း သဵင် ဢၼ် ယႂ်ႇ ၼႃႇ ႁွင်ႉသႅၼ်ႇ ၵႂၢမ်း ၶေႃႈ လဵဝ် လႄႈ ဝႃႈ၊ "ဢႃႇတေႇမိ၊ၽြႃး ဝဵင်း ဢေးၽႅတ်ႈ၊ၼႆႉ ယႂ်ႇ မျၢတ်ႈ ၼႃႇ ဢေႃႈ၊" ဝႃႈ ၼင်ႇ ၼႆ ယူႇ ႁိုင် သွင် မွင်း ၸမ် ၸမ် ဢေႃႈ။ 35ၵမ်း ၼၼ်ႉ၊ၸရေး လုမ်း ဝဵင်း ၼၼ်ႉ မွၵ်ႇ ႁႂ်ႈ ၵူၼ်း တင်းလၢႆ တဵတ်ႇ ယဵၼ် ၵႂႃႇ လႆႈ ယဝ်ႉ ၸင်ႇ လၢတ်ႈ လႄႈ ဝႃႈ၊ "ၵူၼ်း ဝဵင်း ဢေးၽႅတ်ႈ၊ၶဝ်႟။ လွင်ႈ ဢၼ် ၵူၼ်း ဝဵင်း ဢေးၽႅတ်ႈ၊ၼႆႉ၊ဝႆႈ ၵျွင်း ၽြႃး ဢွၼ်ႇ ၼၢင်းၽီဢႃႇတေႇမိ၊ဢၼ် ယႂ်ႇ မျၢတ်ႈ ၼႃႇ၊တင်း လွင်ႈ ဢၼ် ဝႆႈ ႁုၼ်ႇႁၢင်ႈသၢင်းထု ႁိၼ်၊ဢၼ် လုၵ်ႉ သေ ၵႃႈတီႈ ၽြႃး ၸုသႃႉ၊တူၵ်း မႃး ၼႆႉ ၸိုင်၊ႁု ၵူႈ ၵေႃႉ ယူႇ ဢေႃႈ။- 36လွင်ႈတၢင်း ၼႆႉ၊ၽူႈလႂ် သေၵေႃႉသေၵူၼ်း ဢမ်ႇ တွပ်ႇ ဢမ်ႇ ထဵင် လႆႈ။ ပိူဝ်ႈ ၼႆ လႄႈ သူ ထုၵ်ႇလီ ယူႇတဵတ်ႇတဵတ်ႇ ၵူၺ်း သေယဝ်ႉ၊ယင်း ဢမ်ႇ ပႃး သတိ လႄႈ ယႃႇပေ ႁဵတ်း ၵႃႈသင် သေ ၸိူဝ်ႉ သေ ပိူင်။- 37သူ တိဢဝ် ၶဝ် ၸိူဝ်း ဢၼ် ယင်း ဢမ်ႇ လႆႈ လၵ်ႉ ၶူဝ်း ၵျွင်း တီႈ လႂ်၊ဢိၵ်ႇတင်း ဢမ်ႇ လႆႈ သႄႉသွမ်း ၼၢင်း ၽြႃး ႁဝ်း ၼၼ်ႉ မႃး ယဝ်ႉ။- 38ပေႃး တေႇမေႇတရိ၊တင်း ၵူၼ်း ႁဵတ်းၵၢၼ် မၼ်း တင်းလၢႆ၊ၶႂ်ႈ ႁဵတ်း ဢမု သႂ်ႇ တီႈ သေၵေႃႉသေၵူၼ်း ၸိုင်၊ႁဝ်း မီး ၶုၼ် ဢႃႇၼႃႇ တင်းလၢႆ၊ဢိၵ်ႇတင်း ဝၼ်း ဢၼ် ၶိုၼ်ႈ လုမ်း ယူႇ ဢေႃႈ။ ႁႂ်ႈ ၸဝ်ႈ ဢမု ၼင်ႇ ၵၼ် ၸွႆး တြႃး သႂ်ႇ တီႈ ၵၼ် တႃႉ။- 39ၼႂ်း ၼၼ် လႄႈ ပေႃး သူ မီး ဢမု တၢင်ႇၸိူဝ်ႉ တၢင်ႇဢၼ် ၸိုင်၊သူ ထုၵ်ႇလီ ၵႂႃႇ ၵႄႈလိတ်ႈ ၵၼ် ၵႃႈတီႈ ပၢင်တုမ် ဢၼ် မႅၼ်ႈ တြႃး ၼၼ်ႉ ဢေႃႈ။- 40လွင်ႈတၢင်း ဢၼ် ယုင်ႈယၢင်ႈ ဢူၼ် မေႃး ဝၼ်း မိူဝ်ႈ ၼႆႉ ၸိုင်၊ၸၢင်ႈၶႄး ဢမု တၵ်း ႁွတ်ႈထိုင် ၵႃႈၼိူဝ် ႁဝ်း သေလႄႈ ႁဝ်း ၼႆႉ တေ ဢမ်ႇ ၵၢင်းလွတ်ႈ ဢပျတ်ႈ လႆႈ ယဝ်ႉ။ လွင်ႈ မၼ်း ၸမ်ႉ၊ႁဝ်း တေ ဢမ်ႇ မီး လွင်ႈ ဢၼ် တၵ်း ၵႄႈလိတ်ႈ တီႈ လွင်ႈတၢင်း ဢၼ် ယုင်ႈယၢင်ႈ ဢူၼ် မေႃး ၼႆႉ၊သေ ၸိူဝ်ႉ သေ ပိူင် ဢေႃႈ၊" ဝႃႈ ၼင်ႇ ၼႆ သေယဝ်ႉ၊- 41ပွႆႇ မူႇၵူၼ်း ၸိူဝ်း ၼၼ်ႉ ၵႂႃႇ သေ ဢေႃႈ။
Copyright
Learn More


text:
ၵၢၼ်တၢၼ်းၵထိၼ်ဝတ်ႉၾႃႉဝဵင်းဢိၼ်း သိုၵ်းမၢၼ်ႈဢမ်ႇပၼ်သင်ၶၶဝ်ႈသိမ်ႇ
ၵူၼ်းဝၢၼ်ႈလၵ်းတႅင်ႇ-ပဵင်းလူင် ႁဵတ်းပၢင်ပွႆးတၢၼ်း ၵထိၼ် (သၢင်ႇၵၢၼ်း)
တမ်ႈတီႈဝတ်ႉၾႃႉ ဝဵင်းဢိၼ်း လႅၼ်လိၼ်တႆး-ထႆး၊ မႄႈလဵင်ႉထႆး ၵုင်းထဵပ်ႈ
ပဵၼ်ၸဝ်ႈတႃႇၼလူင်၊ မီးၸၢဝ်းပုတ်ႉလႄႈ ၸၢဝ်းတၢင်ႇၸၢတ်ႈ ၶဝ်ႈႁူမ်ႈတင်းၼမ်။
ၵူၺ်းၵႃႈ သိုၵ်းမၢၼ်ႈႁၢမ်ႈ/ ဢမ်ႇပၼ်သင်ၶၶဝ်ႈသိမ်ႇ ႁဵတ်းသင်ၶၵမ်။
ဝၼ်းထိ 28/11/12 ယၢမ်း 09:00 မူင်း (လိူၼ် 12 မူၼ်း)၊ ဢိင်ၼိူဝ်ၶုၼ်ၵၼ်ၼိၵႃး ၽယႃးၶမ်း (မႄႈလဵင်ႉၵူၼ်းထႆး) ၵုင်းထဵပ်ႈ (မိူင်းၵွၵ်ႇ) ႁပ်ႉပဵၼ်ၸဝ်ႈတႃႇၼလူင်သေ ႁူမ်ႈတၵ်ႈၵႃႇသတ်ႉထႃး ဝၢၼ်ႈလၵ်းတႅင်ႇ-ပဵင်းလူင် ဢွၼ်ၵၼ်ႁဵတ်းပဵၼ်ပၢင်ပွႆး တၢၼ်းသၢင်ႇၵၢၼ်း (ၵထိၼ်)။ မီးၵၢၼ်ႁူမ်ႈ ၵၼ်လဵပ်ႈ (ႁႄႇ)သၢင်ႇၵၢၼ်းၵထိၼ်၊ တူၼ်ႈတၢင်းတၢၼ်း လုၵ်ႉၼႂ်းဝၢၼ်ႈလၵ်းတႅင်ႇ ၶိုၼ်ႈၸူးတမ်ႈ တီႈၵွင်းမူးလူင် မႃရၸိၼၸေၻီ ဢၼ်ႁူဝ်ပဝ်ႈလူင်ၵွၼ်းၸိူင်းဢွၼ်ႁူဝ်ၵေႃႇသၢင်ႈဝႆႉ မိူဝ်ႈပီသႃ သၼႃ 2511 ၊ ဢွၼ်ၵၼ်လဵပ်ႈၵွင်းမူး 3 ႁွပ်ႈ။ ဝၢႆးၼၼ်ႉ သိုပ်ႇမႃးလဵပ်ႈဝိႁၢရ်လူင် 3 ႁွပ်ႈ၊ ၸင်ႇၶဝ်ႈ ႁွမ်းတၢၼ်း ယၢတ်ႇၼမ်ႉၶႂမ်ႈတဝ်ႈ ဢဝ်ပွၼ်းမင်ႇၵလႃႇ။
ၼႂ်းၵၢၼ်တၢၼ်းၽႃႈၵထိၼ်ၼႆႉ ၸဝ်ႈၶူးပၺ်ႇၺႃႇ ၸဝ်ႈၵွၼ်းဝတ်ႉၾႃႉဝဵင်းဢိၼ်း ၵၢဝ်ႇသမုၼိယၵႃ ထႃ ဢၼုမေႃးတၼႃႇဝႃႈ-ၵၢၼ်တၢၼ်းၽႃႈသၢင်ႇၵၢၼ်း ၵထိၼ် လိူၼ် 12 မူၼ်းၼႆႉ ပဵၼ်ၾိင်ႈထုင်း တႆး ႁဵတ်းသၢင်ႈမႃးပၢၼ်သိုပ်ႇပၢၼ်၊ ပဵၼ်ၵႃလတႃႇၼ၊ တႃႇၼတၢၼ်းၸွမ်းၶၢဝ်းယၢမ်း၊ ပဵၼ်မႁႃၵုသူလ်ယႂ်ႇလူင်။ ၵၢၼ်တၢၼ်းၽႃႈသၢင်ႇၵၢၼ်းၵထိၼ်ၼႆႉ ပုတ်ႉထၸဝ်ႈဢၼုၺၢတ်ႈ ပၼ်သေပဵၼ်မႃး။
ၵပ်းၵၢႆႇလွင်ႈၼႆႉ မိူဝ်ႈပၢၼ်ပုတ်ႉၸဝ်ႈ (ၽြႃးပဵၼ်ၸဝ်ႈ) မီးၸဝ်ႈရႁၼ်/ၸဝ်ႈၽိၵ်ႉၶု 30 တူၼ် မိူင်းပႃႇထႃႇၶဝ် ၶႂ်ႈၵႂႃႇၸူးဝႆႈသႃ ၽြႃးပဵၼ်ၸဝ်ႈ ဢၼ်ယူႇသဝ်းတီႈဝတ်ႉၸေတဝၼ် မိူင်းသႃဝတ်ႉထိ။ ၶဝ်ၸဝ်ႈၸင်ႇဢွၼ်ၵၼ် ပႆတၢင်းမိူဝ်းၸူးတီႈမိူင်းသႃဝတ်ႉထိ၊ ၵူၺ်းၵႃႈ ဢမ်ႇတၼ်းထိုင်သေ သမ်ႉမႅၼ်ႈၶၢဝ်းယၢမ်းၶဝ်ႈဝႃႇလိူၼ် 8 မူၼ်း၊ ၸဝ်ႈၽိၵ်ႉၶုၶဝ်ၸင်ႇဢွၼ်ၵၼ်ဢတိတ်ႉထၢၼ်ႇ ဢဝ်ဝႃႇသႃၼႂ်းထိူၼ်ႇ၊ ပေႃးထိုင်ဢွၵ်ႇဝႃႇသႃးမႃးယဝ်ႉ ၸင်ႇဢွၼ်ၵၼ်မိူဝ်းၸူးၽြႃးပဵၼ်ၸဝ်ႈ တီႈဝတ်ႉၸေႇတဝၼ် မႁႃဝိႁႃရ မိူင်းသႃဝတ်ႉထိ။ မိူဝ်ႈလႆႈၶဝ်ႈ ႁူပ်ႉၼၼ်ႉ ၸဝ်ႈၽိၵ်ႉၶုၶဝ်ၵေႃႈ လႆႈလဝ်ႈလၢတ်ႈလွင်ႈယၢပ်ႇၽိုတ်ႇ ၵူႈလွင်ႈလွင်ႈ ပႃးၸဵမ်ၶိူင်ႈ ၼုင်ႈတၢင်းဝႆ ၽွင်းယူႇၼႂ်းထိူၼ်ႇ။ ဢိင်ၼိူဝ်လွင်ႈၼႆႉသေ ၽြႃးပဵၼ်ၸဝ်ႈၸင်ႇဢၼုၺၢတ်ႈ ႁႂ်ႈတၢၼ်းၽႃႈၵထိၼ်၊ ၼၢင်းဝိသႃၶႃပဵၼ် ၵေႃႉတၢၼ်းဢွၼ်တၢင်းသုတ်း။ ၵၢၼ်လႆႈတၢၼ်းသၢင်ႇၵၢၼ် ၽႃႈၵထိၼ်ၼႆႉ ပဵၼ်မႁႃၵုသူလ် တႄႉတႄႉ- ဝႃႈၼႆ။
ၸွမ်းၼင်ႇၼႂ်းဝိၼႆး (ဝိၼယ)တၢင်းပုတ်ႉထသႃသၼႃ မီးဝႆႉဝႃႈ သင်ၶတူၼ်ဢၼ်ႁပ်ႉၽႃႈၵထိၼ် (သၢင်ႇၵၢၼ်းၶိၼ်း)ၼၼ်ႉ၊ ဝၢႆးႁပ်ႉၽႃႈသၢင်ႇၵၢၼ်းၵထိၼ်ယဝ်ႉ တေလႆႈၵႂႃႇႁဵတ်းသၶၵမ် (ၵၢၼ်သင်ၶ) ၼႂ်းသိမ်ႇ မိူၼ်ၼင်ႇၵၢဝ်ႇႁေႃးၵႂၢမ်းယွင်ႈယေႃး၊ ၸုၼ်ႉသၢင်ႇၵၢၼ်းၵဝ်ႇ၊ ဢတိတ်ႉထၢၼ် သၢင်ႇၵၢၼ်းမႂ်ႇ၊ ၵၢဝ်ႇႁေႃးဢၼုမေႃးတၼႃႇယဝ်ႉ တၢင်းၸဝ်ႈတႃႇၼ လႄႈသင်ၶ ၼႂ်းဝတ်ႉဢၼ်ႁပ်ႉ ၵထိၼ် ၸင်ႇလႆႈႁပ်ႉ ၽွၼ်းလီၵထိၼ်တဵမ်ထူၼ်ႈ။
ဝၢႆးတၢၼ်းၵထိၼ်ယဝ်ႉ ပိူဝ်ႈတႃႇႁဵတ်းသင်ၶၵမ်ၼၼ်ႉ သင်ၶၸဝ်ႈတီႈဝတ်ႉၾႃႉဝဵင်းဢိၼ်းၶဝ်ဝႃႈ သိမ်ႇႁဝ်း ၵေႃႈမီးယူႇ၊ ၵွပ်ႈၼႆ ႁဝ်းထုၵ်ႇလီၵႂႃႇၶဝ်ႈသိမ်ႇႁဝ်း၊ ၼႆသေၵႂႃႇယွၼ်းၶဝ်ႈသိမ်ႇၵဝ်ႇ ဝတ်ႉၾႃႉဝဵင်းဢိၼ်း ဢၼ်ယၢၼ်ဝတ်ႉမွၵ်ႈ 10 ဝႃး၊ ၼႂ်းလိၼ် ၾင်ႇမိူင်းတႆး တီႈၼႂ်းတပ်ႉမၢၼ်ႈ ဢၼ်သိုၵ်းမၢၼ်ႈႁုပ်ႈယိုတ်း ဢဝ်တီႈလိၼ်ဝတ်ႉ ပႃးတင်းသိမ်ႇ ႁဵတ်းတပ်ႉလွမ်ႉႁူဝ်ႉဝႆႉလၢႆ လၢႆၸၼ်ႉ ၸဵမ်မိူဝ်ႈ 9-10 ပီပူၼ်ႉမႃး။ သင်ၶၸဝ်ႈၶဝ်ယွၼ်းၶဝ်ႈသိမ်ႇမွၵ်ႈ 30 မိၼိတ်ႉ၊ ၵူၺ်းၵႃႈ သိုၵ်းမၢၼ်ႈၶဝ်ဢမ်ႇပၼ်ၶဝ်ႈလႄႈ လႆႈၵႂႃႇၶဝ်ႈသိမ်ႇ ဝတ်ႉတၢင်ႇတီႈ-ၼႆယဝ်ႉ။
သိမ်ႇ (ဢုပေႃးသထ) ဝတ်ႉၾႃႉဝဵင်းဢိၼ်းၼႆႉ တႄႇၵေႃႇသၢင်ႈမႃးမိူဝ်ႈပီသႃသၼႃ 2525 ။ ထိုင်မႃးၵၢင်ပီ သႃသၼႃ 2545 သိုၵ်းမၢၼ်ႈႁုပ်ႈယိုတ်းဢဝ်တီႈလိၼ်ဝတ်ႉၾႃႉဝဵင်းဢိၼ်း ၼိူဝ်ၵွင်း ၾင်ႇမိူင်းတႆးသေ ၶုတ်းလုၵ်းထႅၼ်ႉ၊ ႁဵတ်းတီႈယူႇ၊ လွမ်ႉႁူဝ်ႉ ဝႆႉလၢႆလၢႆၸၼ်ႉ တေႃႇထိုင်မိူဝ်ႈလဵဝ်။ ၼႂ်းဝၢင်းတီႈလိၼ်ဝတ်ႉ ဢၼ်သိုၵ်းမၢၼ်ႈႁုပ်ႈယိုတ်းႁဵတ်းတပ်ႉၼႆႉ မီးပႃးသိမ်ႇ၊ သႃလႃး (ၸလွပ်ႈ)၊ ႁူင်းၼွၼ်းသင်ၶၸဝ်ႈၸိူဝ်းၼႆႉ။ ၵပ်းၵၢႆႇလွင်ႈၼႆႉ ၵမ်ႈၽွင်ႈဝႃႈလၢႆးႁဵတ်းသိုၵ်းမၢၼ်ႈ ပဵၼ်ၵၢၼ်ယႃႉသႃသၼႃ- ၼႆယဝ်ႉ။
Tags: Culture, News


text:
1ပိူဝ်ႈ ၼႆ လႄႈ ဢွၼ်တၢင်း သေပိူၼ်ႈ၊ၵဝ် တိုၵ်းယူင်း ႁႂ်ႈ မႂ်း သူးတွင်း လဝ်ႈ ယွၼ်း ယူႇ၊ႁဵတ်း ပထၼႃႇ ယူႇ၊ယွင်ႈယေႃး တၢင်ႇၵျေးၸူး ၸဝ်ႈၽြႃး ပုၼ်ႈ ၵူၼ်း တင်းလၢႆ၊- 2ၸႃႉၸဵမ် ၶုၼ်ႁေႃၶမ်း၊ဢိၵ်ႇတင်း ၶုၼ် ဢၼ် မီး ဢႃႇၼႃႇ၊ၵႃႈမီး တင်းသဵင်ႈတင်းလူင်၊ၼင်ႇ ႁိုဝ် ႁဝ်း တၵ်း လႆႈ ယူႇ ၵတ်းယဵၼ် ၼိမ် လီ လႄႈ ၼပ်ႉယမ် ၽြႃး တြႃး၊ဢိၵ်ႇတင်း လႆႈ ၵမ်ၵျၢင်ႉ ၼႂ်း တၢင်း ဢၼ် မီး သရေႇ ၵူႈ သမ်ႇ ၵူႈ ပိူင် ၼၼ်ႉ ဢေႃႈ။- 3တၢင်း ၵမ်ၵျၢင်ႉ ၸိူဝ်ႉ ၼင်ႇ ၼႆ ၼၼ်ႉ၊ပဵၼ် ဢၼ် လီ ဢၼ် ထုၵ်ႇ ၵႃႈတီႈ သိုဝ်ႈ ၼႃႈ တႂ်ႈတႃ ၽြႃးပဵၼ်ၸဝ်ႈ၊ၸဝ်ႈ ဢၼ် ၵႄႇၶျွတ်ႈ ဢဝ် ႁဝ်း၊- 4ၸဝ်ႈ ဢၼ် မီး ဢလူဝ်ႇ ၶႂ်ႈႁႂ်ႈ ၵူၼ်း တင်းသဵင်ႈတင်းလူင် ႁွတ်ႈထိုင် တၢင်း ဢၼ် ၵႄႇၶျွတ်ႈ ဢဝ် လႄႈ ႁုၸႅင်ႈ တြႃး ဢၼ် မၢၼ်ႇမႅၼ်ႈ ၼၼ်ႉ ဢေႃႈ။- 5ၽြႃးပဵၼ်ၸဝ်ႈ မီး သူႇလဵဝ် ၵူၺ်း ဢေႃႈ။ ၼႂ်း ၵႄႈ ဝူင်ႈၵၢင် ၽြႃးပဵၼ်ၸဝ်ႈ တင်း ၵူၼ်း ႁဝ်း ၼႆႉ၊မီး ၸဝ်ႈ ဝူင်ႈၵၢင် ပႃးလဵဝ် ၵူၺ်း ဢၼ် ဝႃႈ၊ၸဝ်ႈ ယေႇသု ၶရိၸ်ႈ၊ဢၼ် ပဵၼ် ၸႃႇတိ ၵူၼ်း ၼၼ်ႉ ဢေႃႈ။- 6မၼ်းၸဝ်ႈ ၼၼ်ႉ ၶၢမ်ႇ ၸုၼ်ႉပႅတ်ႈ ဢသၢၵ်ႈ တူဝ်ၸဝ်ႈၵဝ်ႇ ႁႂ်ႈလႆႈ ထုတ်ႇ ဢဝ် မဵဝ်း ၵူၼ်း တင်းသဵင်ႈတင်းလူင် ဢေႃႈ။ လွင်ႈတၢင်း ၼႆႉ ပဵၼ် သၢၵ်ႈသေႇ ဢၼ် ထၢင်ႇသႃး မႃး ၼႂ်း ၶိင်ႇ ဢၼ် သၢင်ႇထုၵ်ႇ ၼၼ်ႉ ဢေႃႈ။- 7ၵွပ်ႈပိူဝ်ႈ ၼႆ လႄႈ ၵဝ် လႆႈ ၶၢမ်ႇ တၢင်း ဢၼ် ၸဝ်ႈၽြႃး ၶၢၼ်း ဝႆႉ ႁႂ်ႈ ပဵၼ် တမၢၼ်ႇၸဝ်ႈ၊ၼႂ်း ဢရႃႇ သြႃႇ ႁေႃးတြႃး၊ႁႂ်ႈလႆႈ သင်ႇ သွၼ်ပၼ် လွင်ႈတၢင်း ယုမ်ႇမၢတ်ႈ၊တင်း တြႃး ဢၼ် မၢၼ်ႇမႅၼ်ႈ တီႈ ၵူၼ်း မဵဝ်း တၢင်ႇၸိူဝ်ႉတၢင်ႇၶိူဝ်း တင်းလၢႆ ဢေႃႈ။ ၵဝ် ဢမ်ႇ ပႅတ်ႉလႅၼ်။ ၵဝ် ဝႃႈ ၵႂၢမ်း ဢၼ် မၢၼ်ႇ ဢေႃႈ။ 8ၼႂ်း ၸိူဝ်းၸဝ်ႈ ၵူႈတီႈ ၼၼ်ႉ ၵဝ် ၶႂ်ႈႁႂ်ႈ ၵူၼ်းၸၢႆး တင်းလၢႆ ယင်း ဢမ်ႇ ဢွၵ်ႇ တေႃးသႃႉ၊ဢမ်ႇ တွပ်ႇထဵင် ၵၼ် လႄႈ ၶႂ်ႈႁႂ်ႈ ၶဝ် ႁွမ်း မိုဝ်း ဢၼ် မူတ်းၸၢင်ႇ သေ သူးတွင်း တီႈ ၸဝ်ႈၽြႃး ဢေႃႈ။- 9ၼႄး လဵဝ် ၵၼ်၊မႄႈယိင်း ၶဝ် ၵေႃႈ ၵဝ် ၶႂ်ႈႁႂ်ႈ ၶဝ် ပႂ်ႉ ဢဵင်ႇ သရေႇ ၼႂ်း တၢင်း ဢၼ် ၼုင်ႈ ၶူဝ်း ဢၼ် ထုၵ်ႇ တႃ ၼၼ်ႉ ဢေႃႈ။ ၶဝ် ဢမ်ႇ ထုၵ်ႇလီ ႁၢင်ႈၶိူင်ႈ တူဝ်ၸဝ်ႈၵဝ်ႇ လူၺ်ႈ ႁၢင်ႈၽၢင် ၶူၼ်ႁူဝ် ၵူႈမဵဝ်းမဵဝ်း၊လူၺ်ႈ ၶူဝ်း ၶမ်း လႄႈ သႅင် ပူးလႄး၊ဢိၵ်ႇတင်း ၶူဝ်းလဵင်း ဢၼ် ၵႃႈၶၼ် ယႂ်ႇ ၸိူဝ်း ၼၼ်ႉ လႄႈ၊- 10ၶဝ် ထုၵ်ႇလီ ဢဝ် တင်း တၢင်းၵမ် တၢင်းၵျၢင်ႉ ဢၼ် လီ ဢၼ် ငၢမ်း ဢၼ် ဢၢပ်ႈ ၵိုင်ႇ ၵၼ် တင်း မႄႈယိင်း ဢၼ် ၼပ်ႉယမ် ၽြႃး တြႃး ၼၼ်ႉ ႁဵတ်း ပဵၼ် ၶိူင်ႈ ၶူဝ်း ႁၢင်ႈၶိူင်ႈ တူဝ်ၸဝ်ႈၵဝ်ႇ ဢေႃႈ။- 11ႁႂ်ႈ မႄႈယိင်း ၶဝ် သွၼ် ဢဝ် တြႃး တဵတ်ႇတဵတ်ႇ ယဵၼ် ယဵၼ် လူၺ်ႈ သၽေႃး ဢၼ် ၶၢမ်ႇ ဢဝ် တၢင်း ဢၼ် ဢုပ်ႉပိူင်ႇ တႃႉ။- 12ၵဝ် ဢမ်ႇ ပၼ် ဢၶႂၢင်ႉ ႁႂ်ႈ မႄႈယိင်း သင်ႇ သွၼ် ၵူၼ်းၸၢႆး တင်းလၢႆ လႄႈ မီး ဢႃႇၼႃႇ ၼိူဝ် ၶဝ်။ မႄႈယိင်း ၸိုင်၊တၵ်း လႆႈ ယူႇတဵတ်ႇတဵတ်ႇ ဢေႃႈ။- 13လွင်ႈ မၼ်း ၸမ်ႉ၊ၽြႃးပဵၼ်ၸဝ်ႈ ၽၢၼ်ႇသၢင်း ဢႃႇတမ်ႇ၊ဢွၼ်တၢင်း ယဝ်ႉ ၸင်ႇ ၽၢၼ်ႇသၢင်း ဢေးဝႃႉ၊ဢေႃႈ။- 14လိူဝ် သေ ၼၼ်ႉ ဢႃႇတမ်ႇ၊လႆႈ ၶၢမ်ႇ တၢင်း ဢၼ် ပႅတ်ႉလႅၼ် ဢမ်ႇၸႂ်ႈ။ မႄႈယိင်း ပဵၼ် ၵေႃႉ ဢၼ် လႆႈ ၶၢမ်ႇ တၢင်း ဢၼ် ပႅတ်ႉလႅၼ် လႄႈ လိူဝ် ၵႂၢမ်း ၽြႃးပဵၼ်ၸဝ်ႈ ဢေႃႈ။- 15ၼႂ်းဝႃႈၼၼ် သေၵေႃႈ မႄႈယိင်း တၵ်း လႆႈ ၶၢမ်ႇ တၢင်း ဢၼ် ၵႄႇၶျွတ်ႈ ဢဝ် ၵွပ်ႈ လူၺ်ႈ တၢင်း ဢၼ် ၵိူတ်ႇလဵင်ႉ လုၵ်ႈလဵင်ႉ လၢင်း၊ပေႃး မၼ်း ပႂ်ႉထိင်း တူဝ်ၸဝ်ႈၵဝ်ႇ လႄႈ တႄႇ ယူႇ ၼႂ်း တၢင်းယုမ်ႇမၢတ်ႈ၊ၼႂ်း တၢင်းႁၵ်ႉ မႅတ်ႈတႃႇ၊ဢိၵ်ႇတင်း ၼႂ်း တၢင်း ဢၼ် မူတ်းၸၢင်ႇ ပႃး ဢဵင်ႇ သရေႇ ၼၼ်ႉ ဢေႃႈ။
Copyright
Learn More


text:
1မိူဝ်ႈ ယၢမ်း ၼၼ်ႉ၊ၸဝ်ႈၽႃႉ ႁေႇရူတ်ႈ၊လႆႈ ငိၼ်း ၶၢဝ်ႇ ၸဝ်ႈ ယေႇသု၊လႄႈ လၢတ်ႈ တီႈ ၵူၼ်းဢွၼ်ႇ မၼ်း တင်းလၢႆ လႄႈ ဝႃႈ၊- 2"ၵေႃႉ ၼႆႉ ပဵၼ် သြႃႇ ယူဝ်းႁၢၼ်ႇ၊ဢၼ် ပၼ် မၢင်ႇၵလႃႇ ပပ်ႉတိၸမ်ႇ ၼၼ်ႉ ဢမၢၼ်ႇၶၼ်ပဵၼ် လႄႈ မၼ်း လုၵ်ႉ ၶိုၼ်းလိပ်း မႃး သေယဝ်ႉ ၸင်ႇ၊မီး တၼ်းၶူဝ်း ႁဵတ်း တၢင်း ဢၼ် လၢၵ်ႇ ဢၼ် လၢႆး ထၼ်ႇ ၼႆႉ ယဝ်ႉ၊" ဝႃႈ ၼင်ႇ ၼႆ ဢေႃႈ။ 3ၵွပ်ႈသင် လႄႈ ဝႃႈၼႆ ၸမ်ႉ၊မိူဝ်ႈ ဢွၼ်တၢင်း ၼၼ်ႉ ၶုၼ် ႁေႇရူတ်ႈ၊ၼၼ်ႉ၊လႆႈ တိမတ်ႉ ဢဝ် သြႃႇ ယူဝ်းႁၢၼ်ႇ၊လႄႈ သႂ်ႇ ထွင်ႇ ဝႆႉ၊ၵွပ်ႈပိူဝ်ႈ ၼၢင်း ႁေႇရူဝ်းတိ၊ဢၼ် ပဵၼ် မေး ၼွင်ႉၸၢႆး မၼ်း ၽိလိပ်ႉပု၊ၼၼ်ႉ ဢေႃႈ။- 4ၵွပ်ႈ လူၺ်ႈ လွင်ႈ ၼႆႉ၊သြႃႇ ယူဝ်းႁၢၼ်ႇ၊လႆႈ လၢတ်ႈ တီႈ ၶုၼ် ႁေႇရူတ်ႈ၊လႄႈ ဝႃႈ၊ "ၸဝ်ႈႁဝ်း ဢမ်ႇ ထုၵ်ႇလီ သိမ်းဢဝ် ၼၢင်း ႁေႇရူဝ်းတိ၊ႁႂ်ႈလႆႈ ပဵၼ် မေး ၸဝ်ႈ၊" ဝႃႈ ၼင်ႇ ၼႆ ၼၼ်ႉ ယဝ်ႉ။- 5ၶုၼ် ႁေႇရူတ်ႈ၊ၶႂ်ႈ ဢဝ် သြႃႇ ယူဝ်းႁၢၼ်ႇ၊တၢႆ သေၵေႃႈ ၵွပ်ႈပိူဝ်ႈ ၵူၼ်း မဵဝ်း ၵျူး၊ၶဝ် ထၢင်ႇ သြႃႇ ယူဝ်းႁၢၼ်ႇ၊ပဵၼ် ပရေႃးၽႅတ်ႈ ပႃး ၼိုင်ႈ ၼၼ်ႉ၊ၶုၼ် ႁေႇရူတ်ႈ၊ၵူဝ် လႄႈ ယိူၼ်ႉ ဝႆႉ ဢေႃႈ။ 6ၼႂ်း ဝၼ်း ၶၢမ်ႇပွႆး ဝၼ်း ဢၼ် ၶုၼ် ႁေႇရူတ်ႈ၊ၵိူတ်ႇလဵင်ႉ ၼၼ်ႉ၊လုၵ်ႈယိင်း ၼၢင်း ႁေႇရူဝ်းတိ၊ၵႃႈ ဝႅၼ် ၼႂ်း ပၢင်ပွႆး လႄႈ ထုၵ်ႇမႅၼ်ႈ ၸႂ် ၶုၼ် ႁေႇရူတ်ႈ၊ၼႃႇ လူင်လၢင်၊- 7ထၢၼ်ႈပေႃး တိူင်ႇၵၢဝ်ႇ ဝႆႉၵတိ သဵတ်ႈၸႃႇ လႄႈ ဝႃႈ၊ "ၵႃႈ ဢၼ် မႂ်း ယွၼ်း ၼၼ်ႉ ၵဝ် တၵ်း ပၼ် ဢေႃႈ၊" ဝႃႈ ၼင်ႇ ၼႆ ဢေႃႈ။ 8ၸွမ်းၼင်ႇ ဢၼ် မႄႈ မၼ်း ၸႂ်ႉ ယွၼ်း ၼၼ်ႉ၊မၼ်း ၵေႃႈ လဝ်ႈ ယွၼ်း လႄႈ ဝႃႈ၊ "ဢဝ် ၵွၵ်းႁူဝ် သြႃႇ ယူဝ်းႁၢၼ်ႇ၊ဢၼ် ပၼ် မၢင်ႇၵလႃႇ ပပ်ႉတိၸမ်ႇ ၼၼ်ႉ၊သႂ်ႇ ၵႃႈၼႂ်း ပၢၼ်ႉ သေလႄႈ ပၼ် ၵဝ်ၶႃႈ တီႈ ၼႆႈ ၵမ်းလဵဝ် သေၵမ်း တီႈၶႃႈ၊" ဝႃႈ ၼင်ႇ ၼႆ ဢေႃႈ။ 9ၶုၼ် ႁေႇရူတ်ႈ၊တူၵ်းၸႂ် ၼႃႇ လူင်လၢင် ဢေႃႈ။ ၵူၺ်းၵႃႈ၊ပိူဝ်ႈ ဢၼ် မၼ်း လႆႈ တိူင်ႇၵၢဝ်ႇ ဝႆႉၵတိ သဵတ်ႈၸႃႇ ၽၢႆႇၼႃႈ ၶႅၵ်ႇ ပွႆး တင်းလၢႆ ယဝ်ႉ ၼၼ်ႉ၊ဢမ်ႇ ၸၢင်ႈ ႁဵတ်း ၸိူဝ်ႉႁိုဝ် ယဝ်ႉ လႄႈ ပူင်ဢမိင်ႉ ႁႂ်ႈ ဢဝ် ပၼ် ဢေႃႈ။- 10ပိူဝ်ႈ ၼႆ လႄႈ သြႃႇ ယူဝ်းႁၢၼ်ႇ၊လႆႈ ၶၢမ်ႇ တၢင်း ဢၼ် တႅပ်း ႁူဝ် ၵႃႈၼႂ်း ထွင်ႇ ဢေႃႈ။- 11ၵွၵ်းႁူဝ် ၼၼ်ႉ ၵေႃႈ၊သႂ်ႇ ၵႃႈၼႂ်း ပၢၼ်ႉ သေလႄႈ ဢဝ် ပၼ် တီႈ ၼၢင်းယိင်း ဢွၼ်ႇ ၼၼ်ႉ သေယဝ်ႉ၊ၼၢင်းယိင်း ဢွၼ်ႇ ၼၼ်ႉ ၵေႃႈ၊ ဢဝ် ပၼ် တီႈ မႄႈ မၼ်း သေ ဢေႃႈ။- 12တပႄး သြႃႇ ယူဝ်းႁၢၼ်ႇ၊တင်းလၢႆ၊မႃး ဢဝ် တူဝ်တၢႆ ၼၼ်ႉ သၢင်းၵျူဝ်ႇ ယဝ်ႉ ၸင်ႇ၊ဢွၼ်ၵၼ် ၵႂႃႇ မွၵ်ႇလၢတ်ႈ တီႈ ၸဝ်ႈ ယေႇသု၊ဢေႃႈ။ 13မိူဝ်ႈ ဢၼ် ၸဝ်ႈ ယေႇသု၊လႆႈ ငိၼ်း ၶၢဝ်ႇ သြႃႇ ယူဝ်းႁၢၼ်ႇ၊ယဝ်ႉ ၼၼ်ႉ ၸိုင်၊ဢွၵ်ႇ သေ ၵႃႈတီႈ ၼၼ်ႈ လႄႈ ၶီႇႁိူဝ်း ၵႂႃႇ ၵႃႈတီႈ ဢၼ် သဵတ်ႇ ၵူၼ်း ယဵၼ် ၵူၼ်း ဢေႃႈ။ ၵူၺ်းၵႃႈ၊ ၵူၼ်း ၼမ်ၼႃႇ လႆႈ ငိၼ်း လႄႈ ဢွၼ်ၵၼ် ဢွၵ်ႇ ဝၢၼ်ႈ ဢွၵ်ႇ ဝဵင်း ၶဝ် ပႆ တိၼ် ၵႂႃႇၸူး မၼ်းၸဝ်ႈ ဢေႃႈ။- 14မိူဝ်ႈ ဢၼ် မၼ်းၸဝ်ႈ ဢွၵ်ႇ ႁိူဝ်း ၶိုၼ်ႈ ၵွင်း မႃး သေယဝ်ႉ၊ႁၼ် ၵူၼ်းပဵၼ် မူႇ ပဵၼ် ၽုင် ၼမ်ၼႃႇ ၼၼ်ႉ ၸိုင်၊မၼ်းၸဝ်ႈ မီး ၸႂ် ဢၼ် ဢဵတ်းလူ ၼႃႇ လႄႈ ႁႂ်ႈ တၢင်းၶႆႈတၢင်းပဵၼ် ၶဝ် ၵႃႈမီး တင်းသဵင်ႈတင်းလူင် ၸိုၼ်ႈ ႁၢႆ ဢေႃႈ။ 15မိူဝ်ႈ ဢၼ် ထိုင် ၶိင်ႇ ႁူဝ်ၶမ်ႈ ၸိုင်၊တပႄးၸဝ်ႈ တင်းလၢႆ သုတ်ႉ ၸူး တီႈ မၼ်းၸဝ်ႈ လႄႈ လဝ်ႈလၢတ်ႈ ဝႃႈ၊ "ၶိင်ႇ ၶဝ်ႈၶမ်ႈ ပူၼ်ႉ ၶႃႈ ယဝ်ႉ။ တီႈ ၼႆႈ ပဵၼ် ဢၼ် သဵတ်ႇ ၵူၼ်း ယဵၼ် ၵူၼ်း လႄႈ ထုၵ်ႇလီ ပွႆႇ ၵူၼ်း ၸိူဝ်း ၼႆႉ မိူဝ်း ၵႂႃႇ ၵႃႈတီႈ ဝၢၼ်ႇ ႁိမ်းႁွမ်း ႁႂ်ႈ ၶဝ် လႆႈ သိုဝ်ႉ ၵိၼ်ဢိမ်ႇ တွင်ႉ ၶဝ် ၶႃႈ ဢေႃႈ၊" မိူဝ်ႈ ဢၼ် ဝႃႈ ၼင်ႇ ၼႆ ၸိုင်။ 16ၸဝ်ႈ ယေႇသု၊ၶိုၼ်း လၢတ်ႈ လႄႈ ဝႃႈ၊ "ၶဝ် ဢမ်ႇ လူဝ်ႇ ၵႂႃႇ ယဝ်ႉ။ ၵႃႈ ဢၼ် သူ မီး ၼၼ်ႉ ဢဝ် လဵင်ႉ ပၼ် ၶဝ် တႃႉ၊" ဝႃႈ ၼင်ႇ ၼႆ ဢေႃႈ။ 17တပႄးၸဝ်ႈ ၸိူဝ်း ၼၼ်ႉ ၵေႃႈ လၢတ်ႈ လႄႈ ဝႃႈ၊ "ႁဝ်းၶႃႈ မီး ၶဝ်ႈမုၼ်း ႁႃႈ ႁူၺ်ႇ ဢိၵ်ႇတင်း ပႃ သွင် တူဝ် ၵူၺ်း ၶႃႈ ဢေႃႈ။" ဝႃႈ ၼင်ႇ ၼႆ လႄႈ။ 18ၸဝ်ႈ ယေႇသု၊ၵေႃႈ ဝႃႈ၊ "ဢဝ် မႃး ပၼ် ၵဝ် တႃႉ၊" ဝႃႈ ၼင်ႇ ၼႆ ဢေႃႈ။- 19မၼ်းၸဝ်ႈ ၸင်ႇ ပၼ် ဢမိင်ႉ ႁႂ်ႈ ၵူၼ်း ဢၼ် ၸု ဢၼ် တုမ် ၸိူဝ်း ၼၼ်ႉ၊ ၼင်ႈ ၵႃႈၼိူဝ် ပၢင်ႇ ယိူဝ်ႈ ၶဵဝ် သေယဝ်ႉ၊ဢဝ် ၶဝ်ႈမုၼ်း ႁႃႈ ႁူၺ်ႇ ဢိၵ်ႇတင်း ပႃ သွင် တူဝ် ၼၼ်ႉ သေလႄႈ၊ႁႅၼ် ၶိုၼ်ႈ ၵႃႈၼိူဝ် ၽႃႉၵၢင်ႁၢဝ် လႄႈ ယွင်ႈယေႃး တၢင်ႇၵျေးၸူး ပုၼ်ႈ တၢင်းၵိၼ် ၼၼ်ႉ ဢေႃႈ။ ဝၢႆး ၼၼ်ႉ၊မၼ်းၸဝ်ႈ ၵေႃႈ ဝိတ်း ၶဝ်ႈမုၼ်း ၼၼ်ႉ ပၼ် တီႈ တပႄးၸဝ်ႈ ၸိူဝ်း ၼၼ်ႉ၊ႁႂ်ႈ ၵႂႃႇ မႅင်ႇ ပၼ် တီႈ မူႇၵူၼ်း တင်းလၢႆ ဢေႃႈ။- 20မိူဝ်ႈ ၼၼ်ႉ၊ၵူၼ်း ၵူႈ ၵေႃႉ လႆႈ ၵိၼ်ဢိမ်ႇ တွင်ႉ ယဝ်ႉ လႄႈ တပႄးၸဝ်ႈ ၸိူဝ်း ၼၼ်ႉ ၶိုၼ်း ၵဵပ်း ၸု ၵဵပ်း သိမ်း ၶဝ်ႈမုၼ်း ဢၼ် လိူဝ် ၼၼ်ႉ လႆႈ သိပ်း သွင် ပဵတ်ႈ ဢေႃႈ။- 21ၵူၼ်း ဢၼ် ၵိၼ် ၸိူဝ်း ၼၼ်ႉ ဢမ်ႇ ၼပ်ႉဢၢၼ်ႇ ပႃး မႄႈယိင်း တင်း လုၵ်ႈဢွၼ်ႇ လႂ်၊ၵူၼ်းၸၢႆး လူင် ၵူၺ်းၵူၺ်း မီး ႁႃႈ ႁဵင် ၵေႃႉ ၸမ် ၸမ် ဢေႃႈ။ 22လိုၼ်း ၼၼ်ႉ၊ယၢမ်း မိူဝ်ႈ ဢၼ် ၸဝ်ႈ ယေႇသု၊ပွႆႇ ၵူၼ်း ဢၼ် ၸု ဢၼ် တုမ် တင်းလၢႆ မိူဝ်း ၵႂႃႇ ယူႇ ၼၼ်ႉ မၼ်းၸဝ်ႈ သင်ႇ လၢတ်ႈ ႁႂ်ႈ တပႄးၸဝ်ႈ တင်းလၢႆ၊ၶီႇႁိူဝ်း ၶၢမ်ႈ ၵႂႃႇ ၽၢႆႇပုၼ်ႉ ၼမ်ႉ ၼွင် ဢွၼ်တၢင်း မၼ်းၸဝ်ႈ ၵမ်းလဵဝ် ဢေႃႈ။- 23ဝၢႆးသေ ၵူၼ်း ၸိူဝ်း ၼၼ်ႉ ဢွၵ်ႇ ပူၼ်ႉ ၵႂႃႇ ယဝ်ႉ ၸင်ႇ၊မၼ်းၸဝ်ႈ ပႃးလဵဝ် ၵူၺ်း ၶိုၼ်ႈ ၵႂႃႇ ၵႃႈၼိူဝ် လွႆ ႁႂ်ႈလႆႈ သူးတွင်း လႄႈ၊ ၶမ်ႈ ၼၼ်ႉ ၸဝ်ႈ ယေႇသု၊မီး ယူႇ တီႈ ၼၼ်ႈ ပႃးလဵဝ် ၵူၺ်း ဢေႃႈ။- 24ၽွင်းယၢမ်း ၼၼ်ႉ၊ႁိူဝ်း ဢွၵ်ႇ ၵႂႃႇ မီး ယူႇ ၼႂ်း ၵၢင် ၼွင် ယဝ်ႉ လႄႈ ၵွပ်ႈပိူဝ်ႈ လူမ်း ဢမ်ႇထုၵ်ႇ ၼၼ်ႉ လႆႈ ၶၢမ်ႇ တၢင်း ဢၼ် လႅင်းၼမ်ႉ ၶွၼ်း ၶႅၼ်း ထိပ်ႇ ၽင်ႈ ႁႅင်း ၼႃႇ လူင်လၢင် ဢေႃႈ။ 25ၶိင်ႇတဵင်ႈၶိုၼ်း ၸၢႆႉ ဢၼ် ႁႆႇ သၢမ် မွင်း လိူဝ် ၼၼ်ႉ မၼ်းၸဝ်ႈ ပႆ ၵႃႈၼိူဝ် ၽိဝ် ၼမ်ႉ ၵႂႃႇၸူး ၶဝ် ဢေႃႈ။- 26မိူဝ်ႈ ဢၼ် ၶဝ် ႁၼ် မၼ်းၸဝ်ႈ ပႆ ၵႃႈၼိူဝ် ၽိဝ် ၼမ်ႉ မႃး ယူႇ ၸိူဝ်ႉ ၼင်ႇ ၼၼ် ၼၼ်ႉ ၸိုင်၊ၶဝ် ထၢင်ႇ ပဵၼ် ၽဵတ်ႇ လႄႈ တူၵ်းၸႂ် ၵူဝ်ႁႄ ၼႃႇ လႄႈ ပၢဝ်ႇ သႅၼ်ႇ ဢေႃႈ။ 27ၸဝ်ႈ ယေႇသု၊ၵေႃႈ လၢတ်ႈ လႄႈ ဝႃႈ၊ "ဝႆႉၸႂ် ႁတ်းႁၢၼ် တႃႉ၊ပဵၼ် ၵဝ် ဢိူဝ်း၊ယႃႇပေ ၵူဝ်၊" ဝႃႈ ၼင်ႇ ၼႆ ဢေႃႈ။ 28မိူဝ်ႈ ၼၼ်ႉ၊ပေႇတရု၊ၵေႃႈ လၢတ်ႈ လႄႈ ဝႃႈ၊ "ၸဝ်ႈႁဝ်း ပေႃး ပဵၼ် ၸဝ်ႈႁဝ်း တႄႉ ၸိုင်၊ပၼ် ဢၶႂၢင်ႉ ႁႂ်ႈ ၵဝ်ၶႃႈ ပႆ ၵႃႈၼိူဝ် ၽိဝ် ၼမ်ႉ ၵႂႃႇၸူး ၸဝ်ႈႁဝ်း သေၵမ်း ၶႃႈ၊" ဝႃႈၼႆ လႄႈ။ 29မၼ်းၸဝ်ႈ ၵေႃႈ ဝႃႈ၊ "မႃး တႃႉ" ဝႃႈ ၼင်ႇ ၼႆ ဢေႃႈ။ ပေႇတရု၊ဝႅၼ် လူင်း ႁိူဝ်း ၵမ်းလဵဝ် လႄႈ ပႆ ၵႃႈၼိူဝ် ၽိဝ် ၼမ်ႉ ၵႂႃႇၸူး မၼ်းၸဝ်ႈ ဢေႃႈ။- 30ယၢမ်း မိူဝ်ႈ ဢၼ် မၼ်း ၶုၵ်းၸႂ်လႆႈ လူမ်း ႁႅင်း ၼႃႇ ၼၼ်ႉ ၸိုင်၊မီး ၸႂ် ၵူဝ် လႄႈ ဢၢင်ႈ တၵ်း ၸူမ်ၼမ်ႉ ၵႂႃႇ ဢေႃႈ။ မၼ်း ၸင်ႇ ႁွင်ႉ ပၢဝ်ႇ လႄႈ ဝႃႈ၊ "ၵႄႇသႄႇ သေၵမ်း ၶႃႈ။ ၸဝ်ႈ၊" ဝႃႈ ၼင်ႇ ၼႆ လႄႈ။ 31ၸဝ်ႈ ယေႇသု၊ယိုၼ်း မိုဝ်း ယိပ်း ဢဝ် ၵမ်းလဵဝ် လႄႈ လၢတ်ႈ ဝႃႈ၊ "ၵေႃႉ ဢၼ် တၢင်းယုမ်ႇမၢတ်ႈ ၵေႇ ၼႆႉ႟။ ႁဵတ်းသင် လႄႈ မႂ်း ယုမ်ႇ ၶိုင်ႈၼိုင်ႈ ဢမ်ႇ ယုမ်ႇ ၶိုင်ႈၼိုင်ႈ ၼင်ႇ ႁိုဝ်၊" ဝႃႈ ၼင်ႇ ၼႆ ဢေႃႈ။ 32မိူဝ်ႈ ဢၼ် ၶဝ် သွင် ၵေႃႉ ၶဝ်ႈ ၵႃႈၼႂ်း ႁိူဝ်း ယဝ်ႉ ၼၼ်ႉ၊လူမ်း ၵေႃႈ ထၢတ်ႇယဵၼ် ၵႂႃႇ ၵမ်းလဵဝ် ဢေႃႈ။- 33တပႄးၸဝ်ႈ ဢၼ် မီး ၼႂ်း ႁိူဝ်း ၸိူဝ်း ၼၼ်ႉ ဢွၼ်ၵၼ် ၶုပ်ႉမူပ်ႇ ဝႆႈ မၼ်းၸဝ်ႈ လႄႈ လၢတ်ႈ ဝႃႈ၊ "ၸဝ်ႈႁဝ်း ပဵၼ် လုၵ်ႈၽြႃးပဵၼ်ၸဝ်ႈ ဢမၢၼ်ႇ တီႈၶႃႈ ဢေႃႈ၊" ဝႃႈ ၼင်ႇ ၼႆ ဢေႃႈ။ 34ၶဝ် ၶၢမ်ႈ ၵႂႃႇ ၽၢႆႇပုၼ်ႉ ၽင်ႇ ၼမ်ႉ ၼွင် လႄႈ ႁွတ်ႈထိုင် ၵႃႈတီႈ မိူင်း ၵိၼ်ႇၼီႇၸရိတ်ႈ၊ဢေႃႈ။- 35ၵူၼ်းမိူင်း ၼၼ်ႉ၊ႁုၸၵ်း ၸဝ်ႈ ယေႇသု၊လႄႈ ၶဝ် ပၼ် ၶၢဝ်ႇငၢဝ်း ၵႂႃႇ ၵႃႈတီႈ ဝၢၼ်ႈ ဝဵင်း ဢၼ် မီး ႁိမ်းႁွမ်း ၵူႈတီႈၵူႈလႅၼ် သေလႄႈ ပိူၼ်ႈ ဢွၼ်ၵၼ် ဢဝ် ၵူၼ်းၶႆႈၵူၼ်းပဵၼ် ၼမ်ၼႃႇ၊မႃး ၸူး တီႈ မၼ်းၸဝ်ႈ ဢေႃႈ။- 36ၶဝ် ဢွၼ်ၵၼ် ယွၼ်း ႁႂ်ႈ ဢဝ် ၵူၼ်းၶႆႈၵူၼ်းပဵၼ် ၸိူဝ်း ၼၼ်ႉ၊ လႆႈ တိူဝ်ႉ ယိပ်း ပိၵ်ႇသိူဝ်ႈ မၼ်းၸဝ်ႈ ၵူၺ်း ဢေႃႈ။ ၵေႃႉ ဢၼ် လႆႈ တိူဝ်ႉ လႆႈ ယိပ်း ၵေႃႈ ၸိုၼ်ႈ ႁၢႆ ၵႂႃႇ ၵူႈ ၵေႃႉ ဢေႃႈ။
Copyright
Learn More


text:
Basic Information
Google Play Rating history and histogram
Changelog
- Aug 29, 2014 Installs 1,000+ installs
- Apr 23, 2014 Installs 500+ installs
- Jan 19, 2014 Installs 100+ installs
- Jan 4, 2014 Installs 50+ installs
- Dec 20, 2013 New App Version 1.0 in News & Magazines for Free
Developer information
Description
ႁူင်းပွႆႇသဵင်ၽူႈတွႆႇႁွၵ်ႈ SHAN Radio Online - ၶၢၼ်ၾၢၵ်ႇတၢင်တူဝ် သဵင်ႁူဝ်ၸႂ်ၵူၼ်းမိူင်း ဢမ်ႇၵိူင်း ဝၢင်ႇဝိူဝ်ႈ သႅၼ်ႇပိူဝ်ႈတွႆႇပူၵ်း ႁႃၸူၵ်းပိုတ်ႇဢွၵ်ႇ သိုပ်ႇဝွၵ်ႇပိုၼ်ၽႄႈ လိမ်ႇသႄႈ တိုၵ်းၼူၵ်ႇ တူၵ်ႇၶၢဝ်ႇတွႆႇႁွၵ်ႈ ငွၵ်ႈႁူဝ်တိုၼ်ႇလုၵ်ႉ ႁုၵ်ႉၸၼ်တိုဝ်ႉတၢင်း လၢင်းၸွမ်းၼႅင်ႈၶၢဝ်ႇ ပိုၼ်ၽၢဝ်ႇထိုင်ႁူပီႈၼွင်ႉတႆး ။
ၵပ်းသိုပ်ႇမူၼ်ႉမႄး ၸိၸမ်ႈ ၼႄတၢင်း လၢႆးၵၢၼ်ၶၢဝ်ႇၽူႈတွႆႇႁွၵ်ႈႁဝ်းၶႃႈလႆႈတီႈ ဢီးမေလ်း [email protected] လႆႈယူႇဢေႃႈ။ ယိၼ်းလီႁပ်ႉထွမ်ႇ တၢင်းႁၼ်ထိုင်ၵူႈၵေႃႉ ယူႇၶႃႈ။
Cr : Saihsuahan


text:
1မိူဝ်ႈ ၼၼ်ႉ၊မီး ၵူၼ်း ၵေႃႉ ၼိုင်ႈ ဢၼ် ၶဝ်ႈပႃး ၼႂ်း ၵိူင်း ၽႃႇရိသႄး၊ၶဝ်၊ဢၼ် လႆႈ ၸိုဝ်ႈ ၼိၵေႃးတိၼ်ႇ၊ဢၼ် ပဵၼ် ၶုၼ်လုမ်း ၵူၼ်း မဵဝ်း ၵျူး၊ၶဝ် ၼၼ်ႉ ဢေႃႈ။- 2မီး ၶိုၼ်း ၼိုင်ႈ၊မၼ်း မႃး ၸူး ၸဝ်ႈ ယေႇသု၊လႄႈ လၢတ်ႈ ဝႃႈ၊ "သြႃႇ ၸဝ်ႈ၊ႁဝ်းၶႃႈ ႁု လွင်ႈ ဢၼ် ၸဝ်ႈႁဝ်း ပဵၼ် ၸဝ်ႈ သြႃႇလူင် ဢၼ် လုၵ်ႉ သေ ၵႃႈတီႈ ၽြႃးပဵၼ်ၸဝ်ႈ မႃး ၼၼ်ႉ ၶႃႈ ဢေႃႈ။ ၼိမိၵ်ႈ လၢၵ်ႈၶၼႃႇ ဢၼ် ၸဝ်ႈႁဝ်း ႁဵတ်း ၼႄ ၸိူဝ်း ၼႆႉ ပေႃး ၽြႃးပဵၼ်ၸဝ်ႈ ယင်း ဢမ်ႇ ပႃး ၸွမ်း ၸိုင်၊ၽူႈလႂ် သေၵေႃႉသေၵူၼ်း ဢမ်ႇ ႁဵတ်း ၼႄ လႆႈ ၶႃႈ ၵူၺ်း၊" ဝႃႈ ၼင်ႇ ၼႆ ဢေႃႈ။ 3ၸဝ်ႈ ယေႇသု၊ၶိုၼ်း လၢတ်ႈ လႄႈ ဝႃႈ၊ "ၵဝ် ဝႃႈ တီႈ ၸိုဝ်ႈ တီႈ ၸႂ်ႈ မၼ်း တီႈ မႂ်း ၸမ်ႉ၊ၽူႈလႂ် သေဢမ်ႇဝႃႈ၊ပေႃး ဢမ်ႇ လႆႈ ၶၢမ်ႇ တၢင်း ဢၼ် ၵိူတ်ႇလဵင်ႉ မႃး ထႅင်ႈ ပွၵ်ႈ ၼိုင်ႈ ၸိုင်၊တေ ဢမ်ႇ လႆႈ ႁၼ် မိူင်းၽြႃးပဵၼ်ၸဝ်ႈ၊" ဝႃႈ ၼင်ႇ ၼႆ ဢေႃႈ။ 4ၼိၵေႃးတိၼ်ႇ၊ၵေႃႈ လဝ်ႈလၢတ်ႈ လႄႈ ဝႃႈ၊ "ၵူၼ်း ဢၼ် ဢသၢၵ်ႈ ယႂ်ႇ ယဝ်ႉ ၼၼ်ႉ၊တေ ႁဵတ်း ၸိူဝ်ႉ ၼင်ႇ ႁိုဝ် ၶိုၼ်း ၵိူတ်ႇလဵင်ႉ လႆႈ ထႅင်ႈ ၶႃႈ။ ၸွင်ႇ မၼ်း ၸၢင်ႈ ၶိုၼ်း ၶဝ်ႈ ၵႃႈၼႂ်း တွင်ႉ မႄႈ မၼ်း ထႅင်ႈ ပွၵ်ႈ တီႈ သွင် လႄႈ ၶိုၼ်း ၵိူတ်ႇလဵင်ႉ မႃး ၶႃႈ ႁိုဝ်း၊" ဝႃႈ ၼင်ႇ ၼႆ ဢေႃႈ။ 5ၸဝ်ႈ ယေႇသု၊ၶိုၼ်း လၢတ်ႈ လႄႈ ဝႃႈ၊ "ၵဝ် ဝႃႈ တီႈ ၸိုဝ်ႈၸႂ်ႈ မၼ်း တီႈ မႂ်း ၸမ်ႉ၊ၽူႈလႂ် သေဢမ်ႇဝႃႈ၊ပေႃး ဢမ်ႇ လႆႈ ၶၢမ်ႇ တၢင်း ဢၼ် ၵိူတ်ႇလဵင်ႉ မႃး လူၺ်ႈ ၼမ်ႉ၊ဢိၵ်ႇတင်း ဝိၺိၺ်ႇ ၸဝ်ႈ ၸိုင်၊ဢမ်ႇ လႆႈ ၶဝ်ႈ ၵႃႈၼႂ်း မိူင်းၽြႃးပဵၼ်ၸဝ်ႈ။- 6ဢၼ် ၵိူတ်ႇလဵင်ႉ မႃး ၵႃႈတီႈ ၼိူဝ်ႉလိူတ်ႈ ၼၼ်ႉ၊ပဵၼ် ၼိူဝ်ႉလိူတ်ႈ ဢေႃႈ။ ဢၼ် ၵိူတ်ႇလဵင်ႉ မႃး ၵႃႈတီႈ ဝိၺိၺ်ႇ ၸဝ်ႈ ၼၼ်ႉ၊ပဵၼ် ဝိၺိၺ်ႇ ဢေႃႈ။- 7လွင်ႈတၢင်း ဢၼ် ၵဝ် လၢတ်ႈ လႄႈ ဝႃႈ၊ 'တၵ်း လႆႈ ၶၢမ်ႇ တၢင်း ဢၼ် ၶိုၼ်း ၵိူတ်ႇလဵင်ႉ ထႅင်ႈ' ဢၼ် ဝႃႈ ၼၼ်ႉ ယႃႇပေ ဢၢမ်း။- 8လူမ်း ၸိုင်၊ထူဝ်း ၵႂႃႇ ထူဝ်း မႃး ၵႃႈ ၼင်ႇ ဢၼ် မၼ်း ၶႂ်ႈ ထူဝ်း ၼၼ်ႉ ယူႇ ဢေႃႈ။ မႂ်း လႆႈ ငိၼ်း သဵင် ထူဝ်း မၼ်း သေၵေႃႈ၊မၼ်း လုၵ်ႉ သေ ၵႃႈတီႈလႂ် ထူဝ်း မႃး လႄႈ ထူဝ်း ၵႂႃႇ ၵႃႈတီႈလႂ် ၼၼ်ႉ မႂ်း ဢမ်ႇ ႁု။ မိူၼ် ၸိူဝ်ႉ ၼင်ႇ ၼၼ် ၵေႃႉ ဢၼ် ၵိူတ်ႇလဵင်ႉ မႃး ၵႃႈတီႈ ဝိၺိၺ်ႇ ၸဝ်ႈ ၼၼ်ႉ ၵေႃႈ၊ပဵၼ် ၸိူဝ်ႉ ၼင်ႇ ၼၼ် ယဝ်ႉ၊" ဝႃႈ ၼင်ႇ ၼႆ ဢေႃႈ။ 9ၼိၵေႃးတိၼ်ႇ၊သမ်ႉ လဝ်ႈလၢတ်ႈ ထႅင်ႈ လႄႈ ဝႃႈ၊ "လွင်ႈတၢင်း ၸိူဝ်း ၼႆႉ တၵ်း ပဵၼ် လႆႈ ၸိူဝ်ႉ ၼင်ႇ ႁိုဝ် ၶႃႈ၊" ဝႃႈ ၼင်ႇ ၼႆ လႄႈ၊- 10ၸဝ်ႈ ယေႇသု၊ၶိုၼ်း လၢတ်ႈ လႄႈ ဝႃႈ၊ "မႂ်း ပဵၼ် သြႃႇလူင် ၼႂ်း ၵူၼ်း မဵဝ်း ဢိသရေး၊တင်းလၢႆ ယူႇ လႄႈ၊ယင်း ဢမ်ႇ ႁု လွင်ႈတၢင်း ၼႆႉ ႁိုဝ်း။- 11ၵဝ် ဝႃႈ တီႈ ၸိုဝ်ႈၸႂ်ႈ မၼ်း တီႈ မႂ်း ၸမ်ႉ၊ႁဝ်း လၢတ်ႈ လွင်ႈတၢင်း ဢၼ် ႁဝ်း လႆႈ ႁု လႄႈ၊ၶၢမ်ႇသၢၵ်ႈသေႇ လွင်ႈတၢင်း ဢၼ် ႁဝ်း လႆႈ ႁၼ် ဢေႃႈ။ ၼႂ်းဝႃႈၼၼ် သေၵေႃႈ၊သူ ဢမ်ႇ ႁပ်ႉ ဢမ်ႇ ဢဝ် ၵႂၢမ်း သၢၵ်ႈသေႇ ႁဝ်း လႄႈ ယူႇ ဢေႃႈ။- 12မိူဝ်ႈ ဢၼ် ၵဝ် မွၵ်ႇလၢတ်ႈ သူ လွင်ႈ ၶိူင်ႈပိူင် လေႃးၵႃႉ လႄႈ ပေႃး သူ ယင်း ဢမ်ႇ ယုမ်ႇ ၸိုင်၊မိူဝ်ႈ ဢၼ် ၵဝ် မွၵ်ႇလၢတ်ႈ လွင်ႈ ၶိူင်ႈပိူင် မိူင်းၵၢင်ႁၢဝ် ၸိုင်၊သူ တေ ယုမ်ႇ လႆႈ ၸိူဝ်ႉ ၼင်ႇ ႁိုဝ်။- 13ၼွၵ်ႈ သေလုၵ်ႈၵူၼ်း၊ဢၼ် လုၵ်ႉ သေ ၵႃႈတီႈ မိူင်းၵၢင်ႁၢဝ် လူင်း မႃး ၼၼ်ႉ၊ဢမ်ႇ မီး ၽူႈလႂ် ၶိုၼ်ႈ ၵႂႃႇ ၵႃႈၼိူဝ် မိူင်းၵၢင်ႁၢဝ် ၵႂႃႇ သေၵေႃႉသေၵူၼ်း ဢေႃႈ။ 14"ၸိူဝ်ႉ ၼင်ႇ ဢၼ် မူဝ်းသေႇ၊ယုၵ်ႉ ငူး ဝႆႉ၊ၵႃႈၼႂ်း ထိူၼ်ႇ ၼၼ်ႉ၊လုၵ်ႈၵူၼ်း၊တၵ်း လႆႈ ၶၢမ်ႇ တၢင်း ဢၼ် ယုၵ်ႉ ဝႆႉ၊- 15ပုၼ်ႈ လွင်ႈ ၼင်ႇ ႁိုဝ် ၶဝ် ၸိူဝ်း ဢၼ် ယုမ်ႇမၢတ်ႈ မၼ်းၸဝ်ႈ ၵူႈ ၵေႃႉ ၼၼ်ႉ၊တၵ်း လႆႈ ဢသၢၵ်ႈ ထႃႇဝရႃႉ ဢေႃႈ၊" ဝႃႈ ၼင်ႇ ၼႆ ဢေႃႈ။- 16လွင်ႈ မၼ်း ၸမ်ႉ၊ၽြႃးပဵၼ်ၸဝ်ႈ ႁၵ်ႉ ၵူၼ်းလေႃးၵီႇ တင်းလၢႆ ၼႃႇ လူင်လၢင် ထၢၼ်ႈပေႃး ၸုၼ်ႉပႅတ်ႈ လုၵ်ႈၸၢႆး ၵေႃႉလဵဝ် ဢၼ် မၼ်းၸဝ်ႈ မီး ၼၼ်ႉ၊ပုၼ်ႈ လွင်ႈ ၼင်ႇ ႁိုဝ် ၶဝ် ၸိူဝ်း ဢၼ် ယုမ်ႇမၢတ်ႈ မၼ်းၸဝ်ႈ ၵူႈၵေႃႉၵူႈၵူၼ်း၊တၵ်း ဢမ်ႇ လႆႈ ႁွတ်ႈထိုင် တၢင်း လု တၢင်း လႅဝ် လႄႈ တၵ်း လႆႈ ဢသၢၵ်ႈ ထႃႇဝရႃႉ ၼၼ်ႉ ဢေႃႈ။- 17ၽြႃးပဵၼ်ၸဝ်ႈ ပွႆႇၸႂ်ႉ လုၵ်ႈၸဝ်ႈ မႃး ၼႂ်း လေႃးၵႃႉ ၼႆႉ၊ႁႂ်ႈလႆႈ ၸီႇယၢင်ႇ ဢပျတ်ႈ တီႈ ၵူၼ်းလေႃးၵီႇ တင်းလၢႆ ဢမ်ႇၸႂ်ႈ။ ပွႆႇၸႂ်ႉ မႃး ႁႂ်ႈ ၶဝ် လႆႈ ႁွတ်ႈထိုင် တၢင်း ဢၼ် ၵႄႇၶျွတ်ႈ ဢဝ် လူၺ်ႈ မၼ်းၸဝ်ႈ ဢေႃႈ။ 18ၵေႃႉ ဢၼ် ယုမ်ႇမၢတ်ႈ မၼ်းၸဝ်ႈ ၼၼ်ႉ၊တၵ်း ဢမ်ႇ လႆႈ ၶၢမ်ႇ တၢင်း ဢၼ် ၸီႇယၢင်ႇ ပၼ်တၢမ်ႇ ဢပျတ်ႈ။ ၵေႃႉ ဢၼ် ဢမ်ႇ ယုမ်ႇမၢတ်ႈ ၸမ်ႉ၊လႆႈ ၶၢမ်ႇ တၢင်း ဢၼ် ၸီႇယၢင်ႇ ပၼ်တၢမ်ႇ ဢပျတ်ႈ ယဝ်ႉ ယဝ်ႉ၊ၵွပ်ႈပိူဝ်ႈ မၼ်း ဢမ်ႇ ယုမ်ႇမၢတ်ႈ လုၵ်ႈၸဝ်ႈ သူႇလဵဝ် ၼၼ်ႉ ဢေႃႈ။- 19လွင်ႈတၢင်း ဢၼ် ၸီႇယၢင်ႇ ပၼ်တၢမ်ႇ ဢပျတ်ႈ ဢၼ် ဝႃႈ ၼၼ်ႉ ၸမ်ႉ၊ဢၼ် လႅင်း ၶဝ်ႈ မႃး ၵႃႈၼႂ်း လေႃး ၵႃႉ ၼႆႉ ယဝ်ႉ၊ၵွပ်ႈပိူဝ်ႈ ၵူၼ်း တင်းလၢႆ ၵမ်ၵျၢင်ႉ ဢၼ် ႁၢႆႉ ဢၼ် ႁုၵ်း လႄႈ ယင်း ၵျိူၵ်ႈ ႁၵ်ႉ ဢၼ် လပ်းသိင်ႇ ၼႃႇ သေ ဢၼ်လႅင်း ယူႇ ၼၼ်ႉ ဢေႃႈ။- 20ၶဝ် ၸိူဝ်း ဢၼ် ၵမ်ၵျၢင်ႉ ဢၼ် ႁၢႆႉ ဢၼ် ႁုၵ်း ၼၼ်ႉ၊ၸင်း ဢၼ်လႅင်း လႄႈ ၶဝ် ဢမ်ႇ မႃး ၸူး ဢၼ်လႅင်း၊ၵွပ်ႈပိူဝ်ႈ ၶဝ် ၵူဝ် ဢၼ် ႁၢႆႉ ဢၼ် ႁုၵ်း ၶဝ် တၵ်း ပေႃႇ ဢွၵ်ႇ ထၢင်ႇသႃး မႃး ၼၼ်ႉ ဢေႃႈ။- 21ၶဝ် ၸိူဝ်း ဢၼ် ၵမ်ၵျၢင်ႉ ဢၼ် ၸိုဝ်ႈ ဢၼ် ၸႂ်ႈ ၸမ်ႉ၊မႃး ၸူး ၵႃႈၼႂ်း ဢၼ်လႅင်း ယူႇ၊ၼင်ႇ ႁိုဝ် တၢင်း ၵမ်ၵျၢင်ႉ ဢၼ် မႅၼ်ႈ ၵၼ် တင်း ဢလူဝ်ႇ ၽြႃးပဵၼ်ၸဝ်ႈ၊တၵ်း လႆႈ ပေႃႇ ဢွၵ်ႇ ထၢင်ႇသႃး မႃး ၼၼ်ႉ ဢေႃႈ။ 22ဝၢႆးသေ ၼၼ်ႉ၊ၸဝ်ႈ ယေႇသု၊တင်း တပႄး မၼ်းၸဝ်ႈ တင်းလၢႆ၊ၵႂႃႇၸူး ၵႃႈတီႈ မိူင်း ယုတႃႉ၊ယဝ်ႉ ၸင်ႇ၊ယူႇ လူၺ်ႈ ၵၼ် တင်း ၶဝ် ၵႃႈတီႈ ၼၼ်ႈ လႄႈ ပၼ် မၢင်ႇၵလႃႇ ပပ်ႉတိၸမ်ႇ ယူႇ ဢေႃႈ။- 23သြႃႇ ယူဝ်းႁၢၼ်ႇ၊ၵေႃႈ ပၼ် မၢင်ႇၵလႃႇ ပပ်ႉတိၸမ်ႇ ယူႇ ၵႃႈတီႈ ဢေႇၼုၼ်ႇ၊တီႈ ဢၼ် ၸမ် ဝဵင်း သႃႇလိမ်း၊ၼၼ်ႉ၊ၵွပ်ႈပိူဝ်ႈ တီႈ ၼၼ်ႈ မီး ၼမ်ႉ ၼမ်ၼႃႇ ဢေႃႈ။ ၵူၼ်း တင်းလၢႆ ဢွၼ်ၵၼ် ၵႂႃႇၸူး ၵႃႈတီႈ မၼ်း လႄႈ၊မၼ်း ၵေႃႈ ပၼ် မၢင်ႇၵလႃႇ ပပ်ႉတိၸမ်ႇ တီႈ ၶဝ် ဢေႃႈ။- 24ၽွင်းယၢမ်း ၼၼ်ႉ သြႃႇ ယူဝ်းႁၢၼ်ႇ၊ဢမ်ႇ ပႆႇ လႆႈ တူၵ်းထွင်ႇ။ 25တပႄး သြႃႇ ယူဝ်းႁၢၼ်ႇ၊ၵမ်ႈၽွင်ႈ လႆႈ ထဵင် ၵၼ် တင်း ၵူၼ်း မဵဝ်း ၵျူး၊ၵေႃႉ ၼိုင်ႈ လူၺ်ႈ လွင်ႈ ဢၼ် မူတ်းသႂ် ၸွမ်းၼင်ႇ ထုင်းၸၢမ်ႇ ၽႃႇသႃႇ တြႃး ၼၼ်ႉ ဢေႃႈ။- 26ပိူဝ်ႈ ၼႆ လႄႈ ၶဝ် ၵႂႃႇၸူး သြႃႇ ယူဝ်းႁၢၼ်ႇ၊လႄႈ မွၵ်ႇလၢတ်ႈ ဝႃႈ၊ "သြႃႇ ႁဝ်း။ ၸဝ်ႈ ဢၼ် မီး ယူႇ လူၺ်ႈ ၵၼ် တင်း သြႃႇ ႁဝ်း ၽၢႆႇပုၼ်ႉ ၼမ်ႉ ယေႃးတၢၼ်ႇ၊လႄႈ သြႃႇ ႁဝ်း ၵႆႉ လၢတ်ႈ လွင်ႈ မၼ်း ၼၼ်ႉ မႃး မီး ယူႇ ၵႃႈတီႈ ၼႆႈ သေ ပၼ် မၢင်ႇၵလႃႇ ပပ်ႉတိၸမ်ႇ ယူႇ ၶႃႈ ဢေႃႈ။ ၵူၼ်း တင်းသဵင်ႈတင်းလူင် ၵေႃႈ ႁွတ်ႈမႃး ၵႃႈတီႈ မၼ်း ၼၼ်ႉ ၶႃႈ ဢေႃႈ၊" ဝႃႈ ၼင်ႇ ၼႆ ဢေႃႈ။ 27သြႃႇ ယူဝ်းႁၢၼ်ႇ၊ၵေႃႈ လၢတ်ႈ လႄႈ ဝႃႈ၊ "ၵေႃႉလႂ် ၵူၼ်း လႂ် သေဢမ်ႇဝႃႈ၊ပေႃး ဢမ်ႇ လႆႈ လုၵ်ႉ သေ ၵႃႈတီႈ မိူင်းၵၢင်ႁၢဝ် ၼၼ်ႉ ပၼ် မႃး ၸိုင်၊မၼ်း ဢမ်ႇ ၸၢင်ႈ လႆႈ ႁပ်ႉ ၶၢမ်ႇ ဢဝ် ၵႃႈသင် ဢေႃႈ။- 28သူ ၶၢမ်ႇသၢၵ်ႈသေႇ ပၼ် ၵႂၢမ်း ဢၼ် ၵဝ် လၢတ်ႈ ဝႃႈ၊ၵဝ် ဢမ်ႇၸႂ်ႈ ၸဝ်ႈ ၶရိၸ်ႈ၊ၵူၺ်းၵႃႈ၊ပဵၼ် ၵေႃႉ ဢၼ် လႆႈ ၶၢမ်ႇ တၢင်း ဢၼ် ပွႆႇၸႂ်ႉ မႃး ဢွၼ်တၢင်း ၸဝ်ႈ ၶရိၸ်ႈ၊ဝႃႈၼႆ ၼၼ်ႉ ဢေႃႈ။- 29ၵေႃႉ ဢၼ် သွင်ႇ မၢင်ႇၵလႃႇ လူၺ်ႈ ၵၼ် တင်း လုၵ်ႈပႂ်ႉ မႂ်ႇ ၼၼ်ႉ ပဵၼ် လုၵ်ႈၶူၺ် မႂ်ႇ ဢေႃႈ။ ၵေႃႉသႄႈ ဢၼ် ယူႇ ၸမ် ႁိမ်း လုၵ်ႈၶူၺ် မႂ်ႇ လႄႈ ငိၼ်း ၵႂၢမ်း မၼ်း ယူႇ ၼၼ်ႉ လႆႈ သိူဝ်းပျေႃႇ ၼႃႇ လူင်လၢင်၊ပိူဝ်ႈ ဢၼ် လႆႈ ငိၼ်း သဵင် လုၵ်ႈၶူၺ် မႂ်ႇ ၼၼ်ႉ ဢေႃႈ။ တၢင်း ဢၼ် သိူဝ်းပျေႃႇ ၵဝ် ၼႆႉ လႆႈ ပျေႉၸုမ်ႇ ဝႆႉ မိူၼ် ၸိူဝ်ႉ ၼင်ႇ ၼၼ် ယဝ်ႉ။- 30ၸဝ်ႈ ၼၼ်ႉ တၵ်း လႆႈ ၶိုၼ်ႈယႂ်ႇ မႃး လႄႈ၊ၵဝ် တႄႉ၊တၵ်း လႆႈ သုတ်ႉယွမ်း ၵႂႃႇ ဢေႃႈ၊" ဝႃႈ ၼင်ႇ ၼႆ ဢေႃႈ။ 31ၸဝ်ႈ ဢၼ် လုၵ်ႉ သေ ၵႃႈတီႈ မိူင်းၵၢင်ႁၢဝ် ၵျွ လူင်း မႃး ၼၼ်ႉ ပဵၼ် ၸိၵ်း ပဵၼ် ၸွမ် ပိူၼ်ႈ တင်းသဵင်ႈတင်းလူင် ဢေႃႈ။ ၵေႃႉ ဢၼ် ပဵၼ် မႃး ၵႃႈတီႈ လိၼ်မိူင်း ၼႆႉ ၸိုင်၊ၸၢပ်ႈသႅင်ႇ ၵၼ် တင်း လိၼ်မိူင်း လႄႈ ၸၢင်ႈ လၢတ်ႈ လွင်ႈ လိၼ်မိူင်း ဢေႃႈ။ ၸဝ်ႈ ဢၼ် လုၵ်ႉ သေ ၵႃႈတီႈ ၼိူဝ် မိူင်းၵၢင်ႁၢဝ် ၵျွ မႃး ၼၼ်ႉ၊ပဵၼ် ၸိၵ်း ပဵၼ် ၸွမ် ပိူၼ်ႈ တင်းသဵင်ႈတင်းလူင် ဢေႃႈ။- 32ၸဝ်ႈ ၼၼ်ႉ ၶၢမ်ႇသၢၵ်ႈသေႇ လွင်ႈတၢင်း ၵႃႈ ၼင်ႇ ဢၼ် မၼ်းၸဝ်ႈ လႆႈ ႁၼ် လႆႈ ငိၼ်း ၵႃႈမီး သေၵေႃႈ၊ၽူႈလႂ် သေၵေႃႉသေၵူၼ်း ဢမ်ႇ ႁပ်ႉတုင်း ဢဝ် ၵႂၢမ်း သၢၵ်ႈသေႇ မၼ်းၸဝ်ႈ။- 33ၵေႃႉ ဢၼ် ႁပ်ႉတုင်း ဢဝ် ၵႂၢမ်း သၢၵ်ႈသေႇ မၼ်းၸဝ်ႈ ၼၼ်ႉ ၵေႃႈ၊လႆႈ တွၵ်ႇၸုမ်ႈ ဝႆႉ ဝႃႈ၊ၽြႃးပဵၼ်ၸဝ်ႈ ပဵၼ် ၽြႃး ဢၼ် ပႂ်ႉ သဵတ်ႈၸႃႇ ဢေႃႈ။- 34ၸဝ်ႈ ဢၼ် ၽြႃးပဵၼ်ၸဝ်ႈ ပွႆႇၸႂ်ႉ မႃး ၼၼ်ႉ ၸၢင်ႈ လၢတ်ႈ ၵႂၢမ်း ၽြႃးပဵၼ်ၸဝ်ႈ၊ၵွပ်ႈပိူဝ်ႈ ၽြႃးပဵၼ်ၸဝ်ႈ ပၼ် ဝိၺိၺ်ႇ ၸဝ်ႈ ဢၼ် ဢမ်ႇ မီး တီႈ တႅၵ်ႈ တီႈ တိူင်း ၼၼ်ႉ ဢေႃႈ။- 35ပေႃႈၸဝ်ႈ ႁၵ်ႉ လုၵ်ႈၸဝ်ႈ လႄႈ ဢဝ် ၵႃႈမီး တင်းသဵင်ႈတင်းလူင် ဢၢပ်ႈပၼ် ၼႂ်း မိုဝ်း မၼ်းၸဝ်ႈ ဢေႃႈ။- 36ၵေႃႉ ဢၼ် ယုမ်ႇမၢတ်ႈ လုၵ်ႈၸဝ်ႈ ၼၼ်ႉ လႆႈ ဢသၢၵ်ႈ ထႃႇဝရႃႉ ဢေႃႈ။ ၵေႃႉ ဢၼ် ဢမ်ႇ ထွမ်ႇဢဝ် လုၵ်ႈၸဝ်ႈ ၸမ်ႉ၊တၵ်း ဢမ်ႇ လႆႈ ထူပ်း ဢသၢၵ်ႈ ဢမ်ႇၵႃး၊ယင်း တၵ်း မီး ယူႇ တႂ်ႈ ဢပျတ်ႈ တၢမ်ႇ ဢၼ် ၽြႃးပဵၼ်ၸဝ်ႈ တၵ်း ပၼ် ၼၼ်ႉ ဢေႃႈ။
Copyright
Learn More


text:
ၵဵင်းတွင်း တေၸတ်းဝၼ်း ၶုၼ်သၢမ်လေႃး – ၼၢင်းဢူဝ်ႈပဵမ်ႇ ၶွပ်ႈတဵမ် 1002 ပီ
ပီႈၼွင်ႉၵဵင်းတွင်း တေႁူမ်ႈၵၼ် ၸတ်းပၢင်ၶုၵ်းထူပ်း ဝၼ်းၵိူတ်ႇပိုၼ်းၸိူင်းႁၵ်ႉ ၶုၼ်သၢမ်လေႃး ၼၢင်းဢူဝ်ႈပဵမ်ႇ ၶွပ်ႈတဵမ် 1002 ပီ တီႈဝၢၼ်ႈပႃႇသႃ ဝဵင်းၵဵင်းတွင်း ၸႄႈဝဵင်းမိူင်းၼၢႆး ၸိုင်ႈတႆးပွတ်းၸၢၼ်း ။
ဝၼ်းတီႈ 27-30/01/2017 ၵေႃလိၵ်ႈလၢႆး လႄႈၾိင်ႈငႄႈတႆး ဝဵင်းၵဵင်းတွင်း တေဢွၼ်ႁူဝ်ၼမ်းၼႃႈ ပီႈၼွင်ႉမိူင်းၵဵင်းတွင်း ၸတ်းႁဵတ်းပၢင်ပွႆး ၶုၵ်းထူပ်း ဝၼ်းၵိူတ်ႇပိုၼ်း “ဝၼ်းတၢင်းႁၵ်ႉတႆး” ၶုၼ်သၢမ် လေႃး လႄႈၼၢင်းဢူဝ်ႈပဵမ်ႇ ၶွပ်ႈၶူပ်ႇ 1,002 ပီ ဢွင်ႈတီႈဝၢင်းႁေႃၶုၼ်သၢမ်လေႃး တီႈဝၢၼ်ႈပႃႇသႃ ဝဵင်းၵဵင်းတွင်း ၸႄႈဝဵင်းမိူင်းၼၢႆး ၸႄႈတွၼ်ႈလၢင်းၶိူဝ်း ၸိုင်ႈတႆး ပွတ်းၸၢၼ်း ။
ယိူင်းဢၢၼ်း ဢၼ်ၸတ်းပၢင်ပွႆးၼႆႉ ႁႂ်ႈပဵၼ်ၵၢၼ်ႁဵတ်းတႃႇၼတၢင်းလီၼႃးမုၼ် ၸႅၵ်ႇဝၢၵ်ႈၵုသူလ် ၸူးထိုင်ဝိၺၢၼ်ႇ ၶႂၼ်ငဝ်း ၶုၼ်သၢမ်လေႃး လႄႈ ၼၢင်းဢူဝ်ႈပဵမ်ႇ။ ႁႂ်ႈပီႈၼွင်ႉတႆးတီႈၸမ်တီႈၵႆလႆႈမႃး ႁူပ်ႉထူပ်းမိုတ်ႈၵိုဝ်း ၸမ်ၸႂ်ၵၼ်၊ ႁႂ်ႈမၢဝ်ႇသၢဝ်တႆးမေႃႁၵ်ႉၵၼ် မၼ်ႈၵႅၼ်ႇၼႅၼ်ႈၼႃ ၊ ႁႂ်ႈႁၵ်ႉၵၼ် မိူၼ်ၼင်ႇၶုၼ်သၢမ်လေႃး လႄႈ ၼၢင်းဢူဝ်ႈပဵမ်ႇ – ၼၢင်းဢေးဢွင်ႇ လုၵ်ႈၸုမ်းၵေႃလိၵ်ႈလၢႆး ဝဵင်းၵဵင်းတွင်ႈ လၢတ်ႈၼႄတီႈၸုမ်းၶၢဝ်ႇၽူႈတွႆႇႁွၵ်ႈ ၼင်ႇၼႆ ။
“ ပၢင်ပွႆးၼႆႉၵေႃႈတေမီးႁႅၼ်းတၢၼ်း၊မူၼ်ႈၸႂ်ပၼ် တၢင်းၵႃႈ ၾိင်ႈထုင်းၸိူဝ်ၼႆႉ၊ ၽူႈႁွင်ႉၵႂၢမ်းၸိုဝ်ႈသဵင်ယႂ်ႇ တႄႉဢမ်ႇ လႆႈႁွင်ႉမွၵ်ႇ သေတႃႉ ၽူႈႁွင်ႉၵႂၢမ်းဢၼ် မႃးလူၺ်ႈ ၼမ်ႉၸႂ် ၶဝ်ၵေႃႈလႅပ်ႈတေမီးယူႇ ၵူၺ်းၵႃႈၽႂ်တေ မႃးၽွင်ႈၼႆ တႄႉပႆႇႁူႉ” ၼႆ ၼၢင်းဢေးဢွင်ႇသိုပ်ႇလၢတ်ႈ ။
ၵူၼ်းမိူင်းၵဵင်းတွင်း ၵမ်ႈၼမ်ယုမ်ႇယမ်ဝႃႈ ပေႃးၸတ်းပၢင်ပွႆးၸိူင်ႉၼႆၸိုင် ဝၢၼ်ႈမိူင်းတေ ၶိုၼ်ႈယႂ်ႇၵတ်းယဵၼ်မႃး ၼႆ။ ၼၢင်းၶမ်းဝႂ် ၵူၼ်းၵဵင်းတွင်း လၢတ်ႈၼႄၼင်ႇၼႆ-
“ ၸူဝ်ႈၸတ်းႁဵတ်းပၢင်ပွႆးဝၼ်းၵိူတ်ႇ ၶုၼ်သၢမ်လေႃး + ၼၢင်းဢူဝ်ႈပဵမ်ႇ မႃးၼႆႉ ဝၢၼ်ႈမိူင်းၵေႃႈၵတ်းယဵၼ်မႃး ယူႇငၢႆႈလူမ် ၸႂ်မႃး ပေႃးႁဝ်းယုမ်ႇယုမ်ႇယမ် ယမ်သေၵႂႃႇတိူင်ႇၵၢဝ်ႇၸိုင် ယိူင်းဢၢၼ်းၸၢင်ႈၸဵဝ်းတဵမ်ထူၼ်ႈ လိူဝ်ၼၼ်ႉ ပေႃးပဵၼ် မၢဝ်ႇ သၢဝ်ၵႂႃႇ ယွၼ်းသူးၵေႃႈတေႁၵ်ႉပႅင်းၵၼ် ” ဝႃႈၼႆ ။
ဝဵင်းၵဵင်းတွင်းၼႆႉ ယူႇၼႂ်းၸႄႈဝဵင်းမိူင်းၼၢႆး ၸႄႈတွၼ်ႈလၢင်းၶိူဝ်း ၸိုင်ႈတႆးပွတ်းၸၢၼ်း လူင်ပွင်ၸိုင်ႈမၢၼ်ႈ ယုၵ်ႉပဵၼ် ၵိင်ႇၸႄႈဝဵင်း မိူဝ်ႈပီ 2010 ။
ပိုၼ်းၶုၼ်သၢမ်လေႃး ၼၢင်းဢူဝ်ႈပဵမ်ႇ ၼႆႉ ၶူး သ ၶ ႁ ႁိုဝ် ၸၢႆးသႅင်ၸိုၼ်ႈ ၽူႈထတ်းလိၵ်ႈ ၸုမ်းၶၢဝ်ႇၽူႈတွႆႇႁွၵ်ႈ(သဵင်ႈၵမ်) ယၢမ်ႈတႅမ်ႈဝႆႉဝႃႈ – ၸွမ်းၼင်ႇၸဝ်ႈပၢႆးပိုၼ်း လၢႆလၢႆၸဝ်ႈ မွၵ်ႇလၢတ်ႈ တႅမ်ႈဝႆႉ ၼၼ်ႉ လိူၼ်သၢမ်မႂ်ႇ 3 ၶမ်ႈ ၊ ပဵၼ်ဝၼ်း ၶုၼ်သၢမ်လေႃး + ၼၢင်းဢူဝ်ႈပဵမ်ႇ ၊ ဢဝ်ႁဵတ်း ဝၼ်းတၢင်း ႁၵ်ႉတႆး ၵေႃႈလႆႈ ။ ၶိူဝ်းတႆးဢမ်ႇတၢပ်ႈလူ ယိူင်ႈႁဵတ်းၸွမ်း ၾိင်ႈထုင်းဝၼ်း တၢင်း ႁၵ်ႉ ၶွင်မိူင်းဝၼ်းတူၵ်း (ဝၼ်းဝႃးလဵၼ်းထႆႊ) ဢၼ်မႅၼ်ႈ ဝၼ်း လိူၼ်ၾႅပ်ႊၿိဝ်ႊရီႊ 14 ဝၼ်း ၵူႈပီၼၼ်ႉ – ၼႆယဝ်ႉ ။
ပိုၼ်းၸိူင်းၶုၼ်သၢမ်လေႃးၵဵင်းတွင်း ၸိုဝ်ႈယႂ်ႇလိုဝ်းလင် ၽႄႈလိူဝ်ပိူၼ်ႈ ႁူဝ်ၼိုင်ႈၼႂ်းဢပုမ်ႇတႆးတင်းသဵင်ႈ ။ ယႂ်းႁိုၼ် ၽိုၼ်ပပ်ႉၶုၼ်သၢမ်လေႃးၵဵင်းတွင်းၼႆႉ ယၢမ်ႈတွၼ်ႉငိၼ်းဝႃႈ ၶူးမေႃလိၵ်ႈ တႆး ၼၢင်းၶမ်းၵူႇ (လုၵ်ႈယိင်းၸဝ်ႈၵၢင်းသိူဝ်) ပဵၼ်ၵေႃႉတႅမ်ႈဝႆႉ ။ ပဵၼ်ပိုၼ်းၸိူင်းတၢင်းႁၵ်ႉသဝ်ႈမွင်ၽူဝ်မၢဝ်ႇမေး သၢဝ်မိူင်းၼိူဝ်မိူင်းတႂ်ႈ တၢႆၽၢတ်ႇၵၼ် ၊ သမ်ႉလႆႈ ႁၼ်ပႃး လွင်ႈယူႇ သဝ်းၵိၼ်သၢင်ႈ ၊ ၾိင်ႈႁိတ်ႈႁွႆး တႆးမိူဝ်ႈၵွၼ်ႇ ပူၼ်ႉမႃး 4-5 ပၢၵ်ႇပီမိူင်း ။
ၸိူင်းတၢင်းႁၵ်ႉၼႆႉ ပဵၼ်မဵတ်ႉတႃထမ်း ၊ ၵေႃႉမီးမဵတ်ႉတႃထမ်း ပဵၼ်ၵေႃႉဢၼ်ႁဵတ်းႁႂ်ႈၾိင်ႈၵူၼ်း ၵတ်း ယဵၼ် ။ ၵွပ်ႈၼၼ် ဝၼ်းတၢင်းႁၵ်ႉၼႆႉ ႁႂ်ႈပဵၼ်ဝၼ်းဢၼ် ၾိုၵ်းသူင်ႇမဵတ်ႉတႃႇပၼ်ၵူၼ်း တင်းလၢႆလႄႈ ႁႂ်ႈပဵၼ်ဝၼ်းႁဵတ်းၵၢၼ် ၽွၼ်းလီ ၸွႆႈၵၼ် ၼႂ်းၾိင်ႈၵူၼ်းတီႈလႂ် ဢွင်ႈၼၼ်ႉ ။
ၵၢၼ်သင်ၵေႃႈယဝ်ႉ ႁႅင်းၸႂ်ပဵၼ်ဢမ်းၼၢၸ်ႈ ၊ ဢမ်းၼၢၸ်ႈသမ်ႉမႃးတီႈသတ်ႉထႃး ၊ သတ်ႉထႃးသမ်ႉ ၵိုၵ်းပႃးၸႂ်ႁၵ်ႉ မဵတ်ႉတႃ – ၽူႈမီးပိုၼ်ႉႁူႉၼႂ်းတႆးၵေႃႉၼိုင်ႈ ၼႆ ၶူး သၶႁ ယၢမ်ႈတႅမ်ႈတိုၵ်းသူၼ်းဝႆႉၼင်ႇၼႆ ။
သိုပ်ႇဢၢၼ်ႇ
ၽူႈႁၢပ်ႇၵၢၼ်လူင်ပွင်ၸိုင်ႈ ၼႂ်းၸႄႈဝဵင်းသႅၼ်ဝီ ၵူႈႁွင်ႈၵၢၼ် သူင်ႇတူဝ်တႅၼ်း ၵႂႃႇလဵပ်ႈႁဵၼ်း ၵၢၼ်ၵူတ်ႇထတ်း ၵဵတ်ႉၼမ်ႉဢုၼ်ႇ သႅၼ်ဝီ
ၽူႈႁၢပ်ႇၵၢၼ်လူင်ပွင်ၸိုင်ႈမၢၼ်ႈ ၵူႈႁွင်ႈၵၢၼ် ၼႂ်းဝဵင်းသႅၼ်ဝီ ဢွၼ်ၵၼ်ၵႂႃႇလဵပ်ႈႁဵၼ်း ၵၢၼ်ၵူတ်ႇ ထတ်း ၶူဝ်းၵုၼ်ႇၵႃႉၶၢႆ တီႈၵဵတ်ႉၼမ်ႉဢုၼ်ႇ ၸႄႈဝဵင်းသႅၼ်ဝီ ။
ၸၢႆးဢွမ်လႅင်းဝၼ်း ၶွမ်ႊမတီႊ ၾၢႆႇလိူမ်ႈလႆႇၸႄႈဝဵင်းသႅၼ်ဝီ လၢတ်ႈဝႃႈ “ ယူႇတီႈၵႅမ်ၽူႈၸတ်း ၵၢၼ်ၾၢႆႇၵဵပ်းၶွၼ်ႇ ၽိတ်ႈမွၵ်ႇႁဝ်းၶႃႈၵႂႃႇၶဝ်ႈႁူမ်ႈလဵပ်ႈႁဵၼ်း။ မၼ်းၸၢႆး သပ်းလႅင်းၼႄ မိူၼ်ၼင်ႇ ၵၢၼ်လၵ်ႉ ၵႃႉမႆႉ၊ ယႃႈမဝ်းၵမ်၊ ၶူဝ်းၵုၼ်ႇၵႃႉၶၢႆ ၸိူဝ်းဢမ်ႇၶဝ်ႈၶႂၢင်ႈ တြႃးမၢၼ်ႈမႅၼ်ႈ ဢၼ်တေသူင်ႇၶၢႆၸူး မိူင်းၶႄႇလႄႈသင်၊ ၶူဝ်းၵုၼ်ႇ ဢၼ်တေတေႃႉၶဝ်ႈမႃးတၢင်းမိူင်း မၢၼ်ႈၼႆႉ လႄႈသင် ၼင်ႇႁိုဝ် ၵၢၼ်ၵႃႉၶၢႆ ၼွၵ်ႈမၢႆမီႈ ပေႃးတေလူတ်းလူင်းၵႂႃႇၼၼ်ႉ ၸင်ႇလႆႈမႃးတင်ႈ ၵဵတ်ႉၵူတ်ႇထတ်း တီႈၼႆႈ ထႅင်ႈ။ မိူဝ်ႈပူၼ်ႉမႃးၵေႃႈ တီႈၵဵတ်ႉၼႆႉ ယၢမ်ႈပဵၼ်တီႈ ၵူတ်ႇထတ်းမႃးယူႇ - ဢူးတႅတ်ႉထုၼ်းဢွင်ႇ လၢတ်ႈၼႄဝႃႈၼၼ်ဢေႃႈ” ဝႃႈၼႆ ။
သိုပ်ႇလၢတ်ႈထႅင်ႈဝႃႈ ၵဵဝ်ႇၵပ်းလွင်ႈၼႆႉ ပေႃးယူႇတီႈၶႃႈႁဝ်းဝႃႈၸိုင် ယွၼ်ႉပိုတ်ႇၵဵတ်ႉလၢၼ်ႇ ၼႆႉမႃးၶိုၼ်းသေ တေၸၢင်ႈႁဵတ်းႁႂ်ႈ လူတ်ႉတိတ်းၼမ်၊ ယွၼ်ႉဝႃႈ ယၢမ်းလဵဝ်ၼႆႉပဵၼ်ၶၢဝ်းလူတ်ႉ ၵႃးၵႂႃႇမႃးၼမ်” ဝႃႈၼႆ ။
ၵဵဝ်ႇၵပ်းလွင်ႈ ပိုတ်ႇၵဵတ်ႉတီႈၼမ်ႉဢုၼ်ႇၼႆႉသေ ယူႇတီႈၽူႈတႅၼ်းသၽႃး ပႃႇတီႇႁူဝ်သိူဝ် 40 ၵေႃႉ ဢွၼ်ၵၼ်လူင်းလၢႆးမိုဝ်း၊ သၢၼ်ၶတ်း တၢင်ႇထိုင်လူင်ပွင်ၸိုင်ႈမၢၼ်ႈ ႁႂ်ႈဝူၼ်ႉပၼ်လွင်ႈတေ ပိုတ်ႇၵဵတ်ႉၼႆႉ ၵိုင်ႇလီပိုတ်ႇ ဢမ်ႇၵိုင်ႇလီပိုတ်ႇ၊ ယဝ်ႉၵေႃႈ မၼ်းတေတုမ်ႉတိူဝ်ႉ ၽွၼ်းလီၵူၼ်းမိူင်း ၸိူင်ႉႁိုဝ် ၸဵမ်ၸိူဝ်းၼႆႉ ဝႃႈၼႆ ။
ၵဵတ်ႉၼမ်ႉဢုၼ်ႇၼႆႉ လႆႈပိုတ်ႇၵႂႃႇ ၼႂ်းဝၼ်းတီႈ 16/01/2017။ မိူဝ်ႈပၢၼ်ၸွမ်ပွင်ၸိုင်ႈ တဵင်းၸဵင်ႇ ၶိုၼ်ႈပဵၼ်လူင်ပွင်ၸိုင်ႈ ပီ 2010-2015 ၼၼ်ႉ လၢၼ်ႇ/ၵဵတ်ႉ ၼႂ်းမိူင်းႁူမ်ႈတုမ်မိူင်းမၢၼ်ႈ ပူတ်း /ယုၵ်ႉ လိူၵ်ႈပႅတ်ႈလၢႆတီႈ ၼႂ်းၼၼ်ႉ ပႃးတင်းလၢၼ်ႇၵဵတ်ႉ ၼမ်ႉဢုၼ်ႇၼႆႉ ဢၼ်ၼိုင်ႈ ။
သိုပ်ႇဢၢၼ်ႇ
သိုၵ်းလူင်ပွင်ၸိုင်ႈမၢၼ်ႈ ၸီႉသႂ်ႇႁႂ်ႈ SSPP/SSA ထွၼ်ဢွၵ်ႇတပ်ႉ ႁိမ်းဝဵင်းမိူင်းသူႈ သွင်ၾၢႆႇၶဵင်ႈၶႅင်ၵၢၼ်သိုၵ်းတေႃႇၵၼ်ၶိုၼ်း
တပ်ႉပၢင်သဝ်း SSPP/SSA တပ်ႉၼိုင်ႈ၊ ဢၼ်မီးႁိမ်းဝဵင်းမိူင်းသူႈ ၸႄႈတွၼ်ႈလွႆလႅမ် ၸိုင်ႈတႆးပွတ်းၸၢၼ်းၼၼ်ႉ ၾၢႆႇသိုၵ်းမၢၼ်ႈၸီႉသင်ႇဝႃႈ တဵင်ႈဝၼ်းမိူဝ်ႈၼႆႉ ပဵၼ်ၶၢဝ်းလိုၼ်းသုတ်း၊ ႁႂ်ႈထွၼ်ဢွၵ်ႇပၼ်၊ ၵူၼ်းဝၢၼ်ႈၵူၼ်းသူၼ်ၵေႃႈ ႁႂ်ႈငိူင်ႉဝႄႈပၼ်။ ၵဵဝ်ႇၵပ်းလွင်ႈၼႆႉ ႁဵတ်းႁႂ်ႈသွင်ၾၢႆႇၶဵင်ႈၶႅင်ၵၢၼ်သိုၵ်းတေႃႇၵၼ်- ၶၢဝ်ႇၼႂ်းပိုၼ်ႉတီႈလၢတ်ႈ ။
ဝၢႆးလင်ၽူႈၵွၼ်းတိူင်းသိုၵ်းဝၼ်းဢွၵ်ႇၵၢင် (ၶူဝ်လမ်) တင်းတူဝ်တႅၼ်း ပႃႇတီႇမႂ်ႇသုင်ၸိုင်ႈတႆး/ တပ်ႉသိုၵ်းၸိုင်ႈတႆး (SSPP/SSA) ႁူပ်ႉထူပ်းၵၼ်တီႈဝဵင်းၶူဝ်လမ် (ၶူဝ်ၶမ်း)ယဝ်ႉ ဝၢႆးၼၼ်ႉ ၾၢႆႇသိုၵ်းမၢၼ်ႈသူင်ႇႁႅင်းသိုၵ်း ၽိူမ်ႉထႅမ်မႃးၼႂ်းၸႄႈဝဵင်းမိူင်းသူႈ လၢႆလၢႆတပ်ႉၵွင်။ ၾၢႆႇၼိုင်ႈၵေႃႈ မိူဝ်ႈၼႆႉ 19/01/2017 ၸီႉသင်ႇဝႃႈ ႁႂ်ႈသိုၵ်းတႆး SSPP/SSA ထွၼ်ဢွၵ်ႇတပ်ႉပၢင်သဝ်းၼမ်ႉၼႅပ်ႇ ဢၼ်မီးတီႈႁိမ်းဝၢၼ်ႈၶူဝ်ၸူမ် ဢိူင်ႇပၢင်ႇၸွႆး ၸႄႈဝဵင်းမိူင်းသူႈ ။
လွင်ႈၼႆႉ ၽူႈၵွၼ်းတပ်ႉပိဝ်ႇႁႃႇ ဢၼ်ၵႂႃႇတူင်ႉၼိုင်ပွတ်းတွၼ်ႈၼၼ်ႉ ပဵၼ်ၵေႃႉၸီႉသင်ႇ။ ၸီႉသင်ႇပႃးၵူၼ်းဝၢၼ်ႈ ၵူၼ်းမိူင်းပွတ်းတွၼ်ႈၼၼ်ႉ ငိူင်ႉဢွၵ်ႇဝၢၼ်ႈပၼ်။ ၵဵဝ်ႇၵပ်းလွင်ႈၼႆႉ ႁဵတ်းႁႂ်ႈၵူၼ်းဝၢၼ်ႈၵူၼ်းမိူင်းမႆႈၸႂ်သေ မိူဝ်ႈလဵဝ်ၼႆႉ ဢွၼ်ၵၼ်ပႃးဢဝ်ၶူဝ်းႁိူၼ်းၶူဝ်းယေး ပၢႆႈၶဝ်ႈမႃးၸူးဝဵင်းမိူင်းသူႈ - ၼႆယဝ်ႉ ။
ၽူႈမီးၸၼ်ႉတီႈႁွင်ႈၵၢၼ်ၾၢႆႇၶၢဝ်ႇ ငဝ်ႈငုၼ်းဝၢၼ်ႈႁႆး ၸဝ်ႈၼိုင်ႈၵေႃႈလၢတ်ႈဝႃႈ- ပေႃးဢဝ်ၾၢႆႇသိုၵ်းမၢၼ်ႈဝႃႈ ဝၼ်းတီႈ 20 ၼႆႉ ၾၢႆႇ SSPP/SSA လႆႈၸႂ် ဢမ်ႇလႆႈၸႂ်ၵေႃႈယဝ်ႉ သိုၵ်းၶဝ်တိုၼ်းတေတိုၼ်းၶဝ်ႈမႃး ဝႃႈၼႆ။ မိူဝ်ႈၼႆႉၼႆႉ ၸႂ်ႉၵူၼ်းဝၢၼ်ႈငိူင်ႉဢွၵ်ႇဝၢၼ်ႈၵူၺ်းဢမ်ႇၵႃး ၸႂ်ႉႁႂ်ႈတပ်ႉ SSPP/SSA ဢၼ်မီးႁိမ်းၼၼ်ႉ ထွၼ်ဢွၵ်ႇ။ မိူဝ်ႈလဵဝ်ၼႆႉ ပၢင်တိုၵ်းဝူင်ႈၵၢင်သွင်ၾၢႆႇၸၢင်ႈၵိူတ်ႇၶိုၼ်ႈမႃး၊ ပေႃးပဵၼ်လၢႆးၼႆႉတႄႉ ပၢင်တိုၵ်းတိုၼ်းတေၵိူတ်ႇၶိုၼ်ႈဢမ်ႇႁၢင်ႉ- ဝႃႈၼႆ ။
မိူဝ်ႈလဵဝ် ၼွၵ်ႈၼိူဝ်သေသိုၵ်းလူင်ပွင်ၸိုင်ႈ တပ်ႉမတေႃႇ ဢၼ်မီးဝႆႉၵဝ်ႇၵဝ်ႇၼႆႉ ဢၼ်ထႅမ်ႁႅင်းသိုၵ်းမႃး ၽိူမ်ႉထႅမ်ထႅင်ႈ ပဵၼ်တႂ်ႈတိူင်းသိုၵ်း ယလၶ ၶူဝ်လမ်၊ မိူၼ်ၼင်ႇတပ်ႉ 151 မိူင်းၸၢင်၊ တပ်ႉ 150 ၵႃလိ၊ တပ်ႉ 524 ၵုၼ်ႁဵင် လႄႈတင်းတပ်ႉႁူမ်ႇလူမ်ႈတိူင်းသိုၵ်း ယလၶ 2 တပ်ႉၵွင်ၸိူဝ်းၼႆႉ ၽိူမ်ႉထႅမ်ႁႅင်းသိုၵ်းၶဝ်ႈမႃး မီးယူႇႁိမ်းဝဵင်းမိူင်းသူႈ ။
ၾၢႆႇၼိုင်ႈၵေႃႈ တပ်ႉပႃႈတႂ်ႈတိူင်းသိုၵ်းၸဵင်ႇႁွင်ႇဝၼ်းဢွၵ်ႇ (ယမၶ) လႃႈသဵဝ်ႈ၊ ဢၼ်မီးတႂ်ႈတပ်ႉပိဝ်ႇႁႃႇ တၢင်ႉယၢၼ်းၵုမ်းၵမ် မိူၼ်ၼင်ႇတပ်ႉၶလယ 33 ၊ ၶလယ 66 ၸိူဝ်းၼႆႉၵေႃႈ ထႅမ်ႁႅင်းသိုၵ်း လုၵ်ႉတၢင်းမိူင်းၵၢဝ် မႃးတၢင်းၼမ်ႉလဝ်း ဢိူမ်ႈမႃးတၢင်းပွတ်းလွႆၸေး ၸိူဝ်းၼႆႉ ။
ၽူႈမီးၸၼ်ႉ ဢၼ်ၵႂႃႇႁူပ်ႉဢူးတဵင်းၸေႃႇ တီႈတႃႈၵုင်ႈ ၸဝ်ႈၼိုင်ႈၵေႃႈလၢတ်ႈတီႈ ၸုမ်းၶၢဝ်ႇၽူႈတွႆႇႁွၵ်ႈ ဝႃႈ- ႁဝ်းၶႃႈဢမ်ႇၶႂ်ႈႁႂ်ႈပဵၼ်ပၢင်တိုၵ်း၊ ႁဝ်းၶႃႈၵေႃႈၵႂႃႇတုၵ်းယွၼ်း ယႃႇပေၸႂ်ႉႁႂ်ႈသိုၵ်းမႃးႁဵတ်းတၢင်း။ သဵၼ်ႈတၢင်းဢၼ်ၾၢႆႇသိုၵ်းၶႂ်ႈႁဵတ်းၶႂ်ႈသိူဝ်ႇၼၼ်ႉ ႁႂ်ႈပဵၼ်ၵူၼ်းမိူင်းသိူဝ်ႇ၊ ပေႃးပဵၼ်ၵူၼ်းမိူင်းသိူဝ်ႇတႄႉ မၼ်းၵေႃႈတေဢမ်ႇမီးပၼ်ႁႃ၊ ၵူၺ်းၵႃႈ ၾၢႆႇသိုၵ်းသမ်ႉဢမ်ႇၽွမ်ႉ။ ၵွပ်ႈၶႂ်ႈဢဝ်လၢႆးၵၢၼ်မိူင်းၵႄႈလိတ်ႈလႄႈ ႁဝ်းၶႃႈၶပ်းၶိုင်သေမႃးႁူပ်ႉဢူးတဵင်းၸေႃႇ တီႈတႃႈၵုင်ႈ။ မိူဝ်ႈပူၼ်ႉမႃးလၢႆဝၼ်းၼႆႉၵေႃႈ ႁၢင်ႈႁႅၼ်းတႃႇတေၵႂႃႇ ႁူပ်ႉထူပ်း ၸွမ်သိုၵ်းလူင်ယႃႇပျေႉ တီႈၼေႇပျီႇတေႃႇ၊ ၵူၺ်းၵႃႈ ၾၢႆႇၸွမ်သိုၵ်းလူင်ယႃႇပျေႉ ဢမ်ႇယွမ်းႁပ်ႉႁူပ်ႉထူပ်း။ ယွၼ်ႉပိူဝ်ႈၼႆ လႆႈလူင်းၵႂႃႇႁူပ်ႉဢူးတဵင်းၸေႃႇ။ ပၼ်ႁႃၵၢၼ်မိူင်းဢၼ်ဝႃႈၼႆႉ တၵ်းလႆႈဢဝ်လၢႆးၵၢၼ်မိူင်းၵႄႈလိတ်ႈ၊ ပေႃးဝႃႈဢဝ်ဢဵၼ်ႁႅင်းသေၵႄႈလိတ်ႈတႄႉ ပၢင်တိုၵ်းၼႆႉ တိုၼ်းတေဢမ်ႇယဝ်ႉဢမ်ႇတူဝ်ႈ၊ ၵူၼ်းမိူင်းၵေႃႈ တေတုၵ်ႉၶၸွမ်းယွၼ်ႉသိုၵ်းသိူဝ်ဢမ်ႇႁၢင်ႉ- ဝႃႈၼႆ ။
မိူဝ်ႈဝၼ်းတီႈ 17/01/2017 ၼၼ်ႉ ၾၢႆႇတပ်ႉသိုၵ်းမၢၼ်ႈလၢတ်ႈဝႃႈ ၽူႈၵွၼ်းတိူင်း ယလၶ ၶူဝ်လမ် တေမႃးမိူင်းၼွင်၊ တေသိုပ်ႇလူင်းပိုၼ်ႉတီႈၵႂႃႇလဵပ်ႈတူၺ်း တၢင်းတႃႈၵွင်းမူး ၼမ်ႉပၢင်၊ လၢတ်ႈဝႃႈတေႁူပ်ႉ ၽူႈမီးပုၼ်ႈၽွၼ်း SSPP/SSA တီႈမိူင်းၼွင် ဝႃႈၼႆ။ ၵူၺ်းၵႃႈ ၾၢႆႇၽူႈမီးပုၼ်ႈၽွၼ်း SSPP/SSA ၵႂႃႇပႂ်ႉႁူပ်ႉယူႇၵေႃႈ ၾၢႆႇၽူႈၵွၼ်းတိူင်းဢမ်ႇမႃးႁူပ်ႉသေ သွင်ၾၢႆႇဢမ်ႇလႆႈႁူပ်ႉၵၼ်- ၼႆယဝ်ႉ ။
ၵူၼ်းၼႂ်းပႃႇတီႇၵၢၼ်မိူင်း ပူႇလွႆလၢႆးယွတ်ႈ မိူင်းသူႈ ၵေႃႈလၢတ်ႈဝႃႈ- သိုၵ်းလူင်ပွင်ၸိုင်ႈၼႆႉ ၶႂ်ႈယႃႉပၢင်လိူၵ်ႈတင်ႈၵူၺ်းဢမ်ႇၵႃး ၾၢႆႇၼိုင်ႈၵေႃႈ ၶႂ်ႈသိူဝ်ႇသဵၼ်ႈတၢင်း၊ ႁႂ်ႈတူဝ်ႈတၼ်းတႃႇမုင်ႈၸူး ၼႃႈလိၼ်ဝႃႉၵုမ်းၵမ်၊ ၶႂ်ႈၶိုင်ႈႁႂ်ႈၼႃႈၵၢၼ်သွင်လွင်ႈသွင်တၢင်းယဝ်ႉၸွမ်းၵၼ် ႁၼ်ထိုင်ၸိူင်ႉၼႆ- ဝႃႈၼႆ ။
မိူဝ်ႈပၢင်လိူၵ်ႈတင်ႈပတ်းပိုၼ်ႉတူဝ်ႈမိူင်း ပီ 2015 ၼၼ်ႉ ယွၼ်ႉပိူဝ်ႈသိုၵ်းလူင်ပွင်ၸိုင်ႈမၢၼ်ႈ ႁၢင်ႈသိုၵ်းလေႃႇတိုၵ်း SSPP/SSA ၼႂ်းၸႄႈဝဵင်းၵေးသီး၊ မိူင်းသူႈၸိူဝ်းၼႆႉသေ သွင်ၾၢႆႇလႆႈပဵၼ်ပၢင်တိုၵ်းၵၼ်။ ၵူၼ်းဝၢၼ်ႈၵူၼ်းမိူင်း ၸိူဝ်းယူႇၼႂ်းၸႄႈဝဵင်း တၢင်ႉယၢၼ်း၊ ၵေးသီး၊ မိူင်းသူႈၸိူဝ်းၼႆႉ ႁူဝ်ၵူၼ်းႁိမ်းသႅၼ် ဢမ်ႇလႆႈတွတ်ႈၶႅပ်းၵၢင်ၸႂ်။ ၵွပ်ႈၼၼ် ပိူဝ်ႈတႃႇတေလိူၵ်ႈတင်ႈၶိုၼ်း ပွတ်းတွၼ်ႈၼၼ်ႉ ပၢင်လိူၵ်ႈတင်ႈသွမ်ႈ ဢၼ်တေၸတ်းႁဵတ်း ၼႂ်းလုၵ်ႈလိူၼ်ဢေႊပရိူဝ်ႊ တေမႃးၼႆႉၵေႃႈ ယိူင်းဢၢၼ်းပိူဝ်ႈတႃႇလိူၵ်ႈတင်ႈ ၽူႈတႅၼ်းၵူၼ်းမိူင်းတႃႇ 6 ၵေႃႉ ၼႂ်းၸႄႈဝဵင်းမိူင်းသူႈတင်းၵေးသီး ။
သိုပ်ႇဢၢၼ်ႇ
ၽူႈသူၼ်းတုမ် ပႃႇတီႇတႆးလႅင်လႄႈ ၶူးသွၼ်ႁူင်းႁဵၼ်း ၼႂ်းၸႄႈဝဵင်းၽႃၵၢၼ်ႉ ထုၵ်ႇၶႃႈတၢႆ
ၼႂ်းၸႄႈမိူင်းၶၢင် ၸႄႈဝဵင်းၽႃၵၢၼ်ႉ၊ ၽူႈႁၢပ်ႇၵၢၼ်ၼႂ်း ၵေႃၽႄပႃႇတီႇႁုၼ်ႈမုၼ်းမႂ်ႇသုင် ၸိူဝ်ႉၸၢတ်ႈတႆးလႅင်ၵေႃႉၼိုင်ႈလႄႈ တင်းၶူးသွၼ်ႁူင်းႁဵၼ်းၵေႃႉၼိုင်ႈ ၺႃးၶႃႈတၢႆ၊ ၼႂ်းၶၢဝ်းတၢင်းသွင်ဝၼ်း ၺႃးၶႃႈတၢႆ 2 ၵေႃႉ- ၵေႃႉပဵၼ်ႁူဝ်ပဝ်ႈပႃႇတီႇတႆးလႅင် ဢူးထေးဢွင်ႇ လၢတ်ႈ ။
ၼႂ်းၸႄႈဝဵင်းၽႃၵၢၼ်ႉ ဢိူင်ႇလူင်ၶၢင်ႉ ဝၢၼ်ႈသၼ်ၶႃၼၼ်ႉ ဢူးမွင်ႇတူဝ်း ထုၵ်ႇၸုမ်းယိပ်းၵွင်ႈၵၢင်ႇမႃးယိုဝ်းတၢႆ တီႈႁိူၼ်း မိူဝ်ႈၵၢင်ၶမ်ႈဝၼ်းတီႈ 17/01/2017 ။ ၸိူင်ႉၼၼ်ၼင်ႇၵဝ်ႇ ထိုင်မႃးထႅင်ႈဝၼ်းၼိုင်ႈ ဝၼ်းတီႈ 18/01/2017 (မိူဝ်ႈဝႃး) ၵေႃႈ ၶူးသွၼ်ၼႂ်းႁူင်းႁဵၼ်းၵေႃႉၼိုင်ႈ ၸိုဝ်ႈႁွင်ႉဝႃႈ ၵူဝ်ႇဢွင်ႇသိၼ်ႇထုၼ်း ၶႃႉၽူဝ်းလူင်း ထုၵ်ႇၵူၼ်းႁၢႆႉမႃးႁွင်ႉဢွၵ်ႇၵႂႃႇ တီႈၼွၵ်ႈႁူင်းႁဵၼ်းသေ တီႉၺွပ်းၵႂႃႇယဝ်ႉ ၵႂႃႇႁႅမ်တၢႆပႅတ်ႈမိူဝ်ႈဝႃးၼႆႉ ။
ၶူးသွၼ်ႁူင်းႁဵၼ်း ၵေႃႉဢၼ်ၺႃးၶႃႈတၢႆၼႆႉ ၵူၼ်းႁၢႆႉၶဝ်ႈမႃးၼႂ်းႁူင်းႁဵၼ်းသေ မႃးႁွင်ႉဢွၵ်ႇၵႂႃႇတၢင်းၼွၵ်ႈ ၵမ်းၼိုင်ႈ။ ႁွင်ႉဢွၵ်ႇၵႂႃႇသေ ၵႂႃႇႁႅမ်တၢႆပႅတ်ႈလႄႈ ႁဵတ်းႁႂ်ႈၵူၼ်းဝၢၼ်ႈၵူၼ်းသူၼ်တူၵ်းၸႂ်လႂ်တိုၼ်ႇ ဢွၼ်ၵၼ်ၵူဝ်ႁႄ။ ပွင်ႇဝႃႈတီႈဝၢၼ်ႈတီႈသူၼ်ႁဝ်းၶႃႈၼႆႉ ဢမ်ႇမီးလွင်ႈႁူမ်ႇလူမ်ႈယဝ်ႉ၊ လီၵူဝ်လီၵၢၵ်ႇတႄႉတႄႉ၊ ၵူၼ်းဝၢၼ်ႈ ၸဝ်ႈၼွႆႉႁူဝ်သိူဝ်ၶမ်း လၢတ်ႈတီႈၸုမ်းၶၢဝ်ႇၽူႈတွႆႇႁွၵ်ႈ ။
ဢူးဢွင်ႇထေး ႁူဝ်ပဝ်ႈပႃႇတီႇတႆးလႅင် ၵေႃႈလၢတ်ႈတီႈၸုမ်းၶၢဝ်ႇၽူႈတွႆႇႁွၵ်ႈဝႃႈ- ဢူးမွင်ႇတူဝ်းၼႆႉ မၼ်းႁၢပ်ႇၵၢၼ်ၼႂ်းပႃႇတီႇတႆးလႅင် မီးသီႇပီယဝ်ႉ။ မၼ်းၼႆႉပဵၼ်ၽူႈသူၼ်းတုမ်ၼႂ်းဝၢၼ်ႈၼႂ်းသူၼ် ၼႂ်းဢိူင်ႇလူင်ၶၢင်ႉ- ဝႃႈၼႆ ။
ၵဵဝ်ႇၵပ်းလွင်ႈၼႆႉ ၵေႃႉပဵၼ်မေးဢူးမွင်ႇတူဝ်းၵေႃႈ လၢတ်ႈတီႈၸုမ်းၶၢဝ်ႇလေႊၻီႊ (The Lady news) ဝႃႈ- ၵူၼ်းဢၼ်မႃးယိုဝ်းဢူးမွင်ႇတူဝ်းတၢႆၼႆႉ တၼ်းႁၼ်မၼ်းယူႇ၊ ပူၵ်ႉၼႃႈပူၵ်ႉတႃသေ ၽိဝ်ၼိူဝ်ႉၶၢဝ် တူဝ်သုင်သုင်ဝႆႉ- ဝႃႈၼႆ ။
ဢူးမွင်ႇတူဝ်းၼႆႉ ပဵၼ်ၵူၼ်းႁဵတ်းၵၢၼ်ၵဵဝ်ႇၵပ်းၵၢၼ်သႅင်၊ မၼ်းၸၢႆးမီးမေႃႇသႅင်ဝႆႉ၊ ပေႃးဝႃႈပိူၼ်ႈမႃးၶုတ်းသႅင် ၶူၺ်လိၼ်သႅင် ဢၼ်ပိူၼ်ႈၶုတ်းဢွၵ်ႇမႃးၸိူဝ်းၼၼ်ႉ ပေႃးဝႃႈပဵၼ်မၢၵ်ႇႁိၼ်သႅင်ၸိူဝ်းၼႆႉ မၼ်းႁပ်ႉၵဵပ်းသိုဝ်ႉဢဝ်။ ဢွၼ်ၼႃႈၼႆႉ ပူၼ်ႉမႃးဢမ်ႇႁိုင်လၢႆလိူၼ်ၵေႃႈ မီးၵူၼ်းႁဵတ်းၵၢၼ်ၼႂ်းမေႃႇသႅင်မၼ်းၸၢႆးၵေႃႉၼိုင်ႈ ၺႃးယိုဝ်းတၢႆၼင်ႇၵဝ်ႇ ။
လႆႈႁူႉဝႃႈ ၵူဝ်ႇဢွင်ႇသိၼ်ႇထုၼ်း ၶႃႉၽူဝ်းလူင်း ၵေႃႉထုၵ်ႇၶႃႈတၢႆၼႆႉ ပဵၼ်ၶူးသွၼ်တီႈဝၢၼ်ႈၼမ်ႉမၢၵ်ႇၽိတ်ႉ ၽႃၵၢၼ်ႉ၊ မၼ်းၸၢႆးၵေႃႈပဵၼ်ၸၢဝ်းၶိူဝ်းတႆးလႅင်ၼင်ႇၵဝ်ႇ။ လွင်ႈဢၼ်လႆႈလူႉတၢႆတင်းသဵင်ႈၸိူဝ်းၼႆႉ ၽူႈတႅၼ်းသၽႃးၵေႃႈ ယွမ်းႁပ်ႉဝႃႈၸိုဝ်ႈၸႂ်ႈတႄႉ ။
ဢိင်ၼိူဝ်ၵူၼ်းမိူင်း ထုၵ်ႇၶႃႈတၢႆသွင်ၵေႃႉၼႆႉသေ ၵမ်ႈၼမ်ထၢင်ႇထိူမ်ဝႃႈ ပဵၼ်ၼမ်ႉမိုဝ်း တပ်ႉသိုၵ်းလွတ်ႈလႅဝ်ၶၢင် (KIA) ။ ၵူၺ်းၵႃႈလွင်ႈၼႆႉ ဢၼ်ယိုၼ်ယၼ်တႅတ်ႈတေႃး သၢၵ်ႇသေႇလၵ်းထၢၼ်မၼ်း ဢမ်ႇမီးသင်သေၸိူဝ်ႉ သေပိူင်- ၵေႃႉပဵၼ်ၽူႈၵွၼ်းသိုၵ်း KIA ဢၼ်ယူႇၼႂ်းပိုၼ်ႉတီႈ တူးလီႇ လၢတ်ႈတီႈၸုမ်းၶၢဝ်ႇၽူႈတွႆႇႁွၵ်ႈ ။
သိုပ်ႇဢၢၼ်ႇ
ၶၼ်လႅၵ်ႈငိုၼ်း ဝၼ်းမိူဝ်ႈၼႆႉ
ဝၼ်းတီႈ 19/01/2017 ၶၼ်လႅၵ်ႈငိုၼ်း ၼႂ်းဝၼ်းမိူဝ်ႈၼႆႉ ငိုၼ်းထႆး 1 ဝၢတ်ႇ = 38.34 ပျႃး၊ ငိုၼ်းတေႃႊလိူဝ်ႊ(US) 1 တေႃႊလိူဝ်ႊ = 1357.00 ပျႃး၊ ငိုၼ်းၶႄႇ 1 ယႅၼ်ႉ = 197.67 ပျႃး (ၶၼ်လႅၵ်ႈငိုၼ်း လုမ်ႈၾႃႉ) ။
ၶၢဝ်ႇမျၢၼ်ႇမႃႉဢလိၼ်း ဝၼ်းတီႈ 19/01/2017 ပိုၼ်ၽၢဝ်ႇဝႆႉဝႃႈ ၶၼ်ငိုၼ်းမိူဝ်ႈဝႃး 18/01/2017 ငိုၼ်းထႆး 1 ဝၢတ်ႇ = 38.23 ပျႃး၊ ငိုၼ်းတေႃႊလိူဝ်ႊ(US) 1 တေႃႊလိူဝ်ႊ = 1355.00 ပျႃး၊ ငိုၼ်းၶႄႇ 1 ယႅၼ်ႉ = 196.36 ပျႃး ။
သိုပ်ႇဢၢၼ်ႇ
ၵူၼ်းမိူင်းပွတ်းၼမ်ႉသၼ်ႇ ယဵပ်ႇၺႃးမၢၵ်ႇၼိူဝ်သဵၼ်ႈတၢင်း ၽွင်းၵႂႃႇသူၼ်ပွၵ်ႈႁိူၼ်း
ၸၢဝ်းၶိူဝ်းတဢၢင်း ပွတ်းၼမ်ႉသၼ်ႇ သွင်ၵေႃႉၽူဝ်မေးၵႂႃႇႁဵတ်းသူၼ်၊ တေမိူဝ်းၵိၼ်ၶဝ်ႈဝၼ်း ယဵပ်ႇၺႃးမၢၵ်ႇႁိမ်းပႃႇႁဵဝ်ႈၶႄႇ၊ ၵေႃႉပဵၼ်ၽူဝ်တိူဝ်ႉဝၢတ်ႇတီႈတိၼ်ၾၢႆႇၶႂႃ၊ ၶဝ်ႈယူတ်းယႃတူဝ်ဝႆႉ တီႈႁူင်းယႃဝဵင်းလႃႈသဵဝ်ႈ ။
မိူဝ်ႈဝၼ်းတီႈ 16/01/2017 ၵၢင်ဝၼ်းယၢမ်း 11:15 မိၼိတ်ႉ၊ ၸၢႆးဢၢႆႈၺုၼ်ႉ ၸၢဝ်းၶိူဝ်းတဢၢင်း (လွႆ) ၵူၼ်းၼမ်ႉသၼ်ႇ တင်းမေးၼၢင်းမၼ်း ၵႂႃႇႁဵတ်းသူၼ်သေၶိုၼ်းပွၵ်ႈႁိူၼ်း၊ ပိူဝ်ႈတႃႇမိူဝ်းၵိၼ်ၶဝ်ႈဝၼ်း၊ ၸွမ်းတၢင်းယဵပ်ႇၺႃးမၢၵ်ႇတီႈႁိမ်းပႃႇႁဵဝ်ႈၶႄႇ၊ ႁဵတ်းႁႂ်ႈ တိၼ်မၼ်းၸၢႆးၾၢႆႇၶႂႃ တႄႇဢဝ်တီႈ ၶေႃႈတိၼ်မၼ်းလူင်းၵႂႃႇၸူးၽႃႇတိၼ်မၼ်း တိူဝ်ႉဝၢတ်ႇယွၵ်းယွႆၵႂႃႇမူတ်း- ၼႆယဝ်ႉ ။
ၸုမ်းဢၼ်ႁၢင်ႈၵၢင်မၢၵ်ႇတႅၵ်ႇဝႆႉၼႆႉ ပဵၼ်ၸုမ်းလႂ်၊ ပဵၼ်ၸုမ်းသိုၵ်းမၢၼ်ႈႁိုဝ် ၸုမ်းသိုၵ်းတဢၢင်း TNLA ယင်းပႆႇႁူႉ။ လွင်ႈတၢင်းဢၼ်ယဵပ်ႇၺႃးမၢၵ်ႇတႅၵ်ႇၼႆႉ တေမိူဝ်းၵိၼ်ၶဝ်ႈဝၼ်းတီႈႁိူၼ်းသေ မိူဝ်းယဵပ်ႇၺႃးၼိူဝ်သဵၼ်ႈတၢင်း- ၵူၼ်းၼႂ်းပိုၼ်ႉတီႈၵေႃႉၼိုင်ႈလၢတ်ႈ ။
ၸၢႆးဢၢႆႈၺုၼ်ႉၼႆႉ ယဵပ်ႇၺႃးမၢၵ်ႇတႅၵ်ႇသေ တိၼ်မၼ်းၵေႃႈယွၵ်းယွႆၵႂႃႇ၊ မၼ်းၵေႃႈၶီႇလူတ်ႉၶိူင်ႈမၼ်းသေ မိူဝ်းၵႂႃႇတီႈႁိူၼ်း၊ တေၵႂႃႇႁူင်းယႃ။ ၵူၺ်းၵႃႈ မၼ်းမိူဝ်းၵႂႃႇၽႅဝ်ၵၢင်တၢင်းၵူၺ်း၊ ယွၼ်ႉလိူတ်ႈမၼ်းတူၵ်း လိူဝ်ႁႅင်းလႄႈ မၼ်းဢမ်ႇသိုပ်ႇမိူဝ်းလႆႈ၊ မၼ်းလႆႈပွႆႇလူတ်ႉၶိူင်ႈမၼ်းၵိုတ်းပႅတ်ႈၵၢင်တၢင်းသေ ၵူၼ်းဝၢၼ်ႈလႆႈဢဝ်မၼ်းၵႂႃႇသူင်ႇႁူင်းယႃ၊ ယၢမ်းလဵဝ်တႄႉ မၼ်းၸၢႆးယူတ်းယႃတူဝ်ဝႆႉမီးယူႇတီႈ ႁူင်းယႃလႃႈသဵဝ်ႈ- ၵူၼ်းၼႂ်းပိုၼ်ႉတီႈၼၼ်ႉ သိုပ်ႇလၢတ်ႈၼင်ႇၼႆ ။
သိုပ်ႇဢၢၼ်ႇ
ပီႈၼွင်ႉၵူၼ်းမိူင်းသီႇပေႃႉ တေၸတ်းႁဵတ်း ပၢင်ပွႆးဝၼ်းၸိူဝ်ႉၸၢတ်ႈၸိုင်ႈတႆး ၶွပ်ႈၶူပ်ႇ 70 ပီ ယႂ်ႇလူင်
ၸုမ်းတူင်ႉၼိုင်တူင်ႇဝူင်းတႆးလႄႈ ပီႈၼွင်ႉၵူၼ်းမိူင်း ၸႄႈဝဵင်းသီႇပေႃႉ တေၸတ်းႁဵတ်း ပၢင်ပွႆးဝၼ်း ၸိူဝ်ႉၸၢတ်ႈၸိုင်ႈတႆး ၶိုၵ်ႉၶႅမ်ႉ ယႂ်ႇလူင် တႃႇသွင်ဝၼ်း ဝႃႈၼႆ ။
ဝၼ်းတီႈ 07-08/02/2017 လိူၼ်ၼႃႈၼႆႉ ၸုမ်းတူင်ႉ ၼိုင် တူင်ႇဝူင်း တႆးလၢႆမူႇ လၢႆၸုမ်းလႄႈ တင်းပေႃႈမႄႈပီႈၼွင်ႉ ၵူၼ်းမိူင်း ၸႄႈဝဵင်းသီႇပေႃႉ တေႁူမ်ႈၵၼ် ၸတ်းႁဵတ်း ပၢင်ပွႆးဝၼ်းၸိူဝ်ႉ ၸၢတ်ႈၸိုင်ႈတႆး ၶွပ်ႈၶူပ်ႇတဵမ် 70 ပီ တီႈႁူင်းႁေႃ ၵေႃလိၵ်ႈလၢႆးလႄႈ ၾိင်ႈငႄႈတႆး ၸႄႈဝဵင်းသီႇပေႃႉ ၸိုင်ႈတႆး ပွတ်းႁွင်ႇ။ ၼႂ်းပၢင်ၵႅဝ်ႈဝၼ်းၸိူဝ်ႉ ၸၢတ်ႈၸိုင်ႈတႆးၼၼ်ႉ တေဢုပ်ႇၶႆႈၼႄ လွင်ႈပဵၼ်မႃး ဝၼ်းၸိူဝ်ႉၸၢတ်ႈၸိုင်ႈတႆး ႁဵတ်းႁိုဝ်ပဵၼ်မႃး ၸဵမ်ၸိူဝ်းၼႆႉ ဝႃႈၼႆ ။
ၼၢင်းသၢၼ်းသၢၼ်းဢေး ၽူႈတႅၼ်းသၽႃးၸႄႈမိူင်း ၶဵတ်ႇလိူၵ်ႈတင်ႈ မၢႆ 2 ၸႄႈဝဵင်းသီႇပေႃႉ လၢတ်ႈဝႃႈ “ ပေႃးထိုင်မႃး ၼႂ်းဝၼ်းၸိူဝ်ႉၸၢတ်ႈၸိုင်ႈတႆးၸိုင် ႁဝ်းၶႃႈ တေဢုပ်ႇၶႆႈၼႄ လွင်ႈပဵၼ်မႃး ဝၼ်းၸိူဝ်ႉၸၢတ်ႈၸိုင်ႈတႆး ၼင်ႇႁိုဝ် လုၵ်ႈလၢၼ်ၸိူဝ်းမႃးၸွမ်းလင်ၼၼ်ႉ ပေႃးတေလႆႈႁပ်ႉႁူႉၵႂႃႇ တေသပ်းလႅင်းပိုၼ်းပဵၼ်မႃး၊ ယဝ်ႉၵေႃႈ တေမီးပႃးလွင်ႈၵႃႈလွင်ႈဝႅၼ် ၾိင်ႈငႄႈ၊ လိူဝ်ၼၼ်ႉ တေမီး ပႃး ပၢင်ႁိမ်ၼမ်ႉၵႂၢမ်းလႄႈ ဢိၵ်ႇထႅင်ႈလၢႆလၢႆဢၼ်” ဝႃႈၼႆ ။
သိုပ်ႇလၢတ်ႈထႅင်ႈဝႃႈ မိူဝ်ႈပီမႂ်ႇတႆးၼၼ်ႉ ႁဝ်းၶႃႈဢမ်ႇလႆႈၸတ်းႁဵတ်း ယွၼ်ႉပိူဝ်ႈဝႃႈ တၢင်းပွတ်း ႁဝ်းၶႃႈၼႆႉ မီးပၢင်တိုၵ်း တူၺ်းၼႃႈၵူၼ်းမိူင်း/ ၵူၼ်းပၢႆႈၽေးသိုၵ်း ပဵၼ်ဢၼ် တုၵ်ႉၶယၢပ်ႇ ၶၢၼ်ၸႂ်၊ ႁဝ်းၶႃႈ ဢမ်ႇၶႂ်ႈႁဵတ်းၼႄ လွင်ႈပျေႃႇလွင်ႈမူၼ်ႈ” ဝႃႈၼႆ ။
ပၢင်ပွႆးဝၼ်းၸိူဝ်ႉၸၢတ်ႈၸိုင်ႈတႆး ၶွပ်ႈၶူပ်ႇတဵမ် 70 ပီ ဢၼ်တေထိုင်မႃးၼႆႉ ယူႇတီႈဢွၼ်ႇယိင်း/ၸၢႆး ၽူႈယႂ်ႇၵူၼ်းလူင် ၼႂ်းၸႄႈဝဵင်းသီႇပေႃႉ ဢွၼ်ၵၼ်လူင်းတူၵ်းသူး ႁႃငိုၼ်းၵွင်ၵၢင် တႃႇႁဵတ်းပၢင်ပွႆး ဝၼ်းၸိူဝ်ႉၸၢတ်ႈၸိုင်ႈတႆး၊ တႄႇဢဝ် ဝၼ်းတီႈ 16/01/2017 တႄႇလူင်းတူၵ်းသူးၵႂႃႇ ပိူဝ်ႈတႃႇ ငိုၼ်းၵွင်ၵၢင် ၵႂႃႇတေႃႇထိုင် ဝၼ်းပွႆး ဝႃႈၼႆ ။
ပၢင်ပွႆးဝၼ်းၸိူဝ်ႉၸၢတ်ႈၸိုင်ႈတႆး တီႈသီႇပေႃႉၼႆႉ ပေႃးထိုင်မႃး ဝၼ်းတီႈ 7 ၸိုင် ၵူၼ်းမိူင်းသီႇပေႃႉ ဢွၼ်ၵၼ်ၸတ်းႁဵတ်းမႃးၵူႈပီ။ ၼွၵ်ႈလိူဝ်ၼၼ်ႉ ၼႂ်းမိူင်းတႆးၵူႈတီႈၵူႈတၢင်းလႄႈ ၸွမ်းလႅၼ်လိၼ် တႆး-ထႆး ၸဵမ်ၸိူဝ်းၼႆႉၵေႃႈ ဢွၼ်ၵၼ်ၸတ်းႁဵတ်းမႃး။ ပီၼႆႉ တီႈငဝ်ႈၸိုင်ႈလွႆတႆးလႅင်းၵေႃႈ တေ ၸတ်းႁဵတ်း ဝၼ်းၸိူဝ်ႉၸၢတ်ႈၸိုင်ႈတႆး ၶွပ်ႈၶူပ်ႇ တဵမ် 70 ပီ ယႂ်ႇလူင် ၼင်ႇၵဝ်ႇ ဝႃႈၼႆ ။
သိုပ်ႇဢၢၼ်ႇ


text:
1ဝၼ်း ၼိုင်ႈ၊ပေႇတရု၊တင်း ယူဝ်းႁၢၼ်ႇ၊ၶိုၼ်ႈ ၵႂႃႇ ၵႃႈတီႈ ၵျွင်း ပိၵ်ႈမၢၼ်ႇ ၸဝ်ႈ ဢၶိင်ႇ သၢမ် မွင်း ဝၢႆးဝၼ်း၊ၶိင်ႇ ဢၼ် ႁဵတ်း သူးတွင်း ပထၼႃႇ ၼၼ်ႉ ဢေႃႈ။- 2ၵႃႈတီႈ ၼႃႈ ၽၵ်းတူ ဢၼ် ႁွင်ႉဝႃႈ၊ၽၵ်းတူ ႁၢင်ႈလီ ၼၼ်ႉ၊မီး ၵူၼ်း ဢၼ် တိၼ် တၢႆ ဢၼ် ပဵၼ် မႃး ၸဵမ်မိူဝ်ႈ ၼႂ်း တွင်ႉ မႄႈ မၼ်း ၼၼ်ႉ ၵေႃႉ ၼိုင်ႈ ဢေႃႈ။ ပိူၼ်ႈ ႁၢမ် ဢဝ် မႃး ဝၢင်း ဝႆႉ၊ၵႃႈတီႈ ၼႃႈ ၽၵ်းတူ ၼၼ်ႉ ၵူႈဝၼ်း၊ႁႂ်ႈလႆႈ ယွၼ်း လႆႈ ၶေႃ ငိုၼ်း တီႈ ၶဝ် ၸိူဝ်း ဢၼ် မႃး ၶိုၼ်ႈ ၵျွင်း ပိၵ်ႈမၢၼ်ႇ ၸဝ်ႈ ၼၼ်ႉ ဢေႃႈ။- 3မိူဝ်ႈ ဢၼ် မၼ်း ႁၼ် ပေႇတရု၊တင်း ယူဝ်းႁၢၼ်ႇ၊ၶိုၼ်ႈ ၵျွင်း ပိၵ်ႈမၢၼ်ႇ ၸဝ်ႈ မႃး ယူႇ ၼၼ်ႉ ၸိုင်၊မၼ်း ယိုၼ်း မိုဝ်း ယွၼ်း ၶဝ် ထၢင်ႇ တေ လႆႈ သေ ၸိူဝ်ႉ သေ ပိူင် ဢေႃႈ။- 4ၶဝ် ၵေႃႈ ယႅၵ်ႉ တူၺ်း မၼ်း ၸေးၸေး သေလႄႈ ပေႇတရု၊လၢတ်ႈ လႄႈ ဝႃႈ၊ "ႁႅၼ် တူၺ်း ႁဝ်း လူး၊" ဝႃႈ ၼင်ႇ ၼႆ ဢေႃႈ။- 5မၼ်း မုင်ႈမွင်း တေ လႆႈ သေ မဵဝ်း မဵဝ်း တီႈ ၶဝ် လႄႈ ႁႅၼ် တူၺ်း ဢေႃႈ။- 6ၵူၺ်းၵႃႈ၊ပေႇတရု၊လၢတ်ႈ လႄႈ ဝႃႈ၊ "ၵဝ် ဢမ်ႇ မီး ငိုၼ်း မီး ၶမ်း။ ၵူၺ်းၵႃႈ၊ၵႃႈ ဢၼ် ၵဝ် မီး ၼၼ်ႉ၊ၵဝ် တၵ်း ပၼ် ဢေႃႈ။ ၵဝ် ဢိင်ပိုင်ႈ ၸိုဝ်ႈသဵင် ၸဝ်ႈ ယေႇသု ၶရိၸ်ႈ၊ၵူၼ်း ဝဵင်း ၼႃႇၸရႅတ်ႈ၊သေလႄႈ မီး ဢမိင်ႉ တီႈ မႂ်း ၸမ်ႉ၊လုၵ်ႉ လႄႈ ပႆ တႃႉ၊" ဝႃႈ ၼင်ႇ ၼႆ သေယဝ်ႉ၊- 7ယိပ်း ဢဝ် မိုဝ်း ၶွၼ်ၶႂႃ မၼ်း သေ ၸၼ် မၼ်း လုၵ်ႉ ဢေႃႈ။ ယၢမ်း ၼၼ်ႉ တိၼ် တင်း တႃတိၼ် မၼ်း ၼၼ်ႉ တင်း သွင် ၶွၼ် မီး ႁႅင်း မႃး ၵမ်းလဵဝ် လႄႈ၊- 8ၵေႃႉ ၼၼ်ႉ၊လုၵ်ႉၸုၵ်း မႃး လႆႈ ၵွႆး မၼ်း သေယဝ်ႉ၊ပႆ ၵႂႃႇ ပႆ မႃး သေလႄႈ ၶဝ်ႈ ၸွမ်း ၶဝ် ၵႂႃႇ ၵႃႈၼႂ်း ၵျွင်း ပိၵ်ႈမၢၼ်ႇ ၸဝ်ႈ၊ၵျွၵ်းဝႅၼ် ယူႇ၊ယွင်ႈယေႃး ၵျေးၸူး ၽြႃးပဵၼ်ၸဝ်ႈ ယူႇ ဢေႃႈ။- 9မိူဝ်ႈ ဢၼ် ၵူၼ်း တင်းလၢႆ ႁၼ် မၼ်း ပႆ တၢင်း လႄႈ ယွင်ႈယေႃး ၵျေးၸူး ၽြႃးပဵၼ်ၸဝ်ႈ ယူႇ ၼၼ်ႉ ၸိုင်၊- 10ပိူဝ်ႈ ဢၼ် ၶဝ် ႁုၸၵ်း၊မၼ်း ပဵၼ် ၵူၼ်းယွၼ်း ဢၼ် ၼင်ႈ ယူႇ ၵႃႈတီႈ ၼႃႈ ၽၵ်းတူ ႁၢင်ႈလီ ၼၼ်ႉ လႄႈ ဢွၼ်ၵၼ် ဢၢမ်း ၼႃႇ လူင်လၢင်၊ၵႂင်ၸႂ် ယုင်ႈၸႂ် ယူႇ လူၺ်ႈ လွင်ႈတၢင်း ဢၼ် ပဵၼ် မႃး တီႈ မၼ်း ၼၼ်ႉ ဢေႃႈ။ 11မိူဝ်ႈ ဢၼ် ၵေႃႉ ၼၼ်ႉ ယိပ်းၵမ် ၸွမ်းလင် ပေႇတရု၊တင်း ယူဝ်းႁၢၼ်ႇ၊ၵႂႃႇ ၵႃႈၼႂ်း ၸၢၼ်း ဢၼ် ႁွင်ႉဝႃႈ၊ၸၢၼ်း သေႃးလမုၼ်ႇ၊ၼၼ်ႉ ၸိုင်၊ပိူၼ်ႈ ဢွၼ်ၵၼ် ဢၢမ်း မၼ်း လႄႈ မၼ်း ၵေႃႈ လႅၼ်ႈ ၵႂႃႇၸူး တီႈ ၶဝ် ၸိူဝ်း ၼၼ်ႉ ဢႃႈ။- 12မိူဝ်ႈ ဢၼ် ပေႇတရု၊ႁၼ် ၵူၼ်း ၸိူဝ်း ၼၼ်ႉ ၼၼ်ႉ ၸိုင်၊မၼ်း ႁေႃးလၢတ်ႈ တီႈ ၶဝ် လႄႈ ဝႃႈ၊ "ပီႈၼွင်ႉ ဢိသရေး၊ၶဝ်႟။ ႁဵတ်းသင် လႄႈ သူ ဢၢမ်း လွင်ႈတၢင်း ၼႆႉ၊ႁဵတ်းသင် လႄႈ ယႅၵ်ႉ တူၺ်း ႁဝ်း ထၼ်ႇ ၼႆႉ။ သူ ထၢင်ႇ ၵွပ်ႈပိူဝ်ႈ တၼ်းၶူဝ်း တူဝ်ၸဝ်ႈၵဝ်ႇ ဢမ်ႇၼၼ်၊ၵွပ်ႈပိူဝ်ႈ သီႇလႃႉ တူဝ်ၸဝ်ႈၵဝ်ႇ လႄႈ ႁဝ်း ႁဵတ်း ႁႂ်ႈ ၵေႃႉ ၼႆႉ ပႆ တၢင်း လႆႈ ဝႃႈၼႆ ႁိုဝ်း။- 13ၽြႃးပဵၼ်ၸဝ်ႈ ဢႃႇပြႃႇႁၢမ်ႇ၊ဢိၸၢၵ်ႈ၊ယႃႇၵုပ်ႈ၊ၶဝ် ၸိူဝ်း ဢၼ် ပဵၼ် ပူႇမွၼ်ႇ ႁဝ်း ၼၼ်ႉ၊ႁဵတ်း ႁႂ်ႈ မုၼ်ၽုင်း ထၢင်ႇသႃး ၵႃႈတီႈ လုၵ်ႈ မၼ်းၸဝ်ႈ ၸဝ်ႈ ယေႇသု၊ဢၼ် သူ ဢဝ် ဢၢပ်ႈပၼ် တီႈ ၶုၼ် ဢႃႇၼႃႇ တင်းလၢႆ သေလႄႈ ပိၵ်ႉသမ်ႉ ၶုၼ် ပိလတ်ႉ၊ဢၢင်ႈ တၵ်း ပွႆႇလွတ်ႈ မၼ်းၸဝ်ႈ သေၵေႃႈ သူ ပႄႇပႅတ်ႈ ၽၢႆႇၼႃႈ ၶုၼ် ပိလတ်ႉ၊ယဝ်ႉ။- 14မၼ်းၸဝ်ႈ ၼၼ်ႉ၊မူတ်းၸၢင်ႇ သိုဝ်ႈတေႃႇ ထၼ်ႇ ၼၼ်ႉ သေၵေႃႈ၊သူ ပႄႇပႅတ်ႈ မၼ်းၸဝ်ႈ သေယဝ်ႉ၊သူ ယွၼ်း ႁႂ်ႈလႆႈ ပွႆႇလွတ်ႈ ၵူၼ်း ဢၼ် ဢဝ် ဢသၢၵ်ႈ ၵူၼ်းတၢႆ ၼၼ်ႉ ဢေႃႈ။- 15ၸဝ်ႈ ဢၼ် ဢွၼ် သူင်ႇ ၵႃႈတီႈ တၢင်း ဢၼ် ဢသၢၵ်ႈလိပ်း ၼၼ်ႉ ၸမ်ႉ၊သူ ဢဝ်တၢႆ ဢေႃႈ။ ၼႂ်းဝႃႈၼၼ် သေၵေႃႈ၊ၽြႃးပဵၼ်ၸဝ်ႈ ႁဵတ်း ႁႂ်ႈ ၸဝ်ႈ ၼၼ်ႉ လုၵ်ႉ ၶိုၼ်းလိပ်း မႃး သေယဝ်ႉ၊ႁဝ်း ၸိူဝ်း ၼႆႉ၊ပဵၼ် ၵေႃႉ ဢၼ် ၶၢမ်ႇသၢၵ်ႈသေႇ ၽၢႆႇ ၸဝ်ႈ ၼၼ်ႉ ယူႇ ဢေႃႈ။- 16ၼႆႉ ၸမ်ႉ၊ပဵၼ် တၼ်းၶူဝ်း ၼႃႇမႃႉ ၸိုဝ်ႈသဵင် ၸဝ်ႈ ၼၼ်ႉ၊ႁႂ်ႈ ၵူၼ်း တိၼ် တၢႆ ၼႆႉ မီး ႁႅင်း မႃး ဢေႃႈ။ ၵႃႈ ဢၼ် သူ လႆႈ ႁု လႆႈ ႁၼ် ၼႆႉ၊ပဵၼ် မႃး ၵွပ်ႈပိူဝ်ႈ တၢင်း ဢၼ် ယုမ်ႇမၢတ်ႈ ၼႃႇမႃႉ ၸိုဝ်ႈသဵင် ၸဝ်ႈ ၼၼ်ႉ ယဝ်ႉ။ ၵႃႈ ဢၼ် လႆႈ ၸိုၼ်ႈ ႁၢႆ မႃး သိုဝ်ႈ ၼႃႈ တႂ်ႈတႃ သူ ၼႆႉ၊ပဵၼ် မႃး ၵွပ်ႈပိူဝ်ႈ တၢင်း ႁဝ်း ဢၼ် ယုမ်ႇမၢတ်ႈ တီႈ ၸဝ်ႈ ယေႇသု၊ဢေႃႈ။ 17"တေႃႈလဵဝ် ၼႆႉ၊ပီႈၼွင်ႉ ၶဝ်႟။ ၵွပ်ႈပိူဝ်ႈ သူ ဢမ်ႇ ၸၢင်ႈ ႁု လႄႈ သူ ဢိၵ်ႇတင်း ၵူၼ်း ႁူဝ် သူ တင်းလၢႆ၊ႁဵတ်း ၸိူဝ်ႉ ၼင်ႇ ၼႆ တီႈ ၸဝ်ႈ ယေႇသု၊ၸိုင်၊ၵဝ် ႁု ဢေႃႈ။- 18ၽြႃးပဵၼ်ၸဝ်ႈ ဢဝ် တင်း ပရေႃးၽႅတ်ႈ တင်းလၢႆ ႁေႃး ထႃႈ ဝႆႉ ၸဵမ်မိူဝ်ႈ ဢွၼ်တၢင်း လွင်ႈ ဢၼ် ၸဝ်ႈ ၶရိၸ်ႈ၊တၵ်း လႆႈ ၶၢမ်ႇ ဝူၺ်ႇတၼႃႇ တၢင်းတၢႆ ၸိူဝ်ႉ ၼင်ႇ ၼႆ လႄႈ မၼ်းၸဝ်ႈ ႁႂ်ႈ ပျေႉၸုမ်ႇ ယဝ်ႉ တူဝ်ႈ ဢေႃႈ။- 19ပိူဝ်ႈ ၼႆ လႄႈ လွင်ႈ ၼင်ႇ ႁိုဝ် မၼ်းၸဝ်ႈ တၵ်း ပွႆႇလွတ်ႈ ဢပျတ်ႈ သူ ၵႃႈမီး ၸိုင်၊ၶုၵ်းၸႂ်လႆႈ မႆႈၸႂ် ဢပျတ်ႈ လႄႈ ပိၼ်ႇၸႂ် ၸူး တီႈ ၽြႃးပဵၼ်ၸဝ်ႈ တႃႉ။ ပေႃး သူ ႁဵတ်း ၸိူဝ်ႉ ၼင်ႇ ၼၼ် ၸိုင်၊- 20ၶိင်ႇၵႃႇလႃႉ ဢၼ် ၵတ်းယဵၼ် ၶျၢမ်းသႃႇ တၵ်း လုၵ်ႉ သေ ၵႃႈတီႈ ၽြႃးပဵၼ်ၸဝ်ႈ ႁွတ်ႈမႃး လႄႈ မၼ်းၸဝ်ႈ တၵ်း ပွႆႇၸႂ်ႉ မႃး ၸဝ်ႈ ယေႇသု၊ဢၼ် ဝႃႈ၊ၸဝ်ႈ ၶရိၸ်ႈ၊ဢၼ် မၼ်းၸဝ်ႈ လိူၵ်ႈၵဵပ်း ဝႆႉ၊ပုၼ်ႈ သူ ၼၼ်ႉ ဢေႃႈ။- 21မၼ်းၸဝ်ႈ ၼၼ်ႉ၊တၵ်း ပႂ်ႉ ဝႆႉ မီး ယူႇ ၵႃႈၼႂ်း မိူင်းၵၢင်ႁၢဝ်၊တေႃႇထိုင်ႁွတ်ႈ ၵၢပ်ႈ ၵႃႇလႃႉ ၵႃႈမီး တင်းသဵင်ႈတင်းလူင် လႆႈ မႄး ပဵၼ် ဢၼ် မႂ်ႇ၊ဢၼ် မႅၼ်ႈ ၸွမ်း ၵႃႈ ၼင်ႇ ဢၼ်၊ၽြႃးပဵၼ်ၸဝ်ႈ ဢဝ် တင်း သူပ်း ပရေႃးၽႅတ်ႈ ဢၼ် မူတ်းၸၢင်ႇ ႁေႃးလၢတ်ႈ ထႃႈ ဝႆႉ၊ၸဵမ်မိူဝ်ႈ ဢွၼ်တၢင်း ႁိုင် ၼႃႇ ယဝ်ႉ ၼၼ်ႉ ဢေႃႈ။- 22မူဝ်းသေႇ၊လၢတ်ႈ ဝႆႉ လႄႈ ဝႃႈ၊ 'ၽြႃးပဵၼ်ၸဝ်ႈ သူ ၸဝ်ႈ ထႃႇဝရႃႉ ၽြႃး၊တၵ်း ႁႂ်ႈ ပရေႃးၽႅတ်ႈ ၵေႃႉ ဢၼ် မိူၼ် ၸိူဝ်ႉ ၼင်ႇ ၵဝ်၊ပေႃႇ ဢွၵ်ႇ မႃး ၵႃႈၼႂ်း ပီႈၼွင်ႉ ၸိူဝ်ႉၶိူဝ်း သူ ပုၼ်ႈ သူ ဢေႃႈ။ သူ တၵ်း လႆႈ ထွမ်ႇဢဝ် ၵႃႈ ဢၼ် မၼ်း ႁေႃးလၢတ်ႈ တီႈ သူ ၵူႈၸိူဝ်ႉၵူႈပိူင် ၼၼ်ႉ ဢေႃႈ။- 23ၽူႈလႂ် သေဢမ်ႇဝႃႈ၊ၵေႃႉ ဢၼ် ဢမ်ႇ ထွမ်ႇဢဝ် ၵႂၢမ်း ပရေႃးၽႅတ်ႈ ၼၼ်ႉ၊ၵေႃႉ ၼၼ်ႉ တၵ်း လႆႈ ၶၢမ်ႇ ပႄႇပႅတ်ႈ သေ ၵႃႈတီႈ ၵူၼ်း ၽြႃးပဵၼ်ၸဝ်ႈ လႄႈ လႆႈ ၶၢမ်ႇ ယႃႉ ၽဵဝ်ႈ ပႅတ်ႈ ဢေႃႈ၊' ဝႃႈ ၼင်ႇ ၼႆ ဝႆႉ ယဝ်ႉ။- 24ၸႃႉၸဵမ် ပရေႃးၽႅတ်ႈ သမူၺ်ႇလႃႉ၊တင်း ပရေႃးၽႅတ်ႈ ဢၼ် မႃး ပႃႈ လိုၼ်း မၼ်း ၵူႈ ၵေႃႉ ၸိူဝ်း ၼၼ်ႉ ၵေႃႈ၊ႁေႃး မွၵ်ႇလၢတ်ႈ လွင်ႈ ဢၼ် ပဵၼ် ယူႇ ၶိင်ႇၵႃႇလႃႉ ဝၼ်း ၸိူဝ်း ၼႆႉ ဝႆႉ ဢေႃႈ။- 25ၵတိ ၽြႃးပဵၼ်ၸဝ်ႈ ဢၼ် ဝႆႉ ၵႃႈတီႈ ပရေႃးၽႅတ်ႈ တင်းလၢႆ ၼၼ်ႉ၊ပဵၼ် ပုၼ်ႈ သူ လႄႈ သူ လႆႈ ၶၢမ်ႇ ဢဝ် သဵတ်ႈၸႃႇ ဢၼ် ၽြႃးပဵၼ်ၸဝ်ႈ ပၼ် တီႈ ပူႇမွၼ်ႇ ႁဝ်း၊ၸွမ်းၼင်ႇ ဢၼ် မၼ်းၸဝ်ႈ လၢတ်ႈ တီႈ ဢႃႇပြႃႇႁၢမ်ႇ၊လႄႈ ဝႃႈ၊ 'ၵႃႈၼႂ်း ၸိူဝ်ႉၶိူဝ်း မႂ်း ၼႆႉ၊မဵဝ်း ၵူၼ်း တင်းသဵင်ႈတင်းလူင် တၵ်း လႆႈ ၶၢမ်ႇ ဢဝ် တၢင်းလီ မၢင်ႇၵလႃႇ ဢေႃႈ၊' ဝႃႈ ၼင်ႇ ၼႆ ၼၼ်ႉ ဢေႃႈ။- 26ပိူဝ်ႈ ၼႆ လႄႈ မၼ်းၸဝ်ႈ လိူၵ်ႈၵဵပ်း ဢဝ် ၸဝ်ႈ ယေႇသု၊လုၵ်ႈ မၼ်းၸဝ်ႈ သေလႄႈ ပွႆႇၸႂ်ႉ မၼ်းၸဝ်ႈ မႃး ၸူး သူ ဢွၼ်တၢင်း ႁႂ်ႈ မၼ်းၸဝ်ႈ ပၼ်တၢင်းလီ မၢင်ႇၵလႃႇ တီႈ သူ၊ၼႂ်း လွင်ႈတၢင်း ဢၼ် တၵ်း ႁႂ်ႈ သူ ၵူႈၵေႃႉၵူႈၵူၼ်း ဝႄႈ ပိူင်ႈ သေ ဢပျတ်ႈ ၼၼ်ႉ ဢေႃႈ၊" ဝႃႈ ၼင်ႇ ၼႆ ဢေႃႈ။
Copyright
Learn More